Yer qaʼri uchastkalaridan foydalanish huquqi uchun ruxsatnomalar berish tartibini yanada takomillashtirish chora-tadbirlari toʻgʻrisida
(resolution, 2026-01-06)

Yer qaʼri uchastkasidan foydalanish huquqi uchun ruxsatnoma berish tartib-taomillarini tubdan takomillashtirish, bu boradagi barcha jarayonlarni toʻliq elektronlashtirish hamda mavjud byurokratik toʻsiqlarni bartaraf etish orqali tadbirkorlik subyektlari faoliyati uchun yanada qulay va keng shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: a) Oʻzbekiston Respublikasi Prezidentining “Litsenziyalash va ruxsat berish tartib-taomillarini tubdan takomillashtirish chora-tadbirlari toʻgʻrisida” 2020-yil 24-avgustdagi PF-6044-son Farmoniga muvofiq: yer qaʼri uchastkalaridan foydalanish huquqi uchun litsenziya olishda talabgordan mahalliy davlat hokimiyati organlarining kafolat xatlarini olishni talab qilish tartibi bekor qilinganligi; yer qaʼri boʻyicha geologik materiallarning loyiha-smeta hujjatlarini tasdiqlash haqida qaror hamda geologiya qidiruv ishlari loyihasini kelishish boʻyicha ruxsat etish xususiyatiga ega hujjatlar yer qaʼri boʻyicha geologik materiallarning loyiha-smeta hujjatlarining davlat ekspertizasi xulosasiga birlashtirish orqali bekor qilinganligi; foydali qazilmalarni qazib olish bilan bogʻliq yer ostini oʻrganish ishlari boʻyicha hisobni yuritish hamda yer osti boyliklarini qazib olish jarayonida qazib olingan va yoʻqotilgan foydali qazilmalar zaxiralarini yer qaʼridan foydalanuvchining hisobidan chiqarishni kelishish boʻyicha ruxsat etish xususiyatiga ega hujjatlar foydali qazilmalarni qazib olish bilan bogʻliq yer ostini oʻrganish ishlari boʻyicha hisobni yuritishga birlashtirish orqali bekor qilinganligi; kon ajratish dalolatnomasi, konchilik va qayta ishlash korxonasining texnik loyihasi hamda korxonaning foydali qazilmalarni qazib olish loyihasi, shu jumladan konning tajriba sinovini muvofiqlashtirishni kelishish kon ajratish dalolatnomasiga birlashtirilgan holda bekor qilinganligi; ruda va noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziya “ruxsatnoma”ga oʻzgartirilib, barcha jarayonlarni, jumladan toʻgʻridan-toʻgʻri muzokaralar asosida ruxsatnomani berishni toʻliq elektronlashtirish nazarda tutilganligi; b) “Yer osti boyliklari toʻgʻrisida”gi Qonunning 81 va 14-moddalariga muvofiq Oʻzbekiston Respublikasi Togʻ-kon sanoati va geologiya vazirligi (keyingi oʻrinlarda — Kon-geologiya vazirligi) tomonidan yer osti boyliklari davlat fondi tasarruf etilishi, shuningdek foydali qazilma konlari, foydali qazilma belgilari va texnogen mineral hosilalar davlat kadastri yuritilishi; v) Oʻzbekiston Respublikasi Prezidentining “Geologiya-qidiruv ishlarini yanada ragʻbatlantirish va yer qaʼridan foydalanuvchilarga soliq solish tartibini takomillashtirish chora-tadbirlari toʻgʻrisida” 2021-yil 6-oktabrdagi PF-6319-son Farmoniga muvofiq 2022-yil 1-yanvardan boshlab: muhim tijorat salohiyatiga ega boʻlgan uglevodorodlar, qimmatbaho, rangli, nodir va radioaktiv metallar va boshqa turdagi rudali foydali qazilmalar obyektlari boʻyicha geologik oʻrganish yoki avval oʻrganilgan yer qaʼri uchastkasida qazish ishlari uchun yer qaʼri uchastkasidan foydalanish huquqini tanlov savdolariga chiqarishning maxsus tartibi oʻrnatilganligi; tanlov savdolari tashkilotchisi yoki tanlov savdolari ishtirokchilari qonunchilikda belgilangan tartibda foydali qazilmalarni qazib olishda (ajratib olishda) ayrim soliq turlari boʻyicha soliq stavkalarini oshirilgan miqdorda taklif qilish huquqiga egaligi; ajratilgan maydon va foydali qazilma turlaridan kelib chiqib, qonunchilik hujjatlari bilan belgilangan miqdorda hisoblab chiqiladigan, geologik oʻrganishlar uchun yer qaʼridan foydalanganlik uchun har yillik litsenziya toʻlovi joriy qilinishi; Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi tomonidan geologik oʻrganishlar uchun yer qaʼridan foydalanganlik uchun har yillik litsenziya toʻlovining miqdori tadbirkorlik subyektlariga berilgan maydon (gektar)dan kelib chiqib hisoblanishi va yer qaʼridan foydalanish shartlarida koʻrsatilishi; foydali qazilmalarni qazib olish huquqi uchun undiriladigan tijoratbop topilma bonusini hamda foydali qazilmalarni aniqlash va razvedka qilish boʻyicha faoliyatni amalga oshirish huquqi uchun undiriladigan imzoli bonusni bekor qilishga rozilik berilganligi maʼlumot uchun qabul qilinsin. 2. Belgilab qoʻyilsinki: yer qaʼri davlat fondining kadastriga kiritilgan yer uchastkalari yer qaʼri uchastkalaridan foydalanish sohasida vakolatli organ — tegishliligicha Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasiga yoki Ekologiya, atrof-muhitni muhofaza qilish va iqlim oʻzgarishi vazirligiga ularning murojaatlariga asosan jamoat ehtiyojlari uchun doimiy foydalanish huquqi asosida mahalliy davlat hokimiyati organlari tomonidan ajratib beriladi; yer qaʼridan foydalanish maqsadlari uchun moʻljallangan yer uchastkalarini Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasiga ajratish jarayonida yer qaʼridan foydalanish faoliyatini ushbu yer uchastkasida olib borish mumkinligi yuzasidan Ekologiya, atrof-muhitni muhofaza qilish va iqlim oʻzgarishi vazirligi bilan kelishiladi; yer qaʼridan foydalanish maqsadlari uchun zarur boʻlganda yer uchastkalari qonunda belgilangan tartibda jamoat ehtiyojlari uchun olib qoʻyiladi (sotib olinadi); yer qaʼridan foydalanish maqsadlari uchun olib qoʻyilgan (sotib olingandan) yer uchastkalarining yer fondi toifasi oʻzgartiriladi va davlat mulki sifatida davlat roʻyxatidan oʻtkaziladi; yer qaʼri uchastkalaridan foydalanish huquqi uchun ruxsatnoma yer qaʼridan foydalanuvchiga qonunchilikka muvofiq tegishli yer uchastkasini ijara huquqi asosida taqdim etish uchun asos hisoblanadi; yer qaʼri uchastkalaridan foydalanish huquqi uchun ruxsatnoma berish bilan bir vaqtda yer qaʼri uchastkalaridan foydalanish sohasida vakolatli organ va yer qaʼridan foydalanuvchi oʻrtasida yer uchastkasining ijara shartnomasi tuziladi va u ruxsatnomaga ilova qilinadigan yer qaʼridan foydalanish shartlarining ajralmas qismi hisoblanadi; yer uchastkasini ajratish materiallarini tayyorlash uchun toʻlov yer qaʼridan foydalanuvchi tomonidan tegishli ruxsatnoma rasmiylashtirilgunga qadar amalga oshiriladi; yer qaʼridan foydalanish maqsadlari uchun yer uchastkasini belgilangan tartibda olib qoʻyish (sotib olish) bilan bogʻliq xarajatlar keyinchalik yer qaʼridan foydalanuvchi tomonidan Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga ruxsatnoma rasmiylashtirilgunga qadar qoplab beriladi (amalga oshiriladi); yer qaʼri uchastkalaridan foydalanish sohasida vakolatli organga doimiy foydalanish huquqi bilan ajratilgan yer qaʼri uchastkalari yer qaʼridan foydalanuvchiga ijaraga berilgunga qadar yer soligʻi obyekti hisoblanmaydi; yer qaʼridan foydalanuvchi ijaraga berilgan yer uchastkasi va yuritadigan faoliyati boʻyicha Oʻzbekiston Respublikasi Soliq kodeksida belgilangan va qonunchilikda nazarda tutilgan soliqlar va toʻlovlarni amalga oshiradi, shu jumladan, yer soligʻining subyekti hisoblanadi; yer uchastkasi yer qaʼridan foydalanish uchun ijaraga berilganda, ijara toʻlovi undirilmaydi. 3. Quyidagilar: Yer qaʼri uchastkalaridan foydalanish huquqi uchun ruxsatnomalar berish tartibi toʻgʻrisidagi nizom 1-ilovaga muvofiq; Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun ruxsatnomalar berish tartibi toʻgʻrisidagi nizom 2-ilovaga muvofiq; Qimmatbaho metallarni oltin izlovchilar usulida qazib olish faoliyatini amalga oshirish tartibi toʻgʻrisidagi nizom 3-ilovaga muvofiq; Yer qaʼri boʻyicha geologik materiallarning loyiha-smeta hujjatlarining davlat ekspertizasi xulosasini berishning maʼmuriy reglamenti 4-ilovaga muvofiq tasdiqlansin. 4. Belgilansinki: yuridik shaxslarga yer qaʼri boʻyicha geologik materiallar loyiha-smeta hujjatlarining davlat ekspertizasi xulosasi “Litsenziya” axborot tizimi orqali beriladi; yer qaʼridan foydalanuvchilarga ilgari rasmiylashtirilgan eski namunadagi litsenziyalar yangi namunadagi ruxsatnomaga almashtirilgan holda 2025-yilning 31-iyulidan oʻz kuchini yoʻqotgan deb hisoblanadi; noruda foydali qazilmalarni qazib olish uchun yer qaʼri uchastkasidan foydalanish huquqini beruvchi ruxsatnomasi mavjud tadbirkorlik subyektlari tomonidan noruda foydali qazilma konida avtotransport vositalarining ogʻirlik parametrlarini oʻlchashga moʻljallangan tarozilarni oʻrnatish hamda yuk avtotransport vositalari meʼyor talablarida yuklanishi va yoʻlga chiqishi boʻyicha majburiyatlarni oʻz zimmasiga oladi; geologik oʻrganishlar uchun yer qaʼridan foydalanganlik uchun har yillik litsenziya toʻlovining umumiy miqdori mazkur bandda belgilangan miqdorlarni ruxsatnoma shartlariga muvofiq ajratiladigan (ijaraga beriladigan) yer uchastkasining maydoniga koʻpaytirish orqali Oʻzbekiston Respublikasi Togʻ-kon sanoati va geologiya vazirligi huzuridagi “Yer qaʼridan foydalanish markazi” DM tomonidan hisoblanadi va yer qaʼridan foydalanish shartlarida koʻrsatiladi; geologik oʻrganishlar uchun yer qaʼridan foydalanganlik uchun har yillik litsenziya toʻlovi 1-fevralga qadar Oʻzbekiston Respublikasi Iqtisodiyot va moliya vazirligining yillik litsenziya toʻlovi uchun ochilgan maxsus hisob raqamga toʻlanadi; strategik turdagi (asosiy) foydali qazilmalar, shu jumladan uglevodorodlarni oʻz ichiga olgan yer qaʼri uchastkalarida geologik oʻrganishlar olib boruvchi tadbirkorlik subyektlari tomonidan har yillik litsenziya toʻlovi hisobot davridan keyingi yilning 1-martidan 1-dekabriga qadar, har oy teng ulushlarda amalga oshiriladi; strategik turdagi (asosiy) foydali qazilmalar, shu jumladan uglevodorodlarni oʻz ichiga olgan yer qaʼri uchastkalarida geologik oʻrganishlar olib boruvchi tadbirkorlik subyektlari har yillik litsenziya toʻlovini tasdiqlanadigan yillik ish rejaga muvofiq haqiqiy egallab turgan maydoni boʻyicha amalga oshiradi; noruda foydali qazilmalarni oʻz ichiga olgan yer qaʼri uchastkalarida geologik oʻrganishlar olib boruvchi tadbirkorlik subyektlari tomonidan har yillik litsenziya toʻlovi hisobot davridan keyingi yilning 1-martiga qadar amalga oshiriladi; tadbirkorlik subyektlari tomonidan ruxsatnomaga muvofiq ajratilgan yer qaʼri uchastkalari boʻyicha foydali qazilmalarni kavlab olish hajmlari toʻgʻrisidagi choraklik hisobotlarni taqdim etish tartibi joriy etiladi. Ushbu tartib ilgari berilgan ruxsatnomalarga ham tatbiq etiladi. Geologik oʻrganishlar uchun yer qaʼridan foydalanganlik uchun yillik litsenziya toʻlovi ruxsatnoma shartlarida koʻrsatiladigan yer maydonining har bir gektari uchun quyidagi miqdorlarda ruxsatnomaning amal qilish davrida har yili toʻlanadi: asosiy — uglevodorod, qimmatbaho, rangli va noyob metallar hamda boshqa rudali foydali qazilmalarga qonunchilikda belgilangan bazaviy hisoblash miqdorining oʻn foizi; noruda, jumladan, keng tarqalgan foydali qazilmalarga qonunchilikda belgilangan bazaviy hisoblash miqdorining oʻn besh foizi. 5. Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi, Raqamli texnologiyalar vazirligi, Adliya vazirligi yer qaʼridan foydalanuvchilarga rasmiylashtirilgan eski namunadagi litsenziyalarni yangi namunadagi ruxsatnomaga 2024-yil 1-iyulga qadar “Litsenziya” axborot tizimi yoki Yagona interaktiv davlat xizmatlari portali orqali bepul almashtirish choralarini koʻrsin. 6. Oʻzbekiston Respublikasi Hukumatining 5-ilovaga muvofiq ayrim qarorlariga oʻzgartirish va qoʻshimchalar kiritilsin. 7. Oʻzbekiston Respublikasi Hukumatining 6-ilovaga muvofiq ayrim qarorlari oʻz kuchini yoʻqotgan deb hisoblansin. 8. Oʻzbekiston Respublikasi Davlat geologiya va mineral resurslar qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 9. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Geologiya, energetika, sanoat va uning bazaviy tarmoqlarini rivojlantirish masalalari departamentiga hamda Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin. 1. Ushbu Nizom yer qaʼri uchastkalaridan foydalanish huquqi uchun ruxsatnoma berish tartibini belgilaydi. 2. Ushbu Nizom yer qaʼri uchastkalari foydalanishga, shu jumladan, alohida bitimlar asosida foydalanishga berilgan holatlarga nisbatan qoʻllaniladi, mahsulot taqsimotiga oid bitimlar hamda konsessiya sohasidagi qonunchilik hujjatlarida boshqacha qoidalar nazarda tutilgan hollar bundan mustasno. Ushbu Nizomning amal qilishi noruda foydali qazilmalarni oʻz ichiga olgan yer qaʼri uchastkalaridan foydalanish va qimmatbaho metallarni oltin izlovchilar usulida qazib olish huquqi uchun ruxsatnomalar berishga nisbatan tatbiq etilmaydi. 3. Ushbu Nizomda quyidagi asosiy tushunchalar qoʻllaniladi: “E-auksion” elektron savdo platformasi (keyingi oʻrinlarda — savdo platformasi) — elektron onlayn-auksionlarni tashkil etish va oʻtkazish uchun zarur boʻlgan axborotni kiritish, saqlash va qayta ishlash, shuningdek, manfaatdor shaxslarning auksionlar jarayonlaridan operator veb-portali orqali bevosita foydalanish imkoniyatini taʼminlaydigan axborot tizimi; geologik jihatdan oʻrganish uchun strategik turdagi (asosiy) foydali qazilmalarni oʻz ichiga olgan yer qaʼri uchastkasidan foydalanish huquqini beradigan ruxsatnoma — uning egasini tadbirkorlik tavakkalchiligi shartlari asosida (yer qaʼridan foydalanuvchining oʻz mablagʻlari hisobidan) foydali qazilma konlarini qidirish, baholash, razvedka qilish huquqini tasdiqlovchi hujjat; kon ajratish dalolatnomasi — ruxsatnomaga muvofiq va yer osti boyliklaridan foydalanish huquqini beruvchi ruxsatnomada koʻrsatilgan maqsadlarda foydalanishga berilgan maydoni va chuqurligiga koʻra cheklangan yer qaʼrining geometriklashtirilgan uchastkasi; mahsulot taqsimoti toʻgʻrisidagi bitim, konsessiya va boshqa alohida investitsiya bitimlari — shartnoma hisoblanib, unga muvofiq Oʻzbekiston Respublikasi haq olish asosida va muayyan muddatga chet ellik investorga bitimda koʻrsatilgan yer qaʼri uchastkasida konlarni aniqlash, qidirish va foydali qazilmalarni qazib chiqarish hamda shular bilan bogʻliq boʻlgan ishlarni olib borish uchun mutlaq huquqlar beradi, investor esa ushbu ishlarni oʻz mablagʻlari hisobiga va tavakkal qilib amalga oshirish majburiyatini oladi (keyingi oʻrinlarda — alohida bitimlar); muhofaza etiladigan geologik obyektlarni barpo etish uchun yer qaʼri uchastkasidan foydalanish huquqini beradigan ruxsatnoma — uning egasini ilmiy va oʻquv poligonlari, geologik qoʻriqxonalar, tabiat yodgorliklari hamda ilmiy, tarixiy, madaniy, estetik va boshqa ahamiyatga molik boʻlgan oʻzgacha obyektlarni belgilash, shuningdek, gʻorlar hamda boshqa yer osti boʻshliqlaridan ilmiy, davolash-sogʻlomlashtirish yoki turistik maqsadlarda foydalanish huquqini tasdiqlovchi hujjat; nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkasidan foydalanish huquqini beradigan ruxsatnoma — uning egasini yer yuzasiga chiqib qolgan tabiiy jinslar, tabiiy yer osti boʻshliqlari (gʻorlar), ishlatib boʻlingan konlar, kon qazish korxonalarining agʻdarmalaridan (kon ajratish dalolatnomasi egasi bilan kelishuv boʻyicha) nodir tosh xom ashyosining yakka-yolgʻiz namunalarini, paleontologik qoldiqlarni va boshqa geologik kolleksiyabop materiallarni ajratib olish, shuningdek, kon ishlari va maxsus ishlarning boshqa turlarini amalga oshirmasdan (yer qaʼri yaxlitligini buzmasdan) daryolarning qayirlarida namunalarni toʻplash huquqini tasdiqlovchi hujjat; operator — Oʻzbekiston Respublikasi Davlat aktivlarini boshqarish agentligi huzuridagi “Elektron onlayn-auksionlarni tashkil etish markazi” davlat unitar korxonasi; strategik turdagi (asosiy) foydali qazilmalar — oltin, kumush, mis, qoʻrgʻoshin, rux, volfram, uran, platina va platinoidlar, nodir metallar va nodir yer elementlari, temir, marganets, qimmatbaho toshlar hamda uglevodorodlar (neft, gaz, kondensat) va ular bilan bogʻliq komponentlar, sanoat ahamiyatiga molik yer osti suvlari, koʻmir, yonuvchi slanetslar; texnogen mineral hosilalardan foydalanish uchun yer qaʼri uchastkasidan foydalanish huquqini beradigan ruxsatnoma — uning egasini kon qazish va qayta ishlash ishlab chiqarishlarining tarkibida foydali komponentlar mavjud boʻlgan chiqindilarini qonun hujjatlarida nazarda tutilgan zarur ruxsat beruvchi hujjatlar olinishini hisobga olgan holda qayta ishlash huquqini tasdiqlovchi hujjat; Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish huquqini beradigan ruxsatnoma — uning egasini yer osti inshootlarini qurish va ulardan foydalanish, shu jumladan, uglevodorodlarni yer ostida saqlash, chiqindilarni saqlash va koʻmib tashlash uchun yer qaʼrining muayyan uchastkasidan foydalanish huquqini tasdiqlovchi hujjat; foydali qazilmalarni kavlab olish uchun yer qaʼri uchastkasidan foydalanish huquqini beradigan ruxsatnoma — uning egasini foydali qazilma konini ishlatish, qazib olingan mineral xom ashyoni qayta ishlash, shu jumladan, agar ruxsatnoma shartlarida boshqa qoida nazarda tutilmagan boʻlsa, qazib chiqarish jarayonida olingan texnogen mineral hosilalardan qonun hujjatlarida nazarda tutilgan zarur ruxsat beruvchi hujjatlar olinishini hisobga olgan holda foydalanish (qayta ishlash) huquqini tasdiqlovchi hujjat. 4. Geologik jihatdan oʻrganish uchun tadbirkorlik tavakkalchiligi shartlarida foydali qazilma konlarini qazib olish, texnogen mineral hosilalardan foydalanish va boshqa maqsadlar, foydali qazilmalarni kavlab olish bilan bogʻliq boʻlmagan va ushbu Nizomda nazarda tutilgan yer qaʼri uchastkasidan foydalanish huquqini berish uchun asos ruxsatnoma hisoblanadi. Belgilangan tartibda tasdiqlangan loyiha-smeta hujjatlari Oʻzbekiston Respublikasi Togʻ-kon sanoati va geologiya vazirligining buyurtmasi boʻyicha mineral xom ashyo bazasini rivojlantirish va qayta ishlab chiqarish davlat dasturlari doirasida yer qaʼrini geologik oʻrganish uchun yer qaʼri uchastkalaridan foydalanish huquqi paydo boʻlishi uchun asos hisoblanadi. Ruxsatnoma maʼlum bir muddat belgilangan aniq chegaralar doirasida uning egasining yer qaʼri uchastkalaridan foydalanish huquqini tasdiqlaydi va yer qaʼri uchastkalaridan foydalanish shartlarini belgilaydi. 5. Yer qaʼri uchastkalaridan foydalanish huquqi uchun ruxsatnomalar beruvchi vakolatli organlar (keyingi oʻrinlarda — vakolatli organ): Ekologiya, atrof-muhitni muhofaza qilish va iqlim oʻzgarishi vazirligi (keyingi oʻrinlarda — Ekologiya vazirligi) tomonidan — chiqindilarni saqlash va koʻmib tashlash maqsadida yer osti inshootlarini qurish va foydalanish uchun; Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi (keyingi oʻrinlarda — Yer qaʼridan foydalanish markazi) tomonidan — yer qaʼri uchastkasidan foydalanish huquqining boshqa barcha turlari uchun beriladi. 6. Yer qaʼri uchastkasidan foydalanish huquqini beradigan ruxsatnoma quyidagi maqsadlar uchun beriladi: geologik jihatdan oʻrganish; foydali qazilmalarni kavlab olish; texnogen mineral hosilalardan foydalanish; Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish; muhofaza etiladigan geologik obyektlarni barpo etish; nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash. Ruxsatnoma, qoidaga koʻra, ushbu bandda belgilangan yer qaʼridan foydalanishning har bir turi uchun alohida beriladi. 7. Ruxsatnomalar auksion savdolari, tanlov natijalari yoki “birinchi kelgan birinchi oladi” tamoyiliga asosan talabgor arizasini koʻrib chiqish (yuridik shaxslarning Vakolatli organ bilan toʻgʻridan-toʻgʻri muzokaralar olib borishi) natijasi asosida ushbu Nizomda belgilangan tartibda beriladi. 8. Yer qaʼri uchastkalaridan foydalanish huquqi uchun ruxsatnomalar: oʻrganilganlik darajasi va kon ochish salohiyati yuqori boʻlgan istiqbolli maydonlarni geologik oʻrganish uchun elektron platformada oʻtkaziladigan auksion natijalariga koʻra ushbu Nizomga 1-ilovaga muvofiq sxema boʻyicha; oʻrganilmagan yoki kam oʻrganilgan yer qaʼri uchastkalarini geologik oʻrganish uchun “birinchi kelgan birinchi oladi” tamoyiliga asosan talabgor arizasini koʻrib chiqish orqali ushbu Nizomning 7-bobiga va 4-ilovaga muvofiq sxema boʻyicha; foydali qazilmalarni qazib olish, texnogen mineral hosilalardan foydalanish (yer qaʼridan foydalanuvchining balansida boʻlamaganda) uchun auksion yoki tanlov (tender) natijalariga koʻra mos ravishda ushbu Nizomning 5-bobi va 1-ilovasiga hamda 6-bobi, 2 va 4-ilovalariga muvofiq sxemalar boʻyicha; foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish, shu jumladan, chiqindilarni saqlash va koʻmib tashlash maqsadida, muhofaza etiladigan geologik obyektlarni barpo etish, nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun “birinchi kelgan birinchi oladi” tamoyiliga asosan talabgor arizasini koʻrib chiqish yoʻli bilan ushbu Nizomning 7-bobiga va 6, 8 hamda 10-ilovalarga muvofiq sxemalar boʻyicha beriladi. 9. Yer qaʼrini geologik jihatdan oʻrganish boʻyicha ishlarni moliyalashtirgan yuridik shaxslar ruxsatnomaga muvofiq oʻzlari razvedka qilib, aniqlagan konda foydali qazilmalarning zaxiralari Togʻ-kon sanoati va geologiya vazirligi huzuridagi Foydali qazilmalar zaxiralari boʻyicha davlat komissiyasida (keyingi oʻrinlarda — Davlat komissiyasi) tasdiqlangan sanadan boshlab bir yil mobaynida foydali qazilmalarni kavlab olish uchun ruxsatnoma olish yuzasidan mutlaq huquqqa (keyingi oʻrinlarda — mutlaq huquq) egadirlar. Foydali qazilmalarni kavlab olish uchun yer qaʼri uchastkasidan foydalanish huquqi uchun ruxsatnoma yuridik shaxsning mutlaq huquqining amal qilish muddati davomida “birinchi kelgan birinchi oladi” tamoyiliga asosan talabgor arizasini koʻrib chiqish orqali ushbu Nizomning 7-bobida belgilangan tartibda beriladi. Bunda, mutlaq huquq amal qilish muddati tugagunga qadar ushbu topilgan konlarda foydali qazilmalarni kavlab olish uchun yer qaʼri uchastkasidan foydalanish huquqini beradigan ruxsatnomani qidirish ishlarini oʻz hisobidan oʻtkazgan yuridik shaxslardan tashqari boshqa shaxslarga berish taqiqlanadi. Yer qaʼrini geologik jihatdan oʻrganish ishlarini oʻz mablagʻlari hisobiga oʻtkazgan yuridik shaxs oʻzi razvedka qilgan kondagi foydali qazilmalarni kavlab olish huquqidan voz kechgan yoki foydali qazilmalarni kavlab olish uchun yer qaʼri uchastkalaridan foydalanish huquqini beradigan ruxsatnomani olish uchun mutlaq huquqning muddati tugagan taqdirda foydali qazilmalar konlari boʻyicha mazkur huquq ushbu Nizomda belgilangan tartibda auksion yoki tanlov (tender) savdosi orqali talabgor yuridik shaxslarga taklif etiladi. Bunda, ushbu bandning uchinchi xatboshisida koʻrsatilgan holatlarda yuridik shaxsning qilgan xarajatlari, shu jumladan, yer qaʼri toʻgʻrisidagi geologik va boshqa axborotlar qiymati qoplanmaydi. 10. Yer qaʼri uchastkalaridan foydalanish huquqi uchun ruxsatnomalar quyidagi hollarda “birinchi kelgan birinchi oladi” tamoyiliga asosan talabgor arizasini koʻrib chiqish orqali berilishi mumkin: yer qaʼrini geologik jihatdan oʻrganish ishlarini oʻz mablagʻlari hisobiga oʻtkazgan yuridik shaxs oʻzi razvedka qilgan kondagi foydali qazilmalarni kavlab olish huquqiga; Oʻzbekiston Respublikasi Prezidenti va Vazirlar Mahkamasining qaror va farmoyishlariga muvofiq; yer qaʼrini geologik oʻrganishga doir ishlarni moliyalashtirgan yuridik shaxs oʻzi qidirib, aniqlagan kondan foydali qazilmalarni kavlab olish uchun mutlaq huquqni, Togʻ-kon sanoati va geologiya vazirligi bilan kelishilgan holda, boshqa shaxsga (toʻliq yoki qisman) berish istagini bildirgan taqdirda. 11. Foydali qazilmalarni baholash va razvedka qilish bosqichlarida loyiha-smeta hujjatlarida asoslangan va foydali qazilmalar zaxirasini hisoblab chiqish va uning sifatini baholash uchun yetarli boʻlgan hajmda tajriba (namuna) va tajriba-sanoat usulida kavlab olish uchun yer qaʼri uchastkalaridan foydalanish huquqini beradigan ruxsatnoma olish geologik oʻrganishga doir ruxsatnoma mavjud boʻlganda talab qilinmaydi. 12. Foydali qazilmalarni kavlab olish uchun yer qaʼri uchastkasidan foydalanish huquqini beradigan ruxsatnoma Davlat komissiyasi tomonidan zaxirasi tasdiqlangan foydali qazilma konlariga beriladi. 13. Foydali qazilmalarni kavlab olish uchun yer qaʼri uchastkasidan foydalanish huquqini beradigan ruxsatnoma, agar bu konlarni ishga tushirishning texnik-iqtisodiy koʻrsatkichlarini yomonlashtirmasa va konlarning boshqa qismlarini ishga tushirish uchun toʻsqinlik qilmasa, konning alohida uchastkasida foydali qazilmalarni kavlab olish uchun berilishiga yoʻl qoʻyiladi. 14. Bir konning bir nechta yer qaʼridan foydalanuvchi tomonidan ishga tushirilishi uchun yer qaʼri uchastkalaridan foydalanish huquqini beradigan ruxsatnomalar berilishiga yoʻl qoʻyiladi. 15. Agar bajarilgan texnik-iqtisodiy hisob-kitoblarga muvofiq konlarning faqat bir nafar yer qaʼridan foydalanuvchi tomonidan birgalikda ishga tushirilishi rentabelli hisoblansa, bir-biriga yaqin joylashgan konlarni ishga solish uchun yer qaʼridan bir nafar foydalanuvchiga yer qaʼri uchastkalaridan foydalanish huquqini beradigan bir nechta ruxsatnoma bir vaqtda berilishiga yoʻl qoʻyiladi. 16. Yer qaʼri uchastkasidan foydalanish huquqini beradigan ruxsatnomaning egasi foydali qazilmalarni kavlab olish bilan bogʻliq boʻlgan yer qaʼrini geologik jihatdan oʻrganish boʻyicha ishlarni unga berilgan kon ajratish dalolatnomasi doirasida, ushbu ishlar Yer qaʼridan foydalanish markazida davlat hisobiga olinishi sharti bilan qoʻshimcha ruxsatnomasiz amalga oshirish huquqiga ega boʻladi. 17. Foydali qazilmalarni kavlab olish uchun yer qaʼri uchastkasidan foydalanish huquqini beradigan ruxsatnomaga muvofiq foydali qazilmalarni qazib olish va mineral xom ashyoni qayta ishlash jarayonida olingan texnogen mineral hosilalarga mulk huquqi yer qaʼri uchastkasidan foydalanish muddatida ruxsatnoma egasida saqlanib qoladi. Ushbu holatda texnogen mineral hosilalardan foydalanishga (qayta ishlashga) ruxsatnoma olish talab qilinmaydi. 18. Texnogen mineral hosilalardan foydalanish uchun yer qaʼri uchastkasidan foydalanish huquqini beradigan ruxsatnoma yer qaʼridan foydalanuvchining balansida boʻlmagan ishlab chiqarish chiqindilarini qayta ishlash uchun yoxud texnogen mineral hosilalar belgilangan tartibda boshqa yer qaʼridan foydalanuvchiga sotilgan yoki berilgan taqdirda beriladi. 19. Texnogen mineral hosilalar boshqa shaxsga belgilangan tartibda sotilgan yoki berilgan taqdirda yoki agar foydali qazilmalarni kavlab olish uchun yer qaʼri uchastkasidan foydalanish huquqi uchun berilgan ruxsatnomaning amal qilish muddatida texnogen mineral hosilalar yer qaʼridan foydalanuvchi tomonidan mulkiy ulush sifatida yangi korxonaning ustav fondiga berilgan taqdirda, ulardan foydalanish (qayta ishlash) uchun yer qaʼri uchastkasidan foydalanish huquqini beradigan ruxsatnoma “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijasida beriladi. 20. Yer qaʼri uchastkasidan foydalanish huquqini beradigan ruxsatnomalar nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplashga beriladigan ruxsatnomalardan tashqari faqat yuridik shaxslarga beriladi. 21. Yer osti inshootlarini qurish va ulardan foydalanishga yer qaʼri uchastkasidan foydalanish huquqini beradigan ruxsatnoma Davlat ekologik ekspertizasi va Davlat komissiyasining foydalanish uchun beriladigan yer qaʼri uchastkasi boʻyicha geologik materiallar ekspertiza natijalarining ijobiy xulosalari mavjud boʻlganda beriladi. 22. Quyidagilar yer osti inshootlariga kirmaydi: qurilishning tegishli loyihalari bilan belgilangan chuqurlikda joylashgan bino va inshootlarning poydevori va yer osti qismi; yer osti aloqa liniyalari, elektr, gaz, issiqlik va suv taʼminoti hamda kanalizatsiya obyektlari; metropoliten inshootlari va boshqa transport tunnellari; magistral va kon quvurlari; neft va neft mahsulotlarini saqlash uchun yerga chuqur joylashtirilgan rezervuarlar; sugʻorish kanallari; kimyo korxonalarining ishlab chiqarish jarayonida foydalaniladigan xom ashyo va materiallarni saqlash uchun yerga chuqur joylashtirilgan rezervuarlar. 23. Gʻorlar hamda boshqa yer osti boʻshliqlaridan davolash-sogʻlomlashtirish yoki turistik maqsadlarda foydalanish maqsadida muhofaza etiladigan geologik obyektlarni barpo etish uchun yer qaʼri uchastkalaridan foydalanish huquqini beradigan ruxsatnoma ushbu obyektlarga muhofaza etiladigan geologik obyektlar maqomi berilgandan keyin “Muhofaza etiladigan tabiiy hududlar toʻgʻrisida”gi Oʻzbekiston Respublikasi Qonuniga muvofiq berilishi mumkin. 24. Nodir tosh xom ashyosining namunalarini, paleontologik qoldiqlarni va boshqa geologik kolleksiyabop materiallarni toʻplash maqsadida yer qaʼri uchastkalaridan foydalanish uchun yer uchastkalarini ajratish talab qilinmaydi. 25. Nodir tosh xom ashyosining namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkasidan foydalanish huquqini beradigan ruxsatnoma: geologiya, mineralogiya, paleontologiya va oʻlkashunoslik muzeylarining ilmiy kolleksiyalarini butlash va toʻldirish; taʼlim muassasalarining oʻquv kolleksiyalarini butlash va toʻldirish; ilmiy-maʼrifiy va estetik maqsaddagi xususiy geologiya va paleontologiya kolleksiyalarini butlash va toʻldirish uchun (tarkibida qimmatbaho toshlar va metallar mavjud boʻlgan namunalardan tashqari) berilishi mumkin. 26. Nodir tosh xom ashyosining namunalari, paleontologik qoldiqlar va boshqa geologik kolleksiyabop materiallarning toʻplangan namunalari yuridik va jismoniy shaxslarning mulki hisoblanadi hamda ular tomonidan ilmiy, maʼrifiy, tijorat, badiiy, hunarmandchilik va boshqa maqsadlarda foydalanilishi mumkin. 27. Yer qaʼri uchastkalaridan foydalanish ruxsatnomada va/yoki alohida bitimlarda nazarda tutilgan yer qaʼri uchastkalaridan foydalanish shartlariga muvofiq amalga oshiriladi. 28. Yer qaʼridan foydalanish turlariga qarab Oʻzbekiston Respublikasining “Yer osti boyliklari toʻgʻrisida”gi va “Xavfli ishlab chiqarish obyektlarining sanoat xavfsizligi toʻgʻrisida”gi Qonunlarida belgilangan talablar va shartlar yer qaʼri uchastkalaridan foydalanishning asosiy shartlariga tegishlidir. Ruxsatnoma olish uchun bajarilishi zarur boʻlgan shartlar roʻyxati vakolatli organning rasmiy veb-saytida joylashtiriladi. 29. Yer qaʼridan foydalanish maqsadlariga qarab yer qaʼridan foydalanish shartlarida quyidagi qoʻshimcha shartlar: a) geologik jihatdan oʻrganish uchun: yer qaʼrini geologik jihatdan oʻrganish boʻyicha yiriklashtirilgan texnik-iqtisodiy asoslarni ishlab chiqish va Yer qaʼridan foydalanish markaziga topshirish muddati; atrof-muhitga taʼsir koʻrsatishi toʻgʻrisida ariza loyihasiga Ekologiya, vazirligi tomonidan beriladigan ijobiy davlat ekologik ekspertiza xulosasini Yer qaʼridan foydalanish markaziga topshirish muddati; yer qaʼrini geologik jihatdan oʻrganish uchun yillik eng kam xarajatlar boʻyicha majburiyatlar miqdori, shu jumladan, Yer qaʼridan foydalanish markaziga yer qaʼri uchastkasidan foydalanish uchun yiriklashtirilgan texnik-iqtisodiy asoslarni taqdim etgan kundan boshlab ikki yil mobaynida bajariladigan minimal investitsiya majburiyatlari; Togʻ-kon, geologiya va sanoat xavfsizligini nazorat qilish inspeksiyasiga toʻqson kun mobaynida yer qaʼridan foydalanish boʻyicha loyihalarini taqdim etish majburiyati; foydali qazilmalarni geologik jihatdan oʻrganish boʻyicha minimal ish hajmi, ularni amalga oshirish muddatlari; olingan geologik va boshqa maʼlumotlarni hisobga olish, saqlash va tizimlashtirish uchun Yer qaʼridan foydalanish markaziga topshirish tartibi va muddatlari; foydali qazilmalarni, shu jumladan, uglevodorodlarni, sanoatda foydalaniladigan yer osti suvlarini tajriba (namuna) uchun va tajriba-sanoat usulida kavlab olish shartlari; geologik materiallarni davlat ekspertizasidan oʻtkazish va foydali qazilmalar zaxiralarini tasdiqlash uchun materiallarni Davlat komissiyasiga taqdim etish tartibi va muddatlari; kon ishlanmalari va quduqlarini aholi hayoti va sogʻligi, atrof muhit xavfsizligini taʼminlaydigan holatga keltirish, shuningdek, foydalanilmaydigan kon ishlanmalari va quduqlarini tugatish tartibi yoxud ushbu ishlarni bajarish dasturi (rejasi)ni ruxsatnoma muddati tugashidan bir yil avval Ekologiya vazirligi bilan kelishilgan holda Togʻ-kon, geologiya va sanoat xavfsizligini nazorat qilish inspeksiyasiga taqdim etish; yer qaʼridan foydalanish sohasida, xavfli ishlar, ishlab chiqarish, xavfli tovarlar va moddalar aylanmasi, portlovchi moddalarga ruxsat berish jarayonlaridan oʻtish tartibi; uglevodorodlar, portlovchi va kimyoviy moddalar, qimmatbaho metallar va qimmatbaho toshlarning muomalasi sohasidagi qonunchilik talablariga rioya etish shartlari; foydali qazilmalarni kavlab olishda foydalaniladigan ishlar va xizmatlarda mahalliy taʼminotning eng kam ulushi miqdori; yer qaʼridan foydalanuvchining Oʻzbekiston Respublikasi hududida mahalliy kadrlarni oʻqitish va ilmiy-tadqiqot ishlari, ilmiy-texnik va (yoki) tajriba-konstruktorlik ishlarini moliyalashtirish boʻyicha majburiyatlari miqdori; yer qaʼridan foydalanuvchining ushbu Nizom va Oʻzbekiston Respublikasining “Yer osti boyliklari toʻgʻrisida”gi Qonunidan kelib chiqadigan huquq va majburiyatlari; yer qaʼri uchastkasidan foydalanish bilan bogʻliq toʻlovlar, shu jumladan yillik litsenziya toʻlovi toʻgʻrisidagi majburiyatlar; geologik oʻrganishlar uchun berilgan yer qaʼri uchastkasining maydoni (gektarda); geologik oʻrganishlar uchun yer qaʼridan foydalanganlik uchun har yillik litsenziya toʻlovini toʻlash uchun maxsus hisob raqam; yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari; yer qaʼri uchastkalaridan foydalanish huquqining cheklanishi, toʻxtatib turilishi yoki muddatidan oldin tugatilishi mumkin boʻlgan shartlar; b) foydali qazilmalarni kavlab olish uchun: foydali qazilmalarni kavlab olish boʻyicha texnik-iqtisodiy asoslarni ishlab chiqish va Yer qaʼridan foydalanish markaziga topshirish muddati; atrof muhitga taʼsir koʻrsatishi toʻgʻrisida ariza loyihasiga Ekologiya vazirligi tomonidan beriladigan ijobiy davlat ekologik ekspertiza xulosani Yer qaʼridan foydalanish markaziga topshirish muddati; foydali qazilmalarni kavlab olish uchun yillik eng kam xarajatlar boʻyicha majburiyatlar miqdori, shu jumladan, Yer qaʼridan foydalanish markaziga yer qaʼri uchastkasidan foydalanish uchun texnik-iqtisodiy asoslarni taqdim etgan kundan boshlab ikki yil mobaynida bajariladigan minimal investitsiya majburiyatlari; texnik loyihalarni va kavlab olish ishlarini rivojlantirish rejalarini, konlarning loyihalarini tayyorlash va oʻzlashtirish tartibi va muddatlari; marksheyderlik xizmatlari tomonidan tasdiqlangan choraklik va yillik foydali qazilmalarni kavlab olish hajmlari toʻgʻrisidagi hisobotlarni taqdim etish muddatlari; uglevodorodlarni qazishda foydali qazilmalarni kavlab olishning kelishilgan darajalari; kavlab olingan foydali qazilmalarga mulk huquqi; yer qaʼridan foydalanganlik uchun haq toʻlash shartlari; texnogen mineral hosilalarni saqlash va qayta ishlash shartlari; qoʻshilib chiqadigan gazdan foydalanish, shu jumladan, uglevodorodlarni kavlab olish boʻyicha majburiyatlar; quvurlardan va umumiy infratuzilmaning boshqa obyektlaridan foydalanish shartlari (zarur boʻlganda); sanoatda foydalaniladigan yer osti suvlarini olishning eng koʻp yoʻl qoʻyiladigan miqdori; kesishadigan suvli qatlamlarning ifloslanishi yoki siljishini istisno etadigan uglevodorodlarni kavlab olish quduqlari konstruksiyasiga qoʻyiladigan talablar; suvli qatlamda yer osti suvlarining yoʻl qoʻyiladigan pasayishi darajasi; foydali qazilmalarni kavlab olish korxonalarini tugatish yoki konservatsiya qilish tartibi; yer qaʼridan foydalanish sohasida, xavfli ishlar, ishlab chiqarish, xavfli tovarlar va moddalar aylanmasi, portlovchi moddalarga ruxsat berish jarayonlaridan oʻtish tartibi; ruxsatnomaning egasi yer qaʼri uchastkasidan foydalanish huquqini (toʻliq yoki qisman) boshqa shaxsga berishi mumkin boʻlgan shartlar; uglevodorodlar, portlovchi va kimyoviy moddalar, qimmatbaho metallar va qimmatbaho toshlarning muomalasi sohasidagi qonunchilik talablariga rioya etish shartlari; foydali qazilmalarni kavlab olishda foydalaniladigan ishlar va xizmatlarda mahalliy taʼminotning eng kam ulushi miqdori; yer qaʼridan foydalanuvchining Oʻzbekiston Respublikasi hududida mahalliy kadrlarni oʻqitish va ilmiy-tadqiqot ishlari, ilmiy-texnik va (yoki) tajriba-konstruktorlik ishlarini moliyalashtirish boʻyicha majburiyatlari miqdori; yer qaʼridan foydalanuvchining ushbu Nizom va Oʻzbekiston Respublikasining “Yer osti boyliklari toʻgʻrisida”gi Qonunidan kelib chiqadigan huquq va majburiyatlari; yer qaʼri uchastkasidan foydalanish bilan bogʻliq toʻlovlar toʻgʻrisidagi majburiyatlar; yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari, shuningdek, ushbu ishlarni bajarish dasturi (rejasi)ni ruxsatnoma muddati tugashidan besh yil avval Ekologiya vazirligi bilan kelishilgan holda Togʻ-kon, geologiya va sanoat xavfsizligini nazorat qilish inspeksiyasiga taqdim etish; yer qaʼri uchastkalaridan foydalanish huquqining cheklanishi, toʻxtatib turilishi yoki muddatidan oldin tugatilishi mumkin boʻlgan shartlar. v) foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun: uglevodorodlarni, boshqa moddalar va materiallarni saqlashning eng koʻp yoʻl qoʻyiladigan hajmi; Davlat ekologik ekspertizasi va geologiya materiallarining davlat ekspertizasi xulosalari hisobga olingan holda belgilanadigan chiqindilar va ularning konsentratsiyasini saqlash va koʻmib tashlashning eng koʻp yoʻl qoʻyiladigan hajmi; foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish tufayli atrof-muhitga yetkazilishi mumkin boʻlgan salbiy taʼsirni kompensatsiya qilish shartlari; yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari; zarurat boʻlganda sanitariya-muhofaza zonalarini tashkil etish shartlari; yer qaʼri uchastkalaridan foydalanish huquqining cheklanishi, toʻxtatib turilishi yoki muddatidan oldin tugatilishi mumkin boʻlgan shartlar belgilanishi mumkin. Yer qaʼridan foydalanish maqsadi, foydali qazilmalarning turlari, ishlarni amalga oshirishning geografik-iqtisodiy shartlari, tasdiqlangan foydali qazilmalar zaxiralarining sifati va miqdori, kon-geologik, gidrogeologik, kon-texnik va boshqa shartlarga koʻra yer qaʼri uchastkasidan foydalanish ruxsatnomalarida qonunchilikka zid boʻlmagan boshqa qoʻshimcha shartlar belgilanishi mumkin. Shuningdek, yer qaʼridan foydalanish shartlarida yer uchastkasining ijara shartnomasi, xususan, yer toʻgʻrisidagi qonunchilik hujjatlari talablari asosida undan foydalanish muddatlari va shartlari hamda yer qaʼridan foydalanish maqsadlari uchun olib qoʻyilayotgan (sotib olinayotgan) yer uchastkasi boʻyicha — mahalliy davlat hokimiyati organlari tomonidan ushbu yer uchastkasining egasi, foydalanuvchisi, ijarachisi yoki mulkdori bilan kelishilgan kompensatsiya miqdori va uni toʻlash muddati nazarda tutiladi. Yer qaʼridan foydalanish shartlari, shu jumladan yer uchastkasining ijara shartnomasi yer qaʼri uchastkalaridan foydalanish huquqi uchun ruxsatnomaning ajralmas qismi hisoblanadi. Uglevodorod xom ashyosi mavjud boʻlgan yer qaʼri uchastkalaridan foydalanish shartlari Yer qaʼridan foydalanish markazi tomonidan Oʻzbekiston Respublikasi Energetika vazirligi bilan kelishilgan holda tasdiqlanadi. Geologik oʻrganish uchun yer qaʼridan foydalanganlik uchun yillik litsenziya toʻlovi miqdori geologik oʻrganiladigan yer qaʼrining bir gektari uchun qonunchilikda belgilangan bazaviy hisoblash miqdorining oʻn foizini tashkil etadi hamda quyidagilarga: 70 foizi — Oʻzbekiston Respublikasining respublika budjetiga; 15 foizi — viloyat mahalliy budjetiga; 15 foizi — tuman (shahar) mahalliy budjetiga yoʻnaltiriladi. Yer qaʼridan foydalanuvchi tomonidan yer qaʼridan foydalanish oqibatlarini bartaraf qilish boʻyicha majburiyatlarning bajarilishi kafolat, bank omonati garovi va (yoki) sugʻurta (bundan buyon matnda taʼminot deb yuritiladi) bilan taʼminlanadi. Taʼminot yer qaʼrining har bir uchastkasi boʻyicha alohida taqdim etiladi. 30. Yer qaʼridan foydalanish markazi yer qaʼrini geologik jihatdan oʻrganish va foydali qazilmalarni kavlab olish boʻyicha yer qaʼri uchastkalaridan foydalanish shartlariga: yiriklashtirilgan texnik-iqtisodiy asoslarni va texnik-iqtisodiy asoslarga muvofiq yer qaʼridan foydalanish parametrlari oʻzgarganda; “Yer osti boyliklari toʻgʻrisida”gi Oʻzbekiston Respublikasi Qonunida belgilangan holatlarda va tartibda, shuningdek, agar qonunchilik hujjatlari bilan ishlarni bexatar olib borish, yer qaʼrini, atrof muhitni va fuqarolarning sogʻligʻini muhofaza qilish normalari va qoidalariga oʻzgartirishlar kiritilgan hollarda oʻzgartirishlar kiritishi mumkin. 31. Yer qaʼri uchastkasidan foydalanish shartlari, shuningdek, foydali qazilmalarni kavlab olish iqtisodiy jihatdan maqsadga muvofiq boʻlmaganda, shuningdek, ruxsatnoma berilgan paytdagidan jiddiy ravishda farq qiladigan holatlar paydo boʻlganda mineral xom ashyo va uni qayta ishlash mahsulotlariga konyunktura oʻzgarishi munosabati bilan yer qaʼridan foydalanuvchining iltimosnomasi boʻyicha qayta koʻrib chiqilishi va oʻzgartirilishi mumkin. Ruxsatnoma egasi, bu haqda ushbu holatlar paydo boʻlgan paytdan oltmish kun davomida vakolatli organni “Litsenziya” axborot tizimi yoki Yagona interaktiv davlat xizmatlari portali (keyingi oʻrinlarda — YIDXP) orqali xabardor qilib, foydali qazilmalar kavlab olishni vaqtincha toʻxtatishi va kon ishlanmalarini va yer qaʼridan foydalanish bilan bogʻliq boʻlgan infratuzilma obyektlarini belgilangan tartibda konservatsiya qilishi mumkin. Konservatsiya qilish vaqti ruxsatnoma amal qilishining umumiy muddatiga kiritiladi. Bunday hollarda ruxsatnomalarni qayta rasmiylashtirish ushbu Nizomning 11-bobida belgilangan tartibda amalga oshiriladi. 32. “Yer osti boyliklari toʻgʻrisida”gi Oʻzbekiston Respublikasi Qonuniga muvofiq yer qaʼridan foydalanish huquqi: a) geologik jihatdan oʻrganish uchun — besh yilgacha muddatga; b) foydali qazilmalarni kavlab olish va texnogen mineral hosilalardan foydalanish uchun: dastlab ruxsatnoma berilganda — oʻn yil muddatga, keyinchalik, texnik-iqtisodiy asoslar belgilangan muddatlarda taqdim etilgandan soʻng foydali qazilma konini yoki texnogen mineral hosilalarni ishga solish davrini inobatga olgan holda, uning muddatini uzaytirishni kafolatlash sharti bilan; texnik-iqtisodiy asoslar taqdim etilgandan soʻng — foydali qazilma konini yoki texnogen mineral hosilalarni ishga solishning texnik-iqtisodiy asoslarda belgilangan muddatiga; v) nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun — ikki yilgacha muddatga; g) foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish, shu jumladan, neft, gaz, gaz kondensati, boshqa moddalar va materiallarni yer ostida saqlash, chiqindilarni saqlash va koʻmib tashlash uchun — muddatsiz foydalanishga; d) muhofaza etiladigan geologiya obyektlarini barpo etish uchun — muddatsiz foydalanishga beriladi. 33. Yer qaʼridan foydalanish muddatlari ruxsatnomada koʻrsatiladi va yer qaʼri uchastkalaridan foydalanish huquqi uchun ruxsatnoma berilgan kundan boshlab hisoblanadi. 34. Yer qaʼridan foydalanish muddati yer qaʼridan foydalanuvchining vakolatli organga yoʻllagan arizasi boʻyicha yer qaʼridan foydalanuvchi tomonidan ruxsatnomada belgilangan shartlar bajarilganda va yer qaʼrini geologik jihatdan oʻrganish ishlarini tugallash, shuningdek, foydali qazilmalar konlarini ishga tushirish, texnogen mineral hosilalardan foydalanish yoxud foydali qazilmalarni kavlab olish korxonalarini tugatish yoki konservatsiya qilish ishlarini amalga oshirish zarur boʻlganda yer qaʼridan foydalanish muddati tugagunga qadar uzaytirilishi mumkin. 35. Yer qaʼridan foydalanish muddatini uzaytirish yoki uzaytirishni rad etish ushbu Nizomning 11-bobida belgilangan tartibda amalga oshiriladi. 36. “E-auksion” elektron savdo platformasida onlayn-auksion orqali realizatsiya qilinadigan yer qaʼri uchastkalari roʻyxati har yili, lekin bir yilda bir martadan kam boʻlmagan holda Yer qaʼridan foydalanish markazi tomonidan yer qaʼri uchastkasining boshlangʻich narxi aniqlangan va Ekologiya vazirligi bilan kelishilgan holda shakllantiriladi. Auksion orqali beriladigan uglevodorod xom ashyosi mavjud boʻlgan yer qaʼri uchastkalari roʻyxati Oʻzbekiston Respublikasi Vazirlar Mahkamasi va Energetika vazirligi bilan kelishiladi. Yer qaʼridan foydalanish markaziga auksionga qoʻyilmagan yoki roʻyxatga kiritilmagan yer qaʼri uchastkasidan foydalanish huquqini olish uchun talabgordan murojaat kelib tushgan taqdirda, ushbu yer qaʼri uchastkasidan foydalanish huquqi uchun ruxsatnoma “E-auksion” elektron savdo platformasi orqali oʻrnatilgan tartibda auksionga qoʻyiladi. Yer qaʼridan foydalanish markazi yer uchastkasi unga ajratib berilgandan soʻng uch ish kuni davomida murojaat etilgan yer qaʼri uchastkalaridan foydalanish huquqini auksion savdolariga chiqarish muddatlari yoki ushbu yer uchastkalarini foydalanishga berishni rad etish toʻgʻrisida javob xatini talabgorga taqdim etadi. 37. Yer qaʼri uchastkalaridan foydalanish huquqini savdoga qoʻyishning boshlangʻich narxi: a) geologik jihatdan oʻrganish uchun — foydali qazilma turiga qarab quyidagi miqdorlarda belgilanadi: uglevodorodlar konlarini qidirish va razvedka qilish huquqi — bazaviy hisoblash miqdorining olti ming besh yuz baravari; oltin konlarini qidirish va razvedka qilish huquqi — bazaviy hisoblash miqdorining ikki ming olti yuz baravari; qimmatbaho (oltindan tashqari) va rangli metallar konlarini qidirish va razvedka qilish huquqi — bazaviy hisoblash miqdorining bir ming uch yuz baravari; rudali foydali qazilmalar konlarini qidirish va razvedka qilish huquqi (bundan uglevodorodlar, oltin, qimmatbaho va rangli metallar konlarini qidirish va razvedka qilish huquqi mustasno) — bazaviy hisoblash miqdorining olti yuz ellik baravari; b) foydali qazilmalarni qazib olish va texnogen mineral hosilalardan foydalanganlik uchun — uglevodorodlar, qimmatbaho, rangli metallar va rudali foydali qazilmalarning qazib olinadigan hajmining bahosiga nisbatan 0,15 foiz miqdorida belgilanadi. 38. Yer qaʼri uchastkalaridan foydalanish huquqini realizatsiya qilish boʻyicha onlayn-auksion Oʻzbekiston Respublikasi Vazirlar Mahkamasi tomonidan tasdiqlanadigan “E-auksion” elektron savdo platformasida elektron onlayn-auksion va elektron tanlovlarni tashkil etish hamda oʻtkazish tartibi toʻgʻrisidagi nizomga muvofiq oʻtkaziladi. Auksion natijalari haqidagi bayonnoma Yer qaʼridan foydalanish markaziga — auksion gʻolibiga tegishli yer qaʼri uchastkasi boʻyicha geologik va boshqa maʼlumotlar toʻplamini berish hamda tegishli ruxsatnomani rasmiylashtirish uchun asos hisoblanadi. Auksion gʻolibiga maxfiylik toʻgʻrisidagi shartnoma asosida soʻralayotgan yer qaʼri uchastkasi boʻyicha geologik va boshqa maʼlumotlar toʻplami bepul taqdim etiladi. Geologik va boshqa maʼlumotlar toʻplamida yer qaʼri uchastkasi maydonining konturi, kon-texnik, texnologik va boshqa maʼlumotlar yiriklashtirilgan texnik-iqtisodiy asoslash yoki texnik-iqtisodiy asoslashni ishlab chiqish uchun yetarli hajmda boʻlishi kerak. Yer qaʼridan foydalanish maqsadlari uchun belgilangan tartibda olib qoʻyilgan (sotib olingan) yer uchastkasi bilan bogʻliq xarajatlar yer qaʼridan foydalanuvchi tomonidan Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga ruxsatnoma rasmiylashtirilgunga qadar qoplab berilishi lozim. 39. Ruxsatnoma rasmiylashtirilgan yer qaʼridan foydalanuvchi tomonidan tegishli yer qaʼri uchastkasi boʻyicha quyidagi hujjatlar toʻplami Yer qaʼridan foydalanish markaziga “Litsenziya” axborot tizimi yoki YIDXP orqali taqdim etiladi: a) ruxsatnoma yer qaʼri uchastkasini geologik oʻrganish uchun berilganda, ruxsatnoma berilgan kundan boshlab 6 (olti) oy mobaynida: yiriklashtirilgan texnik-iqtisodiy hisob-kitoblar; atrof-muhitga taʼsir koʻrsatishi toʻgʻrisida ariza loyihasiga Ekologiya vazirligi tomonidan beriladigan ijobiy davlat ekologik ekspertiza xulosasining raqami va sanasi; b) ruxsatnoma foydali qazilmalarni qazib olish va texnogen mineral hosilalardan foydalanish uchun berilganda, ruxsatnoma berilgan kundan boshlab 12 (oʻn ikki) oy mobaynida: belgilangan tartibda ekspertizadan oʻtkazilgan texnik-iqtisodiy asoslar; atrof-muhitga taʼsir koʻrsatishi toʻgʻrisida ariza loyihasiga Ekologiya vazirligi tomonidan beriladigan ijobiy davlat ekologik ekspertiza xulosasining raqami va sanasi. Mazkur bandning “a” va “b” kichik bandlarida koʻrsatilgan hujjatlarni taqdim etish muddatlarini faqat bir marotaba, mos ravishda olti oygacha yoki bir yilgacha muddatga uzaytirishga ruxsat beriladi. Buning uchun, ruxsatnoma rasmiylashtirilgan yer qaʼridan foydalanuvchi tomonidan mazkur bandning “a” va “b” kichik bandlarida koʻrsatilgan muddat tugashidan bir oy avval ushbu bandning sakkizinchi xatboshida koʻrsatilgan muddatlar chegarasida uzaytirish toʻgʻrisida aniq asoslar keltirilgan ariza “Litsenziya” axborot tizimi yoki YIDXP orqali Yer qaʼridan foydalanish markaziga taqdim etiladi. Yer qaʼridan foydalanish markazi besh ish kunida taqdim etilgan arizani va unda keltirilgan asoslarni oʻrganib chiqadi hamda oʻrganish natijasi boʻyicha yer qaʼridan foydalanuvchiga “Litsenziya” axborot tizimi yoki YIDXP orqali hujjatlarni taqdim etish muddatini uzaytirish yoki arizani rad etish toʻgʻrisida maʼlum qiladi. Ruxsatnoma rasmiylashtirilgan yer qaʼridan foydalanuvchi tomonidan taqdim etilishi zarur boʻlgan hujjatlar toʻplami mazkur bandning “a” va “b” kichik bandlarida belgilangan muddatlarda Yer qaʼridan foydalanish markaziga topshirilmagan taqdirda, unga rasmiylashtirilgan yer qaʼridan foydalanish huquqi uchun ruxsatnoma ushbu Nizomning 100-bandiga muvofiq muddatidan oldin bekor qilinadi. Yer qaʼridan foydalanish markazi zarur hujjatlarni va boshqa vakolatli organlardagi mavjud axborotlarni belgilangan tartibda hamkorlik qilish orqali, shu jumladan, elektron shaklda mustaqil ravishda oladi, mazkur bandda nazarda tutilgan hujjatlar va axborotlar bundan mustasno; Ushbu hujjatlar toʻplamini koʻrib chiqish uchun bazaviy hisoblash miqdorining 4 barobari miqdorida yigʻim undiriladi va Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 40. Yer qaʼridan foydalanish markazi oʻn ish kunida taqdim etilgan hujjatlar toʻplamini oʻrganib chiqadi va oʻrganish natijasi boʻyicha “Litsenziya” axborot tizimi yoki YIDXP orqali: geologik jihatdan oʻrganish uchun ruxsatnoma rasmiylashtirilgan yer qaʼridan foydalanuvchiga — ushbu hujjatlar asosida faoliyatni davom ettirish mumkinligi va hujjatlar toʻplami qabul qilingani toʻgʻrisida maʼlumotni; foydali qazilmalarni kavlab olish va texnogen mineral hosilalardan foydalanish uchun ruxsatnoma rasmiylashtirilgan yer qaʼridan foydalanuvchiga — texnik-iqtisodiy asoslarda koʻrsatilgan foydali qazilma konini yoki texnogen mineral hosilalarni ishga solish davrini inobatga olgan holda belgilangan yer qaʼridan foydalanish muddati toʻgʻrisida maʼlumotni hamda yangilangan yer qaʼri uchastkasidan foydalanish shartlarining, shu jumladan ijara shartnomasining loyihasini yuboradi. 41. Taqdim etilgan hujjatlar boʻyicha kamchiliklar aniqlangan hollarda tegishli yer qaʼridan foydalanuvchilar oʻn ish kunida kamchiliklarni bartaraf etishlari va Yer qaʼridan foydalanish markaziga bu haqda “Litsenziya” axborot tizimi yoki YIDXP orqali maʼlumot taqdim etishlari lozim. Bunda, qayta taqdim etilgan hujjatlar kamchiliklar bartaraf etilgan va maʼlumot taqdim qilingan kundan boshlab besh ish kuni mobaynida qayta koʻrib chiqiladi. Kamchiliklarni ushbu bandning birinchi xatboshisida koʻrsatilgan muddatdan yigirma ish kunidan ortiq vaqt mobaynida bartaraf etmaslik va Yer qaʼridan foydalanish markaziga maʼlumot taqdim etmaslik rasmiylashtirilgan ruxsatnoma va yer qaʼri uchastkasini ajratish haqidagi qarorni bekor qilish uchun asos boʻlishi mumkin. 42. Foydali qazilmalarni kavlab olish va texnogen mineral hosilalardan foydalanish uchun ruxsatnoma rasmiylashtirilgan yer qaʼridan foydalanuvchi uch ish kuni muddatda yer qaʼri uchastkasidan foydalanish shartlari loyihasini elektron raqamli imzosi bilan tasdiqlaydi va “Litsenziya” axborot tizimi yoki YIDXP orqali Yer qaʼridan foydalanish markaziga yuboradi. 43. Yer qaʼridan foydalanish markazi yer qaʼridan foydalanuvchidan elektron raqamli imzo bilan tasdiqlangan yer qaʼri uchastkasidan foydalanish shartlari taqdim etilgandan soʻng bir ish kuni muddatda yer qaʼridan foydalanish uchun ruxsatnoma qayta rasmiylashtirilgani toʻgʻrisida tegishli reyestrga oʻzgartirishlar kiritadi va QR-kod (matrik shtrixli kod) qoʻyilgan yangi ruxsatnomani rasmiylashtiradi. 44. Uglevodorodlar xom ashyosi obyektlari, shuningdek, oltin va boshqa asosiy (strategik) turdagi foydali qazilmalarning yuqori tijorat salohiyatga ega alohida obyektlari boʻyicha hamda alohida bitimlar doirasida yer qaʼri uchastkasidan foydalanish huquqi uchun ruxsatnomalar talabgorlarga tanlov savdolari (keyingi oʻrinlarda — tender) orqali eng yaxshi takliflarni tanlash orqali beriladi. Tenderni tashkil etish, ishchi organni belgilash va tender gʻolibini aniqlash vazifasi Vazirlar Mahkamasining 2019-yil 12-dekabrdagi 989-son qarori bilan tashkil etilgan Yer qaʼridan foydalanish shartlarini ishlab chiqish boʻyicha Davlat komissiyasining (keyingi oʻrinlarda — Tender komissiyasi) zimmasiga yuklatiladi. Tanlov savdolari tashkilotchisi yoki tanlov savdolari ishtirokchilari qonunchilikda belgilangan tartibda foydali qazilmalarni qazib olishda (ajratib olishda) maxsus renta soligʻi boʻyicha soliq stavkalarini oshirilgan miqdorda taklif qilish huquqiga ega. Tenderning ishchi organi tender hujjatlarini ishlab chiqish, Ekologiya vazirligi va zarur hollarda boshqa davlat organlari bilan kelishishni taʼminlaydi. 45. Tender ikki bosqichli oʻtkaziladi hamda dastlabki malakalash va tender gʻolibini saralash bosqichlarini oʻz ichiga oladi. Ikki bosqichli tender quyidagi tartibda oʻtkaziladi: birinchi bosqichda talabgorlarning malaka hujjatlari koʻrib chiqiladi va ularning tender hujjatlarida koʻrsatilgan malaka mezonlariga mosligi baholanadi. Talabgorlar bilan tender predmetining parametrlari boʻyicha muzokaralar oʻtkazishga yoʻl qoʻyiladi; ikkinchi bosqichda kiritilgan texnikaviy va tijoratga oid (moliyaviy) takliflar tender predmetining aniqlashtirilgan parametrlari hisobga olingan, baho albatta koʻrsatilgan holda koʻrib chiqiladi hamda baholanadi. Ikki bosqichli tenderni oʻtkazish tartib-taomili quyidagilarni oʻz ichiga oladi: tender oʻtkazish toʻgʻrisidagi eʼlonni va dastlabki malaka hujjatlarini berishga doir soʻrovni ommaviy axborot vositalarida hamda Togʻ-kon sanoati va geologiya vazirligining, Investitsiyalar, sanoat va savdo vazirligining va boshqa tegishli davlat organlarining (uglevodorodlar boʻyicha Oʻzbekiston Respublikasi Energetika vazirligining) rasmiy veb-saytlarida eʼlon qilish; talabgorlarning malakasini tasdiqlovchi dastlabki malaka buyurtmalarini yigʻish va baholash; dastlabki malakalashdan oʻtgan talabgorlarning roʻyxatini shakllantirish; dastlabki malakalashdan oʻtgan talabgorlarga tender hujjatlari toʻplamini yuborish; dastlabki malakalashdan oʻtgan talabgorlar tomonidan tender takliflarini taqdim etish; dastlabki malakalashdan oʻtgan talabgorlarning tender takliflari solingan konvertlarni ochish; tender takliflarini baholash; tenderning gʻolibini va zaxiradagi gʻolibini aniqlash; tender gʻolibi bilan muzokaralar oʻtkazish; tender gʻolibi yoki maxsus loyihalashtirish kompaniyasi bilan yer qaʼri uchastkalaridan foydalanish shartlari toʻgʻrisida bitim tuzish. Dastlabki malakalashda ishtirok etish uchun buyurtmalar yigʻish muddati tender oʻtkazilishi toʻgʻrisidagi eʼlon berilgan sanadan eʼtiboran ikki oydan kam boʻlmasligi kerak. Dastlabki malakalashni oʻtkazish natijasida kamida ikkita talabgor malaka talablariga muvofiq boʻlishi kerak. Tender gʻolibini tanlab olish bosqichida ishchi organ dastlabki malakalashdan oʻtgan talabgorlarga tender takliflarini taqdim etishga doir soʻrovni va yer qaʼri uchastkalaridan foydalanish shartlari toʻgʻrisidagi bitim loyihasini yuboradi. Tender takliflarini berish uchun oxirgi muddat tender takliflarini taqdim etishga doir soʻrovda koʻrsatiladi va u dastlabki malakalashdan oʻtgan talabgorlarga ushbu soʻrov yuborilgan sanadan eʼtiboran uch oydan kam boʻlmasligi kerak. Talabgorlardan hech biri bittadan ortiq tender taklifini taqdim etishga haqli emas. Talabgor tender komissiyasiga tender takliflarini taqdim etish muddati tugaguniga qadar istalgan vaqtda tender taklifini oʻzgartirishi yoki qaytarib olishi mumkin. Tender taklifini taqdim etgan ishtirokchi va u bilan affillangan shaxslar aynan bitta tenderda alohida talabgorlar sifatida ishtirok etish huquqiga ega emas. Tender takliflarini baholash tender komissiyasi tomonidan belgilangan muddat ichida oʻtkaziladi. Tender takliflarini baholash tender komissiyasi tomonidan tender hujjatlarida belgilangan tender mezonlari boʻyicha amalga oshiriladi. Tender ishtirokchilari yoki ularning vakillari tender takliflarini baholashda hozir boʻlishi shart emas. Baholash jarayonida tender komissiyasi tushuntirishlar berish, ulardan qoʻshimcha maʼlumotlarni soʻrab olish va taqdim etilgan hujjatlarning ishonchliligini tasdiqlash uchun talabgorlarni chaqirish huquqiga ega. Tender yakunlarini chiqarish chogʻida tender ishtirokchilari va (yoki) ularning ishonchli shaxslari hozir boʻlishi mumkin. Tender komissiyasi barcha talabgorlarning tender takliflarini tender takliflarining soʻrovi talablariga muvofiq emas deb topgan taqdirda, shuningdek, agar dastlabki malakalashdan oʻtgan talabgorlarning soni ikki nafardan kam boʻlsa, tender boʻlib oʻtmagan deb topiladi va tender komissiyasi takroriy tenderni eʼlon qilishga haqli. Takroriy tender uni oʻtkazish tartib-taomilida belgilangan tartibda oʻtkaziladi. Malaka buyurtmalarini va tender takliflarini qabul qilish tender hujjatlarida koʻrsatilgan tartibda hamda hollarda elektron tarzda amalga oshirilishi mumkin. Talabgorlarning tenderda ishtirok etishi munosabati bilan qilgan xarajatlarining oʻrni qoplanmaydi. Tenderni oʻtkazish tartib-taomillari tender komissiyasi tomonidan ushbu Nizom talablariga muvofiq belgilanadi. Tender komissiyasining qaroriga asosan tenderning ikkinchi bosqichida talabgorlardan tijoratga oid (moliyaviy) takliflarni qabul qilish va ularning ichidan eng yaxshisini tanlab olish jarayoni “E-auksion” elektron savdo platformasida (yopiq tarzda) dastlabki malakalashdan oʻtgan talabgorlar ishtirokida oʻtkazilishi mumkin. 46. Tenderni tashkil etish uchun Togʻ-kon sanoati va geologiya vazirligi Vazirlar Mahkamasiga yer qaʼri uchastkalaridan foydalanish huquqiga ruxsatnomani tanlov natijalariga koʻra berish tavsiya qilinayotgan yer qaʼri uchastkasi boʻyicha taklifni (uglevodorodlar xom ashyosi boʻyicha Energetika vazirligi bilan kelishgan holda) kiritadi. Vazirlar Mahkamasi taqdim etilgan hujjatlarni koʻrib chiqib, tender komissiyasiga tavsiya qilinayotgan yer qaʼri uchastkasidan foydalanish huquqini tender orqali sotish masalasini maʼqullaydi va tenderni tashkil etish toʻgʻrisida koʻrsatma beradi. Ishchi organ Vazirlar Mahkamasining koʻrsatmasiga muvofiq belgilangan muddatda Tender komissiyasiga quyidagilar ilova qilingan murojaatni kiritadi: tender oʻtkazish toʻgʻrisidagi eʼlon va dastlabki malaka hujjatlarini berishga doir soʻrov loyihalari; tenderni oʻtkazish reglamenti (tender mezonlari, tartibi va qoidalari); tender hujjatlari toʻplami, shu jumladan tender gʻolibini tanlab olish bosqichida foydalaniladigan mezonlar, yer uchastkasidan ijara huquqi asosida foydalanish shartlari va yer qaʼri uchastkalaridan foydalanish shartlari toʻgʻrisidagi bitim loyihalari (ushbu hujjatlar talabgorlarning malakasini tasdiqlovchi dastlabki malaka buyurtmalarini yigʻish va baholash bosqichida ham taqdim etilishiga yoʻl qoʻyiladi); taklif etilayotgan yer qaʼri uchastkasi boʻyicha geologik maʼlumotlar, qazib olish yoki geologik oʻrganish ishlarini olib borish boʻyicha loyiha konsepsiyasi, dastlabki texnik-iqtisodiy hisob-kitoblar keltirilgan loyiha-baholash hujjatlari; yer qaʼri uchastkalaridan foydalanish huquqiga ruxsatnomani berish, tenderni tashkil etish va unda qatnashishning dastlabki shartlari va tartibi loyihasi. Tenderni tashkil etish va unda qatnashishning dastlabki shartlarida gʻolibni aniqlash mezonlari, yer qaʼri uchastkalaridan foydalanishning asosiy va qoʻshimcha shartlari, tanlovni oʻtkazish muddatlari va tartibi aks ettiriladi. Tender komissiyasi tavsiya qilinayotgan yer qaʼri uchastkasidan foydalanish huquqini sotish boʻyicha tenderni tashkil etish tartibi va unda qatnashishning dastlabki shartlarini tasdiqlaydi hamda tenderni eʼlon qilish toʻgʻrisida qaror qabul qiladi. Tender toʻgʻrisidagi xabarnoma ommaviy axborot vositalarida, maxsus axborot portali orqali davlat xaridlarining elektron tizimida, Togʻ-kon sanoati va geologiya vazirligi, Oʻzbekiston Respublikasi Investitsiyalar va tashqi savdo vazirligi va Energetika vazirligining (uglevodorod xom ashyosi obyektlari boʻyicha) rasmiy veb-saytida eʼlon qilinishi kerak. Shuningdek, xabarnoma chet eldagi Oʻzbekiston Respublikasining elchixonalari va xalqaro moliya institutlarining hamda xorijiy ixtisoslashgan tahliliy internet resurslarining rasmiy veb-saytida ham eʼlon qilinishi mumkin. Xabarnomada quyidagi maʼlumotlar boʻlishi kerak: arizani toʻldirish namunasi; tenderga qoʻyilayotgan yer qaʼri uchastkasining nomi; tenderning oʻtkaziladigan vaqti va joyi, shu jumladan arizalar qabul qilinadigan manzil, arizalar berishning tugash sanasi va soati; tenderda qatnashish shartlari; dastlabki malaka hujjatlarini berishga doir soʻrov (talabgorlarga qoʻyiladigan talablar); takliflar berish muddati tugaydigan sana va vaqt; takliflarni rasmiylashtirishga doir talablar; yer qaʼri uchastkasi toʻgʻrisidagi yiriklashtirilgan geologik va boshqa maʼlumotlar. Tenderni oʻtkazish toʻgʻrisidagi xabarnoma qonunchilikka zid boʻlmagan boshqa axborotni ham oʻz ichiga olishi mumkin. Tender komissiyasi tomonidan tender obyektining boshlangʻich narxini belgilash toʻgʻrisida qaror qabul qilingan taqdirda, obyektning narxi ushbu Nizomning 37-bandida koʻrsatilgan miqdorlardan kam boʻlmagan miqdorda belgilanadi. 47. Dastlabki malakalashdan oʻtgan talabgorlarning tender takliflarini kafolatlash uchun zakalat puli miqdori yer qaʼri uchastkasidan foydalanishning maqsadi va foydali qazilmalarning turlariga bogʻliq holda tender komissiyasi tomonidan belgilanadi. 48. Gʻolib tomonidan tender obyekti qiymati avval toʻlangan zakalat puli chegirilgan holda toʻlanadi. 49. Tenderda qatnashish uchun arizalar quyidagi hollarda: ariza uni qabul qilishning belgilangan sanasidan va tugaydigan vaqtidan keyin berilganda; ariza belgilangan talablar buzilgan holda berilganda, shu jumladan agar uning mazmuni tenderning shartlariga muvofiq boʻlmasa; arizachi taqdim etgan hujjatlarda ishonchsiz yoki notoʻgʻri maʼlumotlar mavjud boʻlsa; arizachi oʻzida tender shartlarida yer qaʼri uchastkasidan foydalanish uchun zarur moliyaviy va texnik vositalar mavjudligini yoki mavjud boʻlishini tasdiqlovchi dalillarni taqdim etmaganda rad etilishi mumkin. 50. Arizachi oʻzi toʻgʻrisida notoʻgʻri maʼlumotlar berganligini tasdiqlovchi faktlar tender oʻtkazish jarayonida aniqlansa, mazkur arizachi tanlovdan chetlatiladi. 51. Ariza qabul qilingandan keyin ariza beruvchiga Maxfiylik toʻgʻrisidagi bitim asosida soʻralayotgan yer qaʼri uchastkasi boʻyicha batafsil geologik va boshqa maʼlumotlar toʻplami beriladi. Tijorat taklifi ariza beruvchi mazkur tenderda gʻolib boʻlgan taqdirda davlat budjetiga yer qaʼri uchastkasidan foydalanish huquqi uchun ruxsatnomani olishga toʻlanishi kafolatlanadigan mablagʻ miqdori koʻrsatilgan hujjat hisoblanadi. 52. Tenderda quyidagi asosiy mezonlar boʻyicha gʻolib aniqlanadi: ariza beruvchining konchilik sohasidagi faoliyat tajribasi, uning moliyaviy holati va moliyalashtirish manbalari, texnik va texnologik imkoniyatlari; yer qaʼri uchastkasidan foydalanishni tashkil etish boʻyicha yechimlarning texnik va texnologik afzalliklari, funksional va innovatsion tavsiflari; tanlangan texnologiyalarning odam salomatligi, ekologiya va atrof muhitga salbiy taʼsirini bartaraf etish, suv va energiyani tejaydigan innovatsion yechimlar hamda “yashil texnologiyalar”dan foydalanish choralarining mavjudligi; arizachi taklif etayotgan tijorat taklifi summasining miqdori; foydali qazilmalarni qazib olishda (ajratib olishda) maxsus renta soligʻi boʻyicha soliq stavkalarini oshirilgan miqdorda belgilash takliflari. Tender komissiyasi tomonidan tanlov shartlaridan kelib chiqib qoʻshimcha mezonlar belgilanishi mumkin. 53. Tender gʻolibini aniqlash boʻyicha qaror tender komissiyasi tomonidan oʻn ish kuni mobaynida qabul qilinadi va bayonnoma bilan rasmiylashtiriladi. Tender natijalari haqida bir ish kunida tanlov ishtirokchilariga yozma maʼlumot beriladi. 54. Tender komissiyasining bayoni yer qaʼri uchastkasidan foydalanish huquqi uchun ruxsatnoma berish uchun asos hisoblanadi. 55. Tender gʻolibiga yer qaʼri uchastkasidan foydalanish huquqi uchun ruxsatnoma tender komissiyasining bayoniga asosan “Litsenziya” axborot tizimi yoki YIDXP orqali mazkur Nizomning 56 — 67-bandlari bilan belgilangan tartibda beriladi. Yer qaʼridan foydalanish maqsadlari uchun belgilangan tartibda olib qoʻyilgan (sotib olingan) yer uchastkasi bilan bogʻliq xarajatlar yer qaʼridan foydalanuvchi tomonidan Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga ruxsatnoma rasmiylashtirilgunga qadar qoplab berilishi lozim. 56. Ushbu Nizomning 8, 9 va 10-bandlarida keltirilgan holatlarda geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkasidan foydalanish huquqini beradigan ruxsatnomani olish uchun talabgorlar Yer qaʼridan foydalanish markaziga “Litsenziya” axborot tizimi yoki YIDXP orqali mazkur Nizomning 3-ilovasiga muvofiq ariza beradi va uni oʻz elektron raqamli imzosi bilan tasdiqlaydi. Geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkalaridan foydalanish huquqini beradigan ruxsatnomalarni “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijalari asosida berish ushbu Nizomga 4-ilovaga muvofiq sxema boʻyicha amalga oshiriladi. Yer qaʼridan foydalanish markazi zarur hujjatlarni va boshqa vakolatli organlardagi mavjud axborotlarni belgilangan tartibda hamkorlik qilish orqali, shu jumladan, elektron shaklda mustaqil ravishda oladi, mazkur bandda nazarda tutilgan hujjatlar va axborotlar bundan mustasno. 57. Geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkalaridan foydalanish huquqini beradigan ruxsatnoma olish uchun berilgan arizani koʻrib chiqish uchun bazaviy hisoblash miqdorining 4 barobari miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 58. Geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkalaridan foydalanish huquqini beradigan ruxsatnomalar olish uchun ariza beruvchilarga soʻralayotgan yer qaʼri uchastkasi boʻyicha geologik va boshqa maʼlumotlar toʻplami hamda yer qaʼri uchastkasidan foydalanish shartlari Yer qaʼridan foydalanish markazi tomonidan yigirma kundan kechiktirmay “Litsenziya” axborot tizimi yoki YIDXP orqali beriladi. Zarur hollarda, maʼlumotlar toʻplamini olish uchun ariza beruvchi tomonidan maxfiylik toʻgʻrisidagi bitim imzolanishi talab etilishi mumkin. Bunda, Yer qaʼridan foydalanish markazi ariza berilgan kundan boshlab 10 kundan kechiktirmay ariza beruvchiga maxfiylik toʻgʻrisidagi bitim loyihasini “Litsenziya” axborot tizimi yoki YIDXP orqali taqdim etadi. Geologik va boshqa maʼlumotlar toʻplami ariza beruvchi bilan kelishilgan yer qaʼri uchastkasi maydonining konturi, kon-texnik, texnologik va boshqa maʼlumotlar yiriklashtirilgan texnik-iqtisodiy asoslash yoki texnik-iqtisodiy asoslashni ishlab chiqish uchun yetarli hajmda boʻlishi kerak. 59. Ariza beruvchi uch ish kuni mobaynida yer qaʼri uchastkasidan foydalanish shartlarini elektron raqamli imzosi bilan imzolaydi va “Litsenziya” axborot tizimi yoki YIDXP orqali Yer qaʼridan foydalanish markaziga yuboradi. Agar, ariza beruvchi oʻttiz kun ichida yer qaʼri uchastkasidan foydalanish shartlarini imzolamasa, Yer qaʼridan foydalanish markazi yer qaʼri uchastkasidan foydalanish huquqi uchun ruxsatnoma berishni rad etish toʻgʻrisida qaror qabul qilish huquqiga ega. 60. Yer qaʼridan foydalanish markazi ariza beruvchi tomonidan yer qaʼri uchastkalaridan foydalanish shartlari imzolangan kundan boshlab bir ish kuni muddatda QR-kod (matrik shtrixli kod) qoʻyilgan ruxsatnomani rasmiylashtiradi. 61. Ruxsatnoma rasmiylashtirilgan yer qaʼridan foydalanuvchi tomonidan tegishli yer qaʼri uchastkasi boʻyicha ushbu Nizomning 40-bandiga muvofiq talab etiladigan hujjatlar toʻplami Yer qaʼridan foydalanish markaziga “Litsenziya” axborot tizimi yoki YIDXP orqali taqdim etiladi. 62. Ruxsatnoma rasmiylashtirilgan yer qaʼridan foydalanuvchi tomonidan taqdim etilgan hujjatlarni koʻrib chiqish ushbu Nizomning 41, 42 va 43-bandlariga muvofiq belgilangan tartibda amalga oshiriladi. 63. Geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkalaridan foydalanish huquqini beradigan ruxsatnomalarni berish quyidagi hollarda rad etilishi mumkin: ariza beruvchi tomonidan notoʻgʻri rasmiylashtirilgan hujjatlar, shu jumladan, ruxsatnoma olish uchun zarur boʻlgan maʼlumotlar toʻliq boʻlmaganda; ariza beruvchi oʻzi haqida notoʻgʻri maʼlumot taqdim etganda; ariza beruvchi ishlarni samarali olib borilishi uchun malakali mutaxassislar, zarur moliyaviy va texnik vositalarning mavjudligini tasdiqlovchi maʼlumotni taqdim etmaganda; ariza beruvchi yer qaʼridan foydalanish shartlarini oʻttiz kun muddatda imzolamaganda. Geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkalaridan foydalanish huquqini beradigan ruxsatnoma berilishi rad etilganligiga norozilik boʻlganda, ariza beruvchi qonun bilan belgilangan tartibda rad etilganlik yuzasidan shikoyat qilish huquqiga ega. 64. Geologik jihatdan oʻrganish, foydali qazilmalarni kavlab olish va texnogen mineral hosilalardan foydalanish uchun yer qaʼri uchastkalaridan foydalanish huquqini beradigan ruxsatnomalar berishni rad qilish toʻgʻrisida qaror qabul qilinganidan soʻng Yer qaʼridan foydalanish markazi bir ish kuni ichida ariza beruvchiga rad etilganlik toʻgʻrisida “Litsenziya” axborot tizimi yoki YIDXP orqali xabarnomani yoʻllaydi, unda rad etilish sabablari hamda ularni bartaraf etgan holda hujjatlarni takroran koʻrib chiqish uchun taqdim etish muddati koʻrsatiladi. Agar Yer qaʼridan foydalanish markazi ariza beruvchining ruxsatnomani berish toʻgʻrisidagi arizasini koʻrib chiqish, uni berish yoki berishni rad etish muddati mobaynida talabgorga ruxsatnomani bermasa va uni berishni rad etmasa, ushbu bobi 1-paragrafida nazarda tutilgan muddatlar oʻtganidan keyin ariza beruvchi amalga oshirilishi uchun ruxsatnoma olish niyatida boʻlgan faoliyatni (harakatni) amalga oshirish huquqiga, bu haqda Yer qaʼridan foydalanish markazini “Litsenziya” axborot tizimi yoki YIDXP orqali xabardor qilgan holda, ega boʻladi. Ariza beruvchi rad etilishiga asos boʻlgan sabablarni bartaraf etib, qayta koʻrib chiqish uchun topshirishga haqli boʻlgan muddat bunda oʻttiz kun etib belgilanadi. 65. Ariza beruvchi tomonidan yer qaʼri uchastkasidan foydalanish huquqi uchun ruxsatnoma berishni rad etilishiga asos boʻlgan sabablar belgilangan muddatlarda bartaraf etilgan holda, hujjatlarni qayta koʻrib chiqish, rad qilinish sabablari bartaraf etilganligi toʻgʻrisidagi maʼlumot bilan birga topshiriladigan ariza olingan kundan eʼtiboran oʻn ish kunidan ortiq boʻlmagan muddatda amalga oshiriladi. 66. Arizani takroran koʻrib chiqishda ruxsatnoma berishning oldingi rad etilishiga asos boʻlgan sabablar bilan xabarda koʻrsatilgan yangi sabablar boʻyicha rad etilishiga yoʻl qoʻyilmaydi, oldingi qoidabuzishlar bartaraf etilishini tasdiqlovchi maʼlumotlar bilan bogʻliq rad etish sabablari koʻrsatilishi bundan mustasno. Hujjatlarni takroran koʻrib chiqish uchun haq olinmaydi. 67. Ariza beruvchi tomonidan rad etilganlik toʻgʻrisida xabarnomada koʻrsatilgan muddat oʻtib boʻlganidan soʻng berilgan ariza yangidan berilgan ariza deb hisoblanadi va ushbu Nizomning 7-bobi 1-paragrafida belgilangan tartibda koʻrib chiqiladi. 68. Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkasidan foydalanish huquqini beradigan ruxsatnoma olish uchun talabgor shaxs Vakolatli organga “Litsenziya” axborot tizimi yoki YIDXP orqali mazkur Nizomning 5-ilovasiga muvofiq ariza beradi va uni oʻz elektron raqamli imzosi bilan tasdiqlaydi. Bunda, yer qaʼri makonidan foydali qazilmalarni kavlab olish bilan bogʻliq boʻlmagan quyidagi maqsadlarda Vakolatli organga: Ekologiya vazirligiga — chiqindilarni saqlash va koʻmib tashlash uchun; Yer qaʼridan foydalanish markaziga — uglevodorodlarni yer ostida saqlash uchun murojaat qilinadi. Yer osti inshootlarini qurish va ishlatish uchun yer qaʼri uchastkasidan foydalanish huquqi uchun ruxsatnoma berish ushbu Nizomga 6-ilovaga muvofiq sxema boʻyicha amalga oshiriladi. Vakolatli organ kerakli boʻlgan hujjatlarni va boshqa tegishli davlat organlaridagi mavjud axborotlarni belgilangan tartibda hamkorlik qilish orqali mustaqil ravishda, shu jumladan elektron shaklda oladi (mazkur bandda koʻzda tutilgan hujjatlar va axborotlar bundan mustasno). 69. Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkasidan foydalanish huquqini beradigan ruxsatnoma olish uchun berilgan arizani koʻrib chiqish uchun bazaviy hisoblash miqdorining 4 baravari miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 70. Ariza qabul qilinganidan soʻng vakolatli organ oʻn kun muddatda ruxsatnomaga kiritilayotgan yer qaʼri uchastkasidan foydalanish shartlari loyihasini ishlab chiqadi. 71. Yer qaʼri uchastkasidan foydalanish shartlari loyihasi tanishish va imzolash uchun ariza beruvchiga “Litsenziya” axborot tizimi yoki YIDXP orqali taqdim etiladi. Ariza beruvchi besh kundan oshmaydigan muddatda yer qaʼri uchastkasidan foydalanish shartlari loyihasini koʻrib chiqadi va elektron raqamli imzosi bilan imzolaydi. 72. Ariza beruvchi tomonidan yer qaʼri uchastkasidan foydalanish shartlari imzolanganidan soʻng vakolatli organ (Ekologiya vazirligiga — chiqindilarni saqlash va koʻmib tashlash uchun, Yer qaʼridan foydalanish markaziga — uglevodorodlarni yer ostida saqlash uchun) uch kun muddatda QR-kod (matrik shtrixli kod) qoʻyilgan ruxsatnomani rasmiylashtiradi. 73. Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish huquqini beradigan ruxsatnomalarni berish quyidagi hollarda rad etilishi mumkin: ariza beruvchi tomonidan notoʻgʻri rasmiylashtirilgan hujjatlar taqdim etilsa, shu jumladan, ruxsatnoma olish uchun zarur boʻlgan maʼlumotlar toʻliq boʻlmaganda; ariza beruvchi tomonidan taqdim etilgan hujjatlarda notoʻgʻri maʼlumotlar aniqlanganda; ariza beruvchi yer qaʼridan foydalanish shartlarini oʻttiz kun muddatda imzolamaganda. Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkasidan foydalanish huquqini beradigan ruxsatnoma boshqa sabablarga koʻra rad etilishiga yoʻl qoʻyilmaydi. Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish huquqini beradigan ruxsatnoma berilishi rad etilganligidan norozi boʻlinganda, ariza beruvchi qonun bilan belgilangan tartibda rad etilganlik yuzasidan shikoyat qilish huquqiga ega. 74. Foydali qazilmalarni kavlab olish bilan bogʻliq maqsadlarda boʻlmagan yer osti inshootlarini qurish va ishlatish uchun yer qaʼri uchastkalaridan foydalanish huquqini beradigan ruxsatnomalar berishni rad qilish toʻgʻrisida qaror qabul qilinganidan soʻng vakolatli organ bir ish kuni ichida ariza beruvchiga rad etilganlik toʻgʻrisida “Litsenziya” axborot tizimi yoki YIDXP orqali xabarnomani yoʻllaydi, unda rad etish sabablari hamda ularni bartaraf etgan holda hujjatlarni takroran koʻrib chiqish uchun taqdim etish muddati koʻrsatiladi. Agar Yer qaʼridan foydalanish markazi ariza beruvchining ruxsatnomani berish toʻgʻrisidagi arizasini koʻrib chiqish, uni berish yoki berishni rad etish muddati mobaynida talabgorga ruxsatnomani bermasa va uni berishni rad etmasa, ushbu bob 2-paragrafida nazarda tutilgan muddatlar oʻtganidan keyin ariza beruvchi amalga oshirilishi uchun ruxsatnoma olish niyatida boʻlgan faoliyatni (harakatni) amalga oshirish huquqiga, bu haqda Yer qaʼridan foydalanish markazini “Litsenziya” axborot tizimi yoki YIDXP orqali xabardor qilgan holda, ega boʻladi. 75. Ariza beruvchi tomonidan yer qaʼri uchastkasidan foydalanish huquqi uchun ruxsatnoma berish rad etilishiga asos boʻlgan sabablar belgilangan muddatlarda bartaraf etilgan holda, hujjatlarni qayta koʻrib chiqish, rad qilinish sabablari bartaraf etilganligi toʻgʻrisidagi maʼlumot bilan birga topshiriladigan ariza olingan kundan eʼtiboran oʻn ish kunidan ortiq boʻlmagan muddatda amalga oshiriladi. Hujjatlarni takroran koʻrib chiqish uchun haq olinmaydi. 76. Muhofaza etiladigan geologik obyektlarni barpo etish uchun yer qaʼri uchastkasidan foydalanish huquqini beradigan ruxsatnoma olish uchun ruxsatnoma oluvchi Yer qaʼridan foydalanish markaziga “Litsenziya” axborot tizimi yoki YIDXP orqali mazkur Nizomning 7-ilovasiga muvofiq buyurtma beradi va uni oʻz elektron raqamli imzosi bilan tasdiqlaydi. Muhofaza etiladigan geologik obyektlarni barpo etish uchun yer qaʼri uchastkalaridan foydalanish huquqini beradigan ruxsatnomalarni berish ushbu Nizomga 8-ilovaga muvofiq sxema boʻyicha amalga oshiriladi. Vakolatli organ kerakli boʻlgan hujjatlarni va boshqa vakolatli organlardagi mavjud axborotlarni belgilangan tartibda hamkorlik qilish orqali mustaqil ravishda, shu jumladan elektron shaklda oladi (mazkur bandda koʻzda tutilgan hujjatlar va axborotlar bundan mustasno). 77. Muhofaza etiladigan geologik obyektlarni barpo etish uchun yer qaʼri uchastkasidan foydalanish huquqini beradigan ruxsatnoma olish uchun berilgan buyurtmani koʻrib chiqish uchun bazaviy hisoblash miqdorining 4 barobari miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 78. Buyurtmalar ekspertizasi ular taqdim etilgan vaqtdan boshlab bir haftalik muddatda Yer qaʼridan foydalanish markazi tomonidan amalga oshiriladi. 79. Buyurtmalar ekspertizadan oʻtkazilganidan soʻng Yer qaʼridan foydalanish markazi tomonidan bir ish kuni muddatda ruxsatnomaga kiritilayotgan yer qaʼri uchastkasidan foydalanish shartlari loyihasi tayyorlanadi va tanishib chiqish hamda imzolash uchun ariza beruvchiga taqdim etiladi. 80. Ariza beruvchi tomonidan yer qaʼri uchastkasidan foydalanish shartlari elektron raqamli imzosi bilan tasdiqlanganidan soʻng Yer qaʼridan foydalanish markazi bir ish kuni muddatda QR-kod (matrik shtrixli kod) qoʻyilgan ruxsatnomani rasmiylashtiradi. 81. Muhofaza etiladigan geologik obyektlarni barpo etish uchun yer qaʼri uchastkalaridan foydalanish huquqini beradigan ruxsatnomalarni berish quyidagi hollarda rad etilishi mumkin: ariza beruvchi tomonidan notoʻgʻri rasmiylashtirilgan hujjatlar taqdim etilganda, shu jumladan, ruxsatnoma olish uchun zarur boʻlgan maʼlumotlar toʻliq boʻlmaganda; ariza beruvchi tomonidan taqdim etilgan hujjatlarda notoʻgʻri maʼlumotlar aniqlanganda; ariza beruvchi yer qaʼridan foydalanish shartlarini oʻttiz kun mobaynida imzolamaganda. Muhofaza etiladigan geologik obyektlarni barpo etish uchun yer qaʼri uchastkasidan foydalanish huquqini beradigan ruxsatnoma boshqa sabablarga koʻra rad etilishiga yoʻl qoʻyilmaydi. Muhofaza etiladigan geologik obyektlarni barpo etish uchun yer qaʼri uchastkalaridan foydalanish huquqini beradigan ruxsatnoma berilishi rad etilganligidan norozi boʻlganda ariza beruvchi qonun hujjatlarida belgilangan tartibda rad etilganlik yuzasidan shikoyat qilish huquqiga ega. 82. Yer qaʼri uchastkalaridan foydalanish huquqi uchun ruxsatnomalar berishni rad qilish toʻgʻrisida qaror qabul qilingan taqdirda Yer qaʼridan foydalanish markazi bir ish kuni ichida ariza beruvchiga rad etilganlik toʻgʻrisida “Litsenziya” axborot tizimi yoki YIDXP orqali xabarnomani yoʻllaydi, unda rad etilish sabablari hamda ularni bartaraf etgan holda hujjatlarni takroran koʻrib chiqish uchun taqdim etish muddati koʻrsatiladi. Agar Yer qaʼridan foydalanish markazi ariza beruvchining ruxsatnomani berish toʻgʻrisidagi arizasini koʻrib chiqish, uni berish yoki berishni rad etish muddati mobaynida talabgorga ruxsatnomani bermasa va uni berishni rad etmasa, ushbu bob 3-paragrafida nazarda tutilgan muddatlar oʻtganidan keyin ariza beruvchi amalga oshirilishi uchun ruxsatnoma olish niyatida boʻlgan faoliyatni (harakatni) amalga oshirish huquqiga, bu haqda Yer qaʼridan foydalanish markazini “Litsenziya” axborot tizimi yoki YIDXP orqali xabardor qilgan holda, ega boʻladi. 83. Ariza beruvchi tomonidan yer qaʼri uchastkasidan foydalanish huquqi uchun ruxsatnoma berish rad etilishiga asos boʻlgan sabablar belgilangan muddatlarda bartaraf etilgan taqdirda, hujjatlarni qayta koʻrib chiqish, rad qilish sabablari bartaraf etilganligi toʻgʻrisidagi maʼlumot bilan birga topshiriladigan buyurtma olingan kundan eʼtiboran oʻn ish kunidan ortiq boʻlmagan muddatda amalga oshiriladi. Hujjatlarni takroran koʻrib chiqish uchun haq olinmaydi. 84. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkasidan foydalanish huquqini beradigan ruxsatnoma olish uchun ruxsatnoma oluvchi Yer qaʼridan foydalanish markaziga “Litsenziya” axborot tizimi yoki YIDXP orqali mazkur Nizomning 9-ilovasiga muvofiq buyurtma beradi va uni oʻz elektron raqamli imzosi bilan tasdiqlaydi. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkasidan foydalanish huquqini beradigan ruxsatnoma berish ushbu Nizomga 10-ilovaga muvofiq sxema boʻyicha amalga oshiriladi. Vakolatli organ kerakli boʻlgan hujjatlarni va boshqa vakolatli organlardagi mavjud axborotlarni belgilangan tartibda hamkorlik qilish orqali mustaqil ravishda, shu jumladan elektron shaklda oladi (mazkur bandda koʻzda tutilgan hujjatlar va axborotlar bundan mustasno). 85. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkasidan foydalanish huquqini beradigan ruxsatnoma olish uchun berilgan buyurtmani koʻrib chiqish uchun bazaviy hisoblash miqdorining 4 baravari miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 86. Buyurtma ekspertizasi taqdim etilgan vaqtdan boshlab bir hafta muddatda Yer qaʼridan foydalanish markazi tomonidan amalga oshiriladi. 87. Buyurtma ekspertizadan oʻtkazilganidan soʻng Yer qaʼridan foydalanish markazi tomonidan bir ish kuni muddatda ruxsatnomaga kiritilayotgan nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash yer qaʼri uchastkasidan foydalanish shartlari loyihasi tayyorlanadi va tanishib chiqish va imzolash uchun ariza beruvchiga “Litsenziya” axborot tizimi yoki YIDXP orqali taqdim etiladi. 88. Ariza beruvchi tomonidan yer qaʼri uchastkasidan foydalanish shartlari elektron raqamli imzosi bilan tasdiqlanganidan soʻng Yer qaʼridan foydalanish markazi bir ish kuni muddatda QR-kod (matrik shtrixli kod) qoʻyilgan ruxsatnomani rasmiylashtiradi. 89. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkalaridan foydalanish huquqini beradigan ruxsatnomalarni berish quyidagi hollarda rad etilishi mumkin: ariza beruvchi tomonidan zarur tarzda rasmiylashtirilmagan hujjatlar taqdim etilganda, shu jumladan, ruxsatnoma olish uchun zarur boʻlgan maʼlumotlar toʻliq boʻlmaganda; ariza beruvchi tomonidan taqdim etilgan hujjatlarda notoʻgʻri maʼlumotlar aniqlanganda; ariza beruvchi yer qaʼridan foydalanish shartlarini oʻttiz kun mobaynida imzolamaganda. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkasidan foydalanish huquqini beradigan ruxsatnoma boshqa sabablarga koʻra rad etilishiga yoʻl qoʻyilmaydi. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkalaridan foydalanish huquqini beradigan ruxsatnoma berilishi rad etilganligidan norozi boʻlinganda, ariza beruvchi qonunda belgilangan tartibda shikoyat qilish huquqiga ega. 90. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun yer qaʼri uchastkalaridan foydalanish huquqini beradigan ruxsatnomalar berishni rad qilish toʻgʻrisida qaror qabul qilingan taqdirda, Yer qaʼridan foydalanish markazi bir ish kuni ichida ariza beruvchiga rad etilganlik toʻgʻrisida “Litsenziya” axborot tizimi yoki YIDXP orqali xabarnomani yoʻllaydi, unda rad etilish sabablari hamda ularni bartaraf etgan holda hujjatlarni takroran koʻrib chiqish uchun taqdim etish muddati koʻrsatiladi. Agar Yer qaʼridan foydalanish markazi ariza beruvchining ruxsatnomani berish toʻgʻrisidagi arizasini koʻrib chiqish, uni berish yoki berishni rad etish muddati mobaynida talabgorga ruxsatnomani bermasa va uni berishni rad etmasa, ushbu bob 4-paragrafida nazarda tutilgan muddatlar oʻtganidan keyin ariza beruvchi amalga oshirilishi uchun ruxsatnoma olish niyatida boʻlgan faoliyatni (harakatni) amalga oshirish huquqiga, bu haqda Yer qaʼridan foydalanish markazini “Litsenziya” axborot tizimi yoki YIDXP orqali xabardor qilgan holda, ega boʻladi. 91. Ariza beruvchi tomonidan yer qaʼri uchastkasidan foydalanish huquqi uchun ruxsatnoma berish rad etilishiga asos boʻlgan sabablar belgilangan muddatlarda bartaraf etilgan taqdirda, hujjatlarni qayta koʻrib chiqish rad qilish sabablari bartaraf etilganligi toʻgʻrisidagi maʼlumot bilan birga topshiriladigan ariza olingan kundan eʼtiboran oʻn ish kunidan ortiq boʻlmagan muddatda amalga oshiriladi. Hujjatlarni takroran koʻrib chiqish uchun haq olinmaydi. 92. Ruxsatnoma mazkur Nizomning 11-ilovasida keltirilgan shaklda QR-kod (matrik shtrixli kod) qoʻyib rasmiylashtiriladi. Strategik turdagi (asosiy) foydali qazilmalarni oʻz ichiga olgan yer qaʼri uchastkalaridan foydalanish huquqi uchun ruxsatnoma pasporti 12-ilovaga muvofiq tasdiqlansin. 93. Yer qaʼri uchastkasidan foydalanish huquqi davlat roʻyxatidan oʻtkazilishi shart. Yer qaʼri uchastkalaridan foydalanish huquqini davlat roʻyxatidan oʻtkazish ruxsatnoma berishga vakolatli organlar tomonidan amalga oshiriladi. 94. Yer qaʼri uchastkasidan foydalanish huquqini davlat roʻyxatidan oʻtkazish yer qaʼri uchastkasidan foydalanish huquqi uchun ruxsatnomalar reyestriga tegishli yozuvni kiritish yoʻli bilan amalga oshiriladi. Ruxsatnoma berishga vakolatli organ reyestrlarni yer qaʼri uchastkalaridan foydalanishning har bir turi boʻyicha belgilangan tartibda alohida-alohida yuritadi. 95. Har bir reyestrda quyidagilar koʻrsatilgan boʻlishi kerak: yer qaʼridan foydalanuvchi toʻgʻrisidagi asosiy maʼlumotlar (nomi, tashkiliy-huquqiy shakli, soliq toʻlovchining identifikatsiya raqami, pochta manzili, telefon va faks raqamlari); foydalanishga berilgan yer qaʼri uchastkasining nomi; yer qaʼri uchastkasining turi va undan foydalanish maqsadi; ruxsatnoma berilgan sana va tartib raqami; ruxsatnomaning amal qilish muddati; ruxsatnomani qayta rasmiylashtirishning asosi va sanasi; yer qaʼri uchastkasidan foydalanish huquqini cheklash, toʻxtatib turish yoki tugatishning asosi va sanasi. 96. Yer qaʼri uchastkasidan foydalanish huquqi uchun ruxsatnoma reyestrlaridagi maʼlumotlar, ochiq boʻlgan maʼlumotlar bazasi hisoblanib, mazkur reyestr bilan yuridik va jismoniy shaxslar tanishib chiqishi mumkin. 97. Yer qaʼridan foydalanish huquqi davlat roʻyxatidan oʻtkazilgandan keyin foydalanishga berilgan yer qaʼri uchastkasi davlat hisobiga olinadi. 98. Foydalanishga berilgan yer qaʼri uchastkalarini davlat hisobiga olish vakolatli organ tomonidan tegishli yer qaʼri uchastkasidan foydalanish huquqini davlat roʻyxatidan oʻtkazish materiallari olingan kundan boshlab oʻn kun muddatda amalga oshiriladi. 99. Yer qaʼri uchastkalaridan foydalanish huquqi “Yer osti boyliklari toʻgʻrisida”gi Oʻzbekiston Respublikasi Qonunida nazarda tutilgan hollarda, shuningdek, alohida bitimlarda nazarda tutilgan hollarda cheklanishi, toʻxtatib turilishi yoki muddatidan oldin toʻxtatilishi mumkin. 100. Yer qaʼri uchastkalaridan foydalanish huquqini cheklash, toʻxtatib turish yoki muddatidan oldin toʻxtatish vakolatli organ (Yer qaʼridan foydalanish markazi yoki Ekologiya vazirligi — chiqindilarni saqlash va koʻmib tashlash uchun) tomonidan sudga berilgan arizalari asosida sud tartibida amalga oshiriladi. 101. Yer qaʼri uchastkalaridan foydalanish huquqini cheklash, toʻxtatib turish yoki muddatidan oldin toʻxtatish vakolatli organ tomonidan yer qaʼrini geologik oʻrganish, ulardan foydalanish va ularni muhofaza qilish davlat nazorati organlarining taqdimnomalari asosida amalga oshiriladi, qonun hujjatlariga muvofiq foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalari bundan mustasno. 102. Yer qaʼri uchastkalaridan foydalanish huquqini cheklash barcha uchastkada yoxud uning bir qismida paydo boʻlgan xavf-xatarlar yoki yer qaʼridan foydalanish talablari va shartlarining, yer qaʼrini geologik oʻrganish boʻyicha ishlarni yuritish normalari va qoidalarining yoʻl qoʻyilgan buzilishlari bartaraf etilgungacha, biroq uch oydan koʻp boʻlmagan muddatga ishlarning muayyan turlari amalga oshirilishi taqiqlab qoʻyilishiga sabab boʻladi. 103. Yer qaʼri uchastkalaridan foydalanish huquqining toʻxtatib turilishi toʻxtatib turish uchun asos boʻlgan sabablar bartaraf etilgungacha, biroq olti oydan koʻp boʻlmagan muddatda ishlarning barcha turlari amalga oshirilishining taqiqlab qoʻyilishiga sabab boʻladi, kon ishlanmalarining saqlanishini taʼminlash, imoratlar, inshootlar va asbob-uskunalarni avariyasiz, odamlar va atrof-muhit uchun xavfsiz holatda saqlash ishlari bundan mustasno. 104. Yer qaʼri uchastkalaridan foydalanish huquqi muddatidan oldin bekor qilinishiga asos boʻluvchi qoʻpol qoidabuzarliklarning roʻyxati: agar yer qaʼridan foydalanuvchi bir yil davomida yer qaʼri uchastkasidan foydalanishni boshlamagan boʻlsa; yer qaʼridan foydalanuvchi tomonidan yer qaʼri uchastkasidan foydalanishning asosiy shartlari buzilganligi (yer qaʼri uchastkasini davlat roʻyxatiga qoʻyish, ekologik talablarga rioya qilish, geologiya-qidiruv ishlari va/yoki qazib olishning moʻljallanayotgan hajmini taʼminlash, ijtimoiy va investitsiya majburiyatlarini bajarish); yer qaʼridan foydalanish bilan bogʻliq ishlarning taʼsiri doirasida aholi hayoti va sogʻligʻiga, atrof-muhitga tahdid yuzaga kelishi; yer qaʼridan foydalanganlik uchun toʻlovlarni muntazam ravishda toʻlamagan taqdirda; “Yer osti boyliklari toʻgʻrisida”gi Oʻzbekiston Respublikasi Qonunida nazarda tutilgan talablar qoidalar bajarilmagan taqdirda; agar qoidabuzarliklar muntazam ravishda amalga oshirilsa yoxud ushbu yer qaʼri uchastkasidan foydalanish huquqiga nisbatan oldin cheklov va/yoki toʻxtatib turish qoʻyilgan boʻlsa. Yer qaʼridan foydalanish huquqi toʻxtatilgan taqdirda foydalanuvchi yer qaʼridan foydalanishda buzilgan yer uchastkalarini va boshqa tabiiy obyektlarni ulardan kelgusida foydalanish uchun yaroqli holga keltirish ishlarini amalga oshirishga, shuningdek, kon ishlanmalarini hamda ushbu yer qaʼri uchastkalaridan foydalanish bilan bogʻliq boʻlgan infratuzilma obyektlarini konservatsiya qilish va/yoki yoʻq qilish ishlarini boshlashi shart. 105. Yer qaʼri uchastkasi foydalanishga berilgan yuridik shaxs tugatilishi sababli yer qaʼri uchastkasidan foydalanish huquqi toʻxtatilgan taqdirda Yer qaʼridan foydalanish markazi tomonidan tuzilgan maxsus komissiya yoki alohida bitimlar shartlariga binoan yer qaʼri uchastkalari taqdim etilgan taqdirda “Mahsulot taqsimotiga oid bitimlar toʻgʻrisida”gi Oʻzbekiston Respublikasi Qonuniga muvofiq boshqaruv qoʻmitasi yer qaʼri uchastkasidan foydalanish bilan bogʻliq kon ishlanmalari va infratuzilma obyektlarini tugatish tartibi va shartlari toʻgʻrisidagi masalalarni hal etishi kerak. Koʻrsatib oʻtilgan hollarda yer qaʼri uchastkasi ruxsatnoma bergan organ balansiga oʻtadi. 106. Yer qaʼri uchastkasidan foydalanish huquqi toʻxtatib turilganda va (yoki) toʻxtatilganda bu toʻgʻrida Yer qaʼridan foydalanish markazi uch ish kuni mobaynida mahalliy ijro etuvchi hokimiyat organlari, Ekologiya vazirligi, Soliq qoʻmitasi, Kon-geologiya vazirligi huzuridagi Togʻ-kon, geologiya va sanoat xavfsizligini nazorat qilish inspeksiyasi va yer qaʼri foydalanishga berilgan yuridik shaxsga qabul qilingan qaror toʻgʻrisida tegishli axborotni joʻnatadi. 107. Foydali qazilmalarni geologik jihatdan oʻrganish, qazib olish, texnogen mineral hosilalardan foydalanish huquqi uchun berilgan ruxsatnoma egasi Yer qaʼridan foydalanish markazi bilan kelishgan holda yer qaʼri uchastkasidan foydalanish huquqini (toʻliq yoki qisman) boshqa shaxsga, agar ushbu shaxs ruxsatnomada belgilangan shartlarni bajarish majburiyatini oʻz zimmasiga olsa, berishi mumkin. Yer qaʼri uchastkasidan foydalanish huquqi qisman boshqa yuridik shaxsga berilganda foydali qazilmalarning qoldiq zaxirasining boʻlinishiga qarab, ikkala yuridik shaxsga ham texnik-iqtisodiy asosni ishlab chiqish majburiyati yuklanadi hamda ruxsatnomalarning muddati ushbu texnik-iqtisodiy asoslardan kelib chiqib rasmiylashtiriladi. Bunda yer qaʼri uchastkasidan foydalanish huquqi oʻziga oʻtayotgan shaxs ruxsatnoma egasiga qoʻyilgan talablarga muvofiq boʻlishi kerak. “E-auksion” elektron savdo platformasida auksion orqali realizatsiya qilingan yer qaʼri uchastkalaridan foydalanish huquqi uchun ruxsatnomalarni ular berilgan sanadan boshlab ikki yil mobaynida boshqa shaxslar foydasiga voz kechish, shu jumladan yer qaʼri foydalanuvchilarining taʼsischilari (operatsion faoliyatini boshqarish ovoziga ega majoritar aksiyadorlari)ni toʻliq oʻzgartirish taqiqlanadi. 108. Oʻzi tomonidan qidirilgan konda foydali qazilmalarni kavlash ishlariga ruxsatnoma olishga mutlaq huquqi mavjud boʻlgan yer qaʼrini geologik oʻrganishga doir ishlarni moliyalashtirgan yuridik shaxs ushbu yer qaʼri uchastkasidan foydalanish huquqini Yer qaʼridan foydalanish markazi bilan kelishgan holda boshqa shaxsga (toʻliq yoki qisman) berishi mumkin. 109. Alohida bitimlar shartlarida berilgan yer qaʼri uchastkasidan foydalanish huquqini (toʻliq yoki qisman) boshqa shaxsga berish “Mahsulot taqsimoti toʻgʻrisidagi bitimlar haqida”gi Oʻzbekiston Respublikasi Qonunining 23-moddasiga va/yoki “Yer osti boyliklari toʻgʻrisida”gi Oʻzbekiston Respublikasi Qonuniga muvofiq belgilanadi. 110. Yer qaʼri uchastkasidan foydalanish huquqini (toʻliq yoki qisman) boshqa shaxsga berishni kelishib olish ruxsatnoma egasi tomonidan Yer qaʼridan foydalanish markaziga “Litsenziya” axborot tizimi yoki YIDXP orqali mazkur Nizomning 13-ilovasiga muvofiq ariza berish yoʻli bilan amalga oshiriladi. Arizada yer qaʼri uchastkasidan foydalanish huquqini boshqa shaxsga berish sabablari, yer qaʼridan foydalanish huquqi boshqa shaxsga qisman berilgan taqdirda esa — talabgorning foydali qazilmalarni yoki texnogen mineral hosilalarni qazib olish, qayta ishlash bilan bogʻliq faoliyatining moʻljallanayotgan turi koʻrsatiladi. Arizaga yer qaʼri uchastkasidan foydalanish huquqi oʻziga oʻtayotgan shaxsning ruxsatnoma egasiga qoʻyiladigan talablarga muvofiqligini tasdiqlovchi hujjatlar ilova qilinadi. 111. Yer qaʼridan foydalanish markazi ariza olingan kundan boshlab oʻn kun muddatda yer qaʼri uchastkasidan foydalanish huquqi uchun ruxsatnomani (toʻliq yoki qisman) boshqa shaxsga qayta rasmiylashtirib beradi yoki asoslantirilgan xulosasini taqdim etgan holda rad etadi. Ruxsatnoma ariza beruvchiga “Litsenziya” axborot tizimi yoki YIDXP orqali yuboriladi. Yer qaʼri uchastkasidan foydalanish huquqiga ruxsatnomani qayta rasmiylashtirish rad etilganda xulosa asoslantirilgan boʻlishi kerak. Yer qaʼri uchastkasidan foydalanish huquqini berishni qayta kelishib olishda yer qaʼri uchastkasidan foydalanish huquqini berishni kelishib olish rad etilgan avvalgi sabablar koʻrsatilmagan yangi asoslar boʻyicha uni rad etishga yoʻl qoʻyilmaydi. 112. Yer qaʼri uchastkasidan foydalanish huquqi uchun ruxsatnomani qayta rasmiylashtirish quyidagi hollarda amalga oshiriladi: yuridik shaxs qayta tashkil etilganda yoki uning nomi oʻzgarganda; yer qaʼri uchastkasidan foydalanish huquqi boshqa shaxsga berilganda; yer qaʼri uchastkasidan foydalanish shartlari oʻzgarganda; yer qaʼri uchastkasidan foydalanish muddati uzaytirilganda. 113. Yer qaʼri uchastkasidan foydalanish huquqi uchun ruxsatnomani qayta rasmiylashtirish ruxsatnomani bergan vakolatli organ tomonidan ruxsatnoma egasining “Litsenziya” axborot tizimi yoki YIDXP orqali mazkur Nizomning 14-ilovasiga muvofiq berilgan arizasi asosida amalga oshiriladi. Yuridik shaxs qayta tashkil etilganda yoki uning nomi oʻzgarganda ariza ruxsatnoma egasi tomonidan qayta roʻyxatdan oʻtkazilgandan keyin oʻn kun muddatda berilishi kerak. Yer qaʼri uchastkasidan foydalanish huquqi uchun ruxsatnomani qayta rasmiylashtirish toʻgʻrisidagi arizaga tegishli tasdiqlovchi hujjatlar ilova qilinadi. 114. Ruxsatnomani qayta rasmiylashtirish uchun zarur hujjatlar ilova qilingan ariza tushgan kundan boshlab besh ish kuni mobaynida vakolatli organ tomonidan koʻrib chiqiladi (ushbu Nizomda belgilangan hollar bundan mustasno). Yer qaʼri uchastkasidan foydalanish muddatini uzaytirish uchun ruxsatnoma qayta rasmiylashtirilganda yer qaʼri uchastkalaridan foydalanish shartlarining bajarilishi toʻgʻrisida berilgan maʼlumotlar vakolatli organ tomonidan oʻrganib chiqiladi. Taqdim etilgan ariza va hujjatlar boʻyicha kamchiliklar aniqlangan hollarda tegishli yer qaʼridan foydalanuvchilar oʻn ish kunida kamchiliklarni bartaraf etishlari va vakolatli organga bu haqda “Litsenziya” axborot tizimi yoki YIDXP orqali maʼlumot taqdim etishlari lozim. Bunda, ariza kamchiliklar bartaraf etilgan va maʼlumot taqdim qilingan kundan boshlab uch ish kuni mobaynida qayta koʻrib chiqiladi. 115. Yer qaʼri uchastkasidan foydalanish huquqi uchun ruxsatnomani qayta rasmiylashtirish uchun ariza va zarur hujjatlarni koʻrib chiqish natijasiga koʻra vakolatli organ yer qaʼri uchastkasidan foydalanish shartlari loyihasini imzolash uchun ariza beruvchiga “Litsenziya” axborot tizimi yoki YIDXP orqali taqdim etadi. Ariza beruvchi uch ish kuni muddatda yer qaʼri uchastkasidan foydalanish shartlari loyihasini elektron raqamli imzosi bilan tasdiqlaydi va “Litsenziya” axborot tizimi yoki YIDXP orqali vakolatli organga yuboradi. 116. Yer qaʼridan foydalanish uchun ruxsatnoma qayta rasmiylashtirilganda bir ish kuni muddatda tegishli reyestrga oʻzgartirishlar kiritiladi va vakolatli organ QR-kod (matrik shtrixli kod) qoʻyilgan ruxsatnomani rasmiylashtiradi. 117. Yer qaʼri uchastkasidan foydalanish huquqi uchun ruxsatnoma qayta rasmiylashtirilganda ruxsatnoma berishga buyurtmanoma koʻrib chiqilganligi uchun toʻlanadigan summaning ellik foizi miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 118. Yer qaʼrini geologik jihatdan oʻrganish, undan foydalanish va uni muhofaza qilish ustidan davlat nazorati mahalliy davlat hokimiyati organlari, shuningdek, vakolatli organlar tomonidan qonunchilik hujjatlarida belgilangan tartibda amalga oshiriladi. 119. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarMuddatlar1 bosqich(tayyorgarlik bosqichi)Yer qaʼridan foydalanish markaziYer qaʼri uchastkalari roʻyxatini shakllantiradi va tasdiqlaydi.Har yiliYer qaʼridan foydalanish markaziYer qaʼridan foydalanish huquqini auksionda realizatsiya qilish uchun buyurtmanomalarni Davlat aktivlarini boshqarish agentligi huzuridagi “Elektron onlayn-auksionlarni tashkil etish markazi” davlat unitar korxonasiga (operatorga) taqdim etadi.Tayyor boʻlishi bilanOperatorAuksion oʻtkazilishi toʻgʻrisidagi xabarnomani oʻz veb-portalida joylashtiradi.Buyurtma olingan kundan boshlab2 bosqich(auksionni oʻtkazish)Ariza beruvchiAuksionda ishtirok etish uchun elektron shaklda ariza topshiradi, unda lot raqami va yer qaʼri uchastkasi nomini koʻrsatadi.60 kun mobaynidaOperatorLot boʻyicha elektron auksion savdolari oʻtkazadi va auksion gʻolibini eʼlon qiladi.1 ish kuni mobaynidaAuksion gʻolibiTaklif summasining 100 foizini hamda yer uchastkasini ajratish materiallarini tayyorlash uchun sarflangan toʻlovlarni toʻlaydi. Sotilgan obyektning qiymati BHMning 5 ming baravarigacha boʻlganda 10 ish kuni, 5 ming baravariga teng yoki undan ortiq boʻlganda 15 ish kuni mobaynida 3 bosqich(ruxsatnoma berish)OperatorAuksion gʻolibi (zaxiradagi gʻolib) tomonidan sotib olish toʻlovlari toʻliq toʻlangandan soʻng auksion gʻolibiga bayonnoma rasmiylashtiradi hamda mazkur bayonnomani va u tomonidan imzolangan yer qaʼridan foydalanish shartlarini auksion gʻolibining va Yer qaʼridan foydalanish markazining shaxsiy kabinetiga elektron shaklda yuboradi.1 ish kuni mobaynidaYer qaʼridan foydalanish markaziBayonnoma asosida Yer qaʼri uchastkalaridan foydalanish huquqi uchun tegishli ruxsatnomani, ERI bilan imzolangan va QR-kod (matrik shtrixli kod) bilan rasmiylashtirilgan holda, “E-auksion” elektron savdo platformasi orqali Operatorga yuboradi.1 ish kuni mobaynidaOperatorAuksion gʻolibiga rasmiylashtirilgan ruxsatnomani uning shaxsiy kabinetiga yuboradi.1 ish kuni mobaynida Bosqichlar Subyektlar Tadbirlar Muddatlari 1 bosqich (malakalash) Tender komissiyasi Tenderni tashkil etish uchun ishchi organni belgilaydi. Zarur boʻlganda Ishchi organ Tender hujjatlarini ishlab chiqib, Ekologiya vazirligi va zarur hollarda boshqa davlat organlari bilan kelishadi hamda tender oʻtkazilishi toʻgʻrisida eʼlon beradi. 1 oy mobaynida Talabgorlar Tenderda qatnashishi uchun buyurtmani ishchi organga yuboradi. 2 oy mobaynida Ishchi organ Talabgorlarning malaka hujjatlari koʻrib chiqadi va dastlabki malakalashdan oʻtgan talabgorlarga tender takliflarini taqdim etishga doir soʻrovni va yer qaʼri uchastkalaridan foydalanish shartlari toʻgʻrisidagi bitim loyihasini yuboradi. 3 oy mobaynida 2 bosqich (saralash) Ishchi organ Talabgorlarning malaka hujjatlari koʻrib chiqadi va ularning tender hujjatlarida koʻrsatilgan malaka mezonlariga mosligini baholash uchun tender komissiyasiga yuboradi. 10 kun mobaynida Tender komissiyasi Talabgorlarning kiritilgan texnikaviy va tijoratga oid (moliyaviy) takliflarini koʻrib chiqadi hamda baholaydi. Shuningdek, tender gʻolibini aniqlaydi va qaror qabul qiladi hamda bayonnoma bilan rasmiylashtiradi. 10 kun mobaynida Ishchi organ Tender natijalari haqida maʼlumotni tanlov ishtirokchilariga yuboradi. 1 kun mobaynida Ruxsatnomalarni “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijalari boʻyicha olish uchun 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Soʻralayotgan yer qaʼri uchastkasining nomi va yer qaʼridan foydalanishning nazarda tutilgan turi: 4. Rejalashtirilayotgan faoliyatni amalga oshirish uchun mavjud xodimlar (geologlar, konchilar, marksheyderlar) toʻgʻrisidagi maʼlumotlar, mutaxassis (mutaxassislar) boʻlmaganda esa — tegishli litsenziyaga ega boʻlgan ixtisoslashgan tashkilot bilan shartnoma: (ilova qilinadi) 5. Yiriklashtirilgan texnik-iqtisodiy asoslar yoki texnik-iqtisodiy asoslarga muvofiq soʻralayotgan yer qaʼri uchastkasidan foydalanishni taʼminlash uchun texnik, texnologik imkoniyatlari toʻgʻrisida maʼlumot: 6. Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga qoplab berilganligini tasdiqlovchi toʻlov. 7. Arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. Bosqichlar Subyektlar Tadbirlar Muddatlari 1 bosqich (ruxsatnoma olgunga qadar) Ariza beruvchi Yer qaʼri uchastkasidan foydalanish huquqi uchun litsenziya olish uchun Yer qaʼridan foydalanish markaziga “Litsenziya” axborot tizimi yoki YIDXP orqali buyurtma beradi. Zarur boʻlganda Yer qaʼridan foydalanish markazi Soʻralayotgan yer qaʼri uchastkasi boʻyicha yiriklashtirilgan texnik-iqtisodiy asoslarni va (yoki) texnik-iqtisodiy asoslarni ishlab chiqish uchun geologik yoki boshqa maʼlumotlar toʻplamini hamda yer qaʼri uchastkasidan foydalanish shartlarini, shuningdek, yer uchastkasini ajratish materiallarini tayyorlash uchun sarflangan toʻlov qiymatini “Litsenziya” axborot tizimi yoki YIDXP orqali yuboradi. 20 kun mobaynida 2 bosqich Ariza beruvchi Yer qaʼri uchastkasidan foydalanish shartlarini elektron raqamli imzosi bilan imzolaydi hamda yer uchastkasini ajratish materiallarini tayyorlash uchun sarflangan toʻlovni toʻlaydi va “Litsenziya” axborot tizimi yoki YIDXP orqali Yer qaʼridan foydalanish markaziga yuboradi. 5 kun mobaynida Yer qaʼridan foydalanish markazi Yer qaʼri uchastkasidan foydalanish huquqi uchun QR-kod (matrik shtrixli kod) qoʻyilgan ruxsatnomani rasmiylashtiradi va uni oʻz elektron raqamli imzosi bilan tasdiqlaydi. 1 kun mobaynida 3 bosqich (ruxsatnoma olgandan keyin) Ariza beruvchi Yiriklashtirilgan texnik-iqtisodiy asoslar hamda rejalashtirilayotgan faoliyatning atrof muhitga taʼsirini baholash ijobiy xulosasi; 6 oy mobaynida Belgilangan tartibda ekspertizadan oʻtkazilgan texnik-iqtisodiy asoslar hamda rejalashtirilayotgan faoliyatning atrof muhitga taʼsirini baholash ijobiy xulosasini ilova qilgan holda Yer qaʼridan foydalanish markaziga “Litsenziya” axborot tizimi yoki YIDXP orqali taqdim etadi. 12 oy mobaynida Ariza beruvchi toʻgʻrisida maʼlumot: 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Rejalashtirilayotgan faoliyat turi uchun uchastka tanlanishining asoslanganligi boʻyicha Davlat komissiyasining bayonnomasi nusxasi: (ilova qilinadi) 4. Davlat ekologiya ekspertizasi vakolatli organlari tomonidan atrof-muhitga taʼsiri toʻgʻrisida ariza loyihasiga berilgan ijobiy xulosa: (ilova qilinadi) 5. Ish olib boriladigan hududning 1:1000000 masshtabdagi sharhli xaritasi va joydagi burgʻilash qudugʻi(lar) joylashishi sxemasi: (ilova qilinadi) 6. Arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. Bosqichlar Subyektlar Tadbirlar Muddatlari 1 bosqich Ariza beruvchi Vakolatli organga (Ekologiya vazirligiga — chiqindilarni saqlash va koʻmib tashlash uchun, Yer qaʼridan foydalanish markaziga — uglevodorodlarni yer ostida saqlash uchun) zarur hujjatlarni ilova qilgan holda “Litsenziya” axborot tizimi yoki YIDXP orqali buyurtma beradi. Zarur boʻlganda 2 bosqich Vakolatli organ Ruxsatnomaga kiritiladigan yer qaʼri uchastkasidan foydalanish shartlari loyihasini ishlab chiqadi. 10 kun mobaynida 3 bosqich Vakolatli organ Yer qaʼri uchastkasidan foydalanish shartlari loyihasini tanishish uchun ariza beruvchiga “Litsenziya” axborot tizimi yoki YIDXP orqali taqdim etadi. 3 kun mobaynida Ariza beruvchi Yer qaʼri uchastkasidan foydalanish shartlarini elektron raqamli imzosi bilan imzolaydi. 5 kun mobaynida Vakolatli organ Yer qaʼri uchastkasidan foydalanish huquqi uchun QR-kod (matrik shtrixli kod) qoʻyilgan ruxsatnomani rasmiylashtiradi va uni oʻz elektron raqamli imzosi bilan tasdiqlaydi. 3 kun mobaynida Ariza beruvchi toʻgʻrisida maʼlumot: 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Soʻralayotgan yer qaʼri uchastkasining muhofaza etiladigan geologik obyekt ekanligini tasdiqlovchi hujjat nusxasi: (ilova qilinadi) 4. Yer qaʼri uchastkasini tanlash tegishlicha asoslangan holda muhofaza etiladigan geologik obyektni barpo etish loyihasi: (ilova qilinadi) 5. Davlat ekologiya ekspertizasi vakolatli organlari tomonidan atrof-muhitga taʼsiri toʻgʻrisida ariza loyihasiga berilgan ijobiy xulosa: (ilova qilinadi) ariza beruvchining yiriklashtirilgan texnik-iqtisodiy asoslar yoki texnik-iqtisodiy asoslarga muvofiq soʻralayotgan yer qaʼri uchastkasidan foydalanishni taʼminlash uchun texnik, texnologik va moliyaviy imkoniyatlari toʻgʻrisida maʼlumot 6. Arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. Bosqichlar Subyektlar Tadbirlar Muddatlari 1 bosqich Ariza beruvchi Zarur hujjatlarni ilova qilgan holda Yer qaʼridan foydalanish markaziga “Litsenziya” axborot tizimi yoki YIDXP orqali buyurtma beradi. Zarur boʻlganda 2 bosqich Yer qaʼridan foydalanish markazi Ariza beruvchining hujjatlarini ekspertizadan oʻtkazadi. 7 kun mobaynida 3 bosqich Yer qaʼridan foydalanish markazi Ruxsatnomaga kiritiladigan yer qaʼri uchastkasidan foydalanish shartlari loyihasini ishlab chiqadi. 1 kun mobaynida Yer qaʼridan foydalanish markazi Yer qaʼri uchastkasidan foydalanish shartlari loyihasini tanishish uchun ariza beruvchiga “Litsenziya” axborot tizimi yoki YIDXP orqali taqdim etadi. 1 kun mobaynida Ariza beruvchi Yer qaʼri uchastkasidan foydalanish shartlarini elektron raqamli imzosi bilan imzolaydi. 3 kun mobaynida Yer qaʼridan foydalanish markazi Yer qaʼri uchastkasidan foydalanish huquqi uchun QR-kod (matrik shtrixli kod) qoʻyilgan ruxsatnomani rasmiylashtiradi va uni oʻz elektron raqamli imzosi bilan tasdiqlaydi. 1 kun mobaynida Ariza beruvchi toʻgʻrisida maʼlumot: 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash loyihasi: (ilova qilinadi) 5. Arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. Bosqichlar Subyektlar Tadbirlar Muddatlari 1 bosqich Ariza beruvchi Zarur hujjatlarni ilova qilgan holda Yer qaʼridan foydalanish markaziga “Litsenziya” axborot tizimi yoki YIDXP orqali buyurtma beradi. Zarur boʻlganda 2 bosqich Yer qaʼridan foydalanish markazi Ariza beruvchining hujjatlarini ekspertizadan oʻtkazadi. 7 kun mobaynida 3 bosqich Yer qaʼridan foydalanish markazi Ruxsatnomaga kiritiladigan yer qaʼri uchastkasidan foydalanish shartlari loyihasini ishlab chiqadi. 1 kun mobaynida Yer qaʼridan foydalanish markazi Yer qaʼri uchastkasidan foydalanish shartlari loyihasini tanishish uchun ariza beruvchiga “Litsenziya” axborot tizimi yoki YIDXP orqali taqdim etadi. 1 kun mobaynida Ariza beruvchi Yer qaʼri uchastkasidan foydalanish shartlarini elektron raqamli imzosi bilan imzolaydi. 3 kun mobaynida Yer qaʼridan foydalanish markazi Yer qaʼri uchastkasidan foydalanish huquqi uchun QR-kod (matrik shtrixli kod) qoʻyilgan ruxsatnomani rasmiylashtiradi. 1 kun mobaynida 1.Ruxsat etish xususiyatiga ega hujjatning nomi:Strategik turdagi (asosiy) foydali qazilmalarni oʻz ichiga olgan yer qaʼri uchastkalaridan foydalanish huquqi uchun ruxsatnoma 2.Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar):Strategik turdagi (asosiy) foydali qazilmalarni oʻz ichiga olgan yer qaʼri uchastkalaridan foydalanish 3.Ariza beruvchilar toifasi:Yuridik shaxs 4.Ruxsat etish tartib-taomillari sohasidagi vakolatli organ:Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi 5.Ruxsat etish xususiyatiga ega hujjatni olish uchun taqdim qilinadigan hujjatlar:Ruxsatnomalar auksion savdolari, tanlov natijalari yoki “birinchi kelgan birinchi oladi” tamoyiliga asosan beriladi: 1. Auksion savdolari natijalari boʻyicha bayonnoma asosida ruxsatnoma beriladi hamda yer qaʼridan foydalanuvchi tomonidan: a) ruxsatnoma yer qaʼri uchastkasini geologik oʻrganish uchun berilganda, ruxsatnoma berilgan kundan boshlab 6 (olti) oy mobaynida: yiriklashtirilgan texnik-iqtisodiy hisob-kitoblar hamda atrof muhitga taʼsir koʻrsatishi toʻgʻrisida ariza loyihasiga Davlat ekologiya qoʻmitasi tomonidan beriladigan ijobiy davlat ekologik ekspertiza xulosasining raqami va sanasi; b) ruxsatnoma foydali qazilmalarni qazib olish va texnogen mineral hosilalardan foydalanish uchun berilganda, ruxsatnoma berilgan kundan boshlab 12 (oʻn ikki) oy mobaynida: belgilangan tartibda ekspertizadan oʻtkazilgan texnik-iqtisodiy asoslar hamda atrof muhitga taʼsir koʻrsatishi toʻgʻrisida ariza loyihasiga Davlat ekologiya qoʻmitasi tomonidan beriladigan ijobiy davlat ekologik ekspertiza xulosasining raqami va sanasi. 2. Talabgorlar tanlov (tender) savdolarida qatnashish uchun buyurtmani ishchi organga yuboradi. Buyurtmada talabgorlarning soha boʻyicha malaka hujjatlari boʻladi. 3. Ruxsatnomalarni “birinchi kelgan birinchi oladi” prinsipiga binoan arizalarni toʻgʻridan-toʻgʻri koʻrib chiqish natijalari boʻyicha olish uchun mazkur Nizomning 3-ilovasiga muvofiq ariza shaklini toʻldiradi. 6.Arizani koʻrib chiqish uchun toʻlanadigan yigʻim miqdori: 1. Auksion savdolari natijalari boʻyicha beriladigan ruxsatnomaga yigʻim undirilmaydi. 2. Tanlov natijalari yoki “birinchi kelgan birinchi oladi” tamoyiliga asosan arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. 7.Ruxsat etish xususiyatiga ega hujjat berilganligi uchun undiriladigan yigʻim miqdori:1. Auksion savdolari natijalari boʻyicha beriladigan ruxsatnomaga yigʻim undirilmaydi. 2. Tanlov natijalari yoki “birinchi kelgan birinchi oladi” tamoyiliga asosan arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. 8.Arizani koʻrib chiqish muddati:1. Auksion savdolari natijalari boʻyicha beriladigan ruxsatnoma — 3 kun. 2. Tanlov natijalari yoki “birinchi kelgan birinchi oladi” tamoyiliga asosan arizani koʻrib chiqish — 4 kun. 9.Ruxsat etishga oid talab va shartlar:a) geologik jihatdan oʻrganish uchun: yer qaʼrini geologik jihatdan oʻrganish uchun yillik eng kam xarajatlar boʻyicha majburiyatlar miqdori, shu jumladan ikki yil mobaynida bajariladigan minimal investitsiya majburiyatlari; Kon-geologiya faoliyatini nazorat qilish inspeksiyasiga toʻqson kun mobaynida yer qaʼridan foydalanish boʻyicha loyihalarini taqdim etish majburiyati;foydali qazilmalarni, shu jumladan, uglevodorodlarni, sanoatda foydalaniladigan yer osti suvlarini tajriba (namuna) uchun va tajriba-sanoat usulida kavlab olish shartlari; kon ishlanmalari va quduqlarini aholi hayoti va sogʻligi, atrof muhit xavfsizligini taʼminlaydigan holatga keltirish, shuningdek, foydalanilmaydigan kon ishlanmalari va quduqlarini tugatish tartibi; uglevodorodlar, portlovchi va kimyoviy moddalar, qimmatbaho metallar va qimmatbaho toshlarning muomalasi sohasidagi qonunchilik talablariga rioya etish shartlari;yer qaʼri uchastkasidan foydalanish bilan bogʻliq toʻlovlar, shu jumladan yillik litsenziya toʻlovi toʻgʻrisidagi majburiyatlar;yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari; b) foydali qazilmalarni kavlab olish uchun: foydali qazilmalarni kavlab olish uchun yillik eng kam xarajatlar boʻyicha majburiyatlar miqdori, shu jumladan bajariladigan minimal investitsiya majburiyatlari; texnik loyihalarni va kavlab olish ishlarini rivojlantirish rejalarini, konlarning loyihalarini tayyorlash va oʻzlashtirish tartibi va muddatlari; foydali qazilmalarni kavlab olish hajmi; uglevodorodlarni qazishda foydali qazilmalarni kavlab olishning kelishilgan darajalari; yer qaʼridan foydalanganlik uchun haq toʻlash shartlari;texnogen mineral hosilalarni saqlash va qayta ishlash shartlari;qoʻshilib chiqadigan gazdan foydalanish, shu jumladan, uglevodorodlarni kavlab olish boʻyicha majburiyatlar; quvurlardan va umumiy infratuzilmaning boshqa obyektlaridan foydalanish shartlari (zarur boʻlganda); sanoatda foydalaniladigan yer osti suvlarini olishning eng koʻp yoʻl qoʻyiladigan miqdori;kesishadigan suvli qatlamlarning ifloslanishi yoki siljishini istisno etadigan uglevodorodlarni kavlab olish quduqlari konstruksiyasiga qoʻyiladigan talablar; suvli qatlamda yer osti suvlarining yoʻl qoʻyiladigan pasayishi darajasi;yer qaʼridan foydalanish sohasida, xavfli ishlar, ishlab chiqarish, xavfli tovarlar va moddalar aylanmasi, portlovchi moddalarga ruxsat berish jarayonlaridan oʻtish tartibi; uglevodorodlar, portlovchi va kimyoviy moddalar, qimmatbaho metallar va qimmatbaho toshlarning muomalasi sohasidagi qonunchilik talablariga rioya etish shartlari;yer qaʼri uchastkasidan foydalanish bilan bogʻliq toʻlovlar toʻgʻrisidagi majburiyatlar;yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari. 10.Ruxsat etish xususiyatiga ega hujjatni berishda kelishiladigan organlar:Mavjud emas 11.Ruxsat etish xususiyatiga ega hujjatning amal qilish muddati:a) geologik jihatdan oʻrganish uchun — besh yilgacha muddatga; b) foydali qazilmalarni kavlab olish va texnogen mineral hosilalardan foydalanish uchun:dastlab ruxsatnoma berilganda — oʻn yil muddatga, keyinchalik, texnik-iqtisodiy asoslar belgilangan muddatlarda taqdim etilgandan soʻng foydali qazilma konini yoki texnogen mineral hosilalarni ishga solish davrini inobatga olgan holda, uning muddatini uzaytirishni kafolatlash sharti bilan; texnik-iqtisodiy asoslar taqdim etilgandan soʻng — foydali qazilma konini yoki texnogen mineral hosilalarni ishga solishning texnik-iqtisodiy asoslarda belgilangan muddatiga;v) nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash uchun — ikki yilgacha muddatga; g) foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish, shu jumladan, neft, gaz, gaz kondensati, boshqa moddalar va materiallarni yer ostida saqlash, chiqindilarni saqlash va koʻmib tashlash uchun — muddatsiz foydalanishga; d) muhofaza etiladigan geologiya obyektlarini barpo etish uchun — muddatsiz foydalanishga beriladi. 12.Izoh:Yer qaʼri uchastkasidan foydalanish huquqini beradigan ruxsatnoma quyidagi maqsadlar uchun beriladi: geologik jihatdan oʻrganish; foydali qazilmalarni kavlab olish; texnogen mineral hosilalardan foydalanish;Foydali qazilmalarni kavlab olish bilan bogʻliq boʻlmagan maqsadlarda yer osti inshootlarini qurish va ishlatish uchun yer qaʼri uchastkalaridan foydalanish; muhofaza etiladigan geologik obyektlarni barpo etish;nodir tosh xom ashyosi namunalarini, paleontologik qoldiqlarni va boshqa geologik kolleksiyabop materiallarni toʻplash. Ruxsatnoma, qoidaga koʻra, ushbu bandda belgilangan yer qaʼridan foydalanishning har bir turi uchun alohida beriladi. 1. Ruxsatnoma egasining Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Yer qaʼri uchastkasidan foydalanish huquqi (toʻliq yoki qisman) berilayotgan shaxsning Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 4. Yer qaʼri uchastkasidan foydalanish huquqini boshqa shaxsga berish sabablari: 5. Yer qaʼridan foydalanish huquqi boshqa shaxsga qisman berilgan taqdirda — talabgorning foydali qazilmalarning strategik turlarini yoki texnogen mineral hosilalarni qazib olish, qayta ishlash bilan bogʻliq faoliyatining moʻljallanayotgan turi: 6. Yer qaʼri uchastkasidan foydalanish huquqi oʻziga oʻtayotgan shaxsning ruxsatnoma egasiga qoʻyiladigan talablarga muvofiqligini tasdiqlovchi hujjatlar : (ilova qilinadi): 6.1. Rejalashtirilayotgan faoliyatni amalga oshirish uchun mavjud xodimlar (geologlar, konchilar, marksheyderlar) toʻgʻrisidagi maʼlumotlar, mutaxassis (mutaxassislar) boʻlmaganda esa — tegishli litsenziyaga ega boʻlgan ixtisoslashgan tashkilot bilan shartnoma; 6.2. Yer qaʼri uchastkasidan foydalanishni taʼminlash uchun texnik, texnologik imkoniyatlari toʻgʻrisida maʼlumot. 6.3. Texnik-iqtisodiy asoslar yer qaʼri uchastkasidan foydalanish huquqi qisman berilayotganda (ilova qilinadi):7. Arizani koʻrib chiqish uchun bazaviy hisoblash miqdorining ikki barobar miqdoridagi toʻlov. 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Yer qaʼri uchastkasidan foydalanish huquqi uchun ruxsatnomani qayta rasmiylashtirish sabablari: 4. Arizani koʻrib chiqish uchun bazaviy hisoblash miqdorining ikki barobar miqdoridagi toʻlov. 1. Ushbu Nizom noruda foydali qazilmalarni oʻz ichiga olgan yer qaʼri uchastkalaridan foydalanish (daryo oʻzanlarini tozalash jarayonida qum-shagʻal materiallarini qazib olish bundan mustasno) huquqi uchun ruxsatnomalar berish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: “E-auksion” elektron savdo platformasi (keyingi oʻrinlarda — savdo platformasi) — elektron onlayn-auksionlarni tashkil etish va oʻtkazish uchun zarur boʻlgan axborotni kiritish, saqlash va qayta ishlash, shuningdek, manfaatdor shaxslarning auksionlar jarayonlaridan operator veb-portali orqali bevosita foydalanish imkoniyatini taʼminlaydigan axborot tizimi; noruda foydali qazilmalar — tarkibida metall boʻlmagan tabiiy holicha, tozalab yoki qayta ishlab olinadigan foydali qazilmalar (noruda foydali qazilmalarga — kimyo, sement, oyna, olovbardosh va chinni buyumlar sanoatida foydalanish uchun yaroqli boʻlgan xom ashyo, kvarsitlar, kvars-dala shpati jinslari, marmar, granit, siyenitlar, dioritlar, gabbro, andezitlar, diabazlar, bazalt, vulqon tuflari, shlaklar, shagʻal, qum-shagʻal aralashmasi, qum va qumtosh, gil va gilli jinslar (suglinkalar, alevrolitlar, bentonitlar, argillitlar), tosh tuzi, gips, mergel, ohaktoshlar, shu jumladan chigʻanoqlar, boʻrli jinslar, dolomitlar, kremniyli jinslar, tabiiy boʻyoqlar kiradi); noruda foydali qazilmalarni oʻz ichiga olgan yer qaʼri uchastkalari — tarkibida noruda foydali qazilmalar mavjud boʻlgan va aniq geometrlangan chegaralarga ega yer qaʼri maydoni; operator — Oʻzbekiston Respublikasi Davlat aktivlarini boshqarish agentligi huzuridagi “Elektron onlayn-auksionlarni tashkil etish markazi” davlat unitar korxonasi. 3. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi ruxsatnoma asosida: geologik oʻrganish; qazib olish; texnogen mineral hosilalardan foydalanish uchun beriladi. 4. Ruxsatnomalar Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi (keyingi oʻrinlarda — Yer qaʼridan foydalanish markazi) tomonidan mazkur Nizomning 3-bandida belgilangan yer osti boyliklaridan foydalanishning har bir turi uchun alohida-alohida beriladi. 5. Geologik oʻrganish uchun yer qaʼri uchastkalaridan foydalanish huquqini beruvchi ruxsatnoma tadbirkorlik tavakkalchiligi asosida (yer qaʼridan foydalanuvchilarning oʻz mablagʻlari hisobidan) noruda foydali qazilmalar konlarini izlash, baholash va qidirishga oid huquqni tasdiqlaydi. Mineral xom ashyo bazasini rivojlantirish va qayta toʻldirish davlat dasturlari doirasida Oʻzbekiston Respublikasi Davlat budjeti va tashkilotlarning oʻz mablagʻlari hisobiga geologik oʻrganish uchun yer qaʼri uchastkalaridan foydalanish huquqi yuzaga kelishiga belgilangan tartibda tasdiqlangan yer qaʼrini geologik oʻrganishga doir loyiha-smeta hujjatlari asos hisoblanadi. Noruda foydali qazilmalarni geologik oʻrganish bosqichida loyiha-smeta hujjatlarida asoslangan hamda noruda foydali qazilmalar zaxiralarini hisoblab chiqish va ularning sifatini baholash uchun yetarli hajmlarda tajriba (sinov) va tajriba-sanoat yoʻsinida qazib olish ishlarini oʻtkazish uchun yer qaʼri uchastkalaridan foydalanish huquqiga oid ruxsatnoma olish talab qilinmaydi. Daryo oʻzanlarini tozalash jarayonida qum-shagʻal materiallarini qazib olish uchun yer qaʼri uchastkalaridan foydalanish huquqi uchun ruxsatnoma olish talab qilinmaydi. Daryolar oʻzanlarida qum-shagʻal materiallarini qazib olish faqat ularni tozalash jarayonida Oʻzbekiston Respublikasi Favqulodda vaziyatlar vazirligi “Xavfsiz daryo boshqarmasi” davlat muassasasi tomonidan Oʻzbekiston Respublikasi Vazirlar Mahkamasining 2018-yil 3-dekabrdagi 981-son qarori bilan tasdiqlangan Daryolar oʻzanlarini tozalash ishlariga tadbirkorlik subyektlarini elektron onlayn-auksion orqali jalb qilish tartibi toʻgʻrisidagi nizom talablari asosida jalb etilgan tadbirkorlik subyektlari va boshqa tashkilotlar tomonidan amalga oshiriladi. 6. Noruda foydali qazilmalarni qazib olish uchun yer qaʼri uchastkalaridan foydalanish huquqiga oid ruxsatnoma, uning egasiga konni qazib olish, qazib olinayotgan mineral xom ashyoni qayta ishlash, shu jumladan agar ruxsatnoma shartlarida boshqa holatlar nazarda tutilmagan boʻlsa, qazib olish jarayonida olingan mineral hosilalardan foydalanish (qayta ishlash) huquqini beradi. Noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnoma noruda foydali qazilmalarning zaxiralari qonun hujjatlarida belgilangan tartibda tasdiqlangan kon boʻyicha ularni qazib olish uchun beriladi. 7. Yer qaʼri uchastkalaridan foydalanish huquqiga oid ruxsatnomani konning alohida uchastkasidagi noruda foydali qazilmalarni qazib olish uchun berilishiga ruxsat etiladi, agar ushbu holat konni qazib olishning texnik-iqtisodiy koʻrsatkichlarini yomonlashtirmasa va konning qolgan qismlari (uchastkalari)ni oʻzlashtirishga toʻsqinlik qilmasa. 8. Bitta konni bir nechta yer qaʼridan foydalanuvchilar tomonidan qazib olish uchun yer qaʼri uchastkalaridan foydalanish huquqiga oid ruxsatnomalar berilishiga yoʻl qoʻyiladi. Bunda konni qazib olish Kon-geologiya vazirligi huzuridagi Togʻ-kon, geologiya va sanoat xavfsizligini nazorat qilish inspeksiyasi (keyingi oʻrinlarda — Kon-geologiya inspeksiyasi) va Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi (keyingi oʻrinlarda — Ekologiya vazirligi) bilan kelishilgan, yer qaʼridan oqilona foydalanishni va atrof-muhitning muhofaza qilinishini taʼminlovchi qazib olish tizimida amalga oshirilishi kerak. 9. Yer qaʼri uchastkalaridan foydalanish huquqi uchun bir necha ruxsatnomalarning bir vaqtning oʻzida bitta yer qaʼridan foydalanuvchiga berilishiga yoʻl qoʻyiladi, shu jumladan oʻzaro yaqin joylashgan noruda foydali qazilmalar konlarini qazib olish uchun, agar bajarilgan texnik-iqtisodiy hisob-kitoblarga koʻra ularni faqat birgalikda bir yer qaʼridan foydalanuvchi tomonidan qazib olish rentabelli boʻlsa. 10. Bir vaqtning oʻzida noruda foydali qazilmalarning turli konlarini, ayrim turdagi qurilish va boshqa materiallar va buyumlarni ishlab chiqarish uchun zarur komponent sifatidagi mineral xom ashyo qazib olishga oid yer qaʼri uchastkalaridan foydalanish huquqi uchun bir necha ruxsatnomalar bitta yer qaʼridan foydalanuvchiga berilishi mumkin. 11. Noruda foydali qazilmalarni qazib olish uchun yer qaʼri uchastkalaridan foydalanish huquqini beruvchi ruxsatnoma egasi, unga berilgan kon ajratish dalolatnomasi doirasida qoʻshimcha ruxsatnomasiz yer qaʼrini geologik oʻrganishga doir ishlarni, ularni Yer qaʼridan foydalanish markazining Davlat geologiya fondida hisobiga qoʻyish sharti bilan olib borish huquqiga ega. 12. Texnogen mineral hosilalardan foydalanish uchun yer qaʼri uchastkalaridan foydalanish huquqiga oid ruxsatnoma, oʻz egasining kon qazib chiqarish va qayta ishlash korxonalarining tarkibida noruda foydali komponentlari mavjud chiqindilarini qayta ishlash ishlarini amalga oshirish huquqini tasdiqlaydi. Noruda foydali qazilmalarni qazib olish va mineral xom ashyoni qayta ishlash jarayonida olingan texnogen mineral hosilalarga egalik huquqi noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnomaga muvofiq ruxsatnoma egasida yer qaʼri uchastkasidan foydalanish muddati mobaynida saqlab qolinadi. Bunday holda texnogen mineral hosilalardan foydalanish (qayta ishlash)ga ruxsatnoma olish talab qilinmaydi. 13. Texnogen mineral hosilalardan foydalanishga oid yer qaʼri uchastkalaridan foydalanish huquqi uchun ruxsatnoma, yer qaʼridan foydalanuvchi balansida hisobda turmaydigan yoki texnogen mineral hosilalar sotilgan yoki belgilangan tartibda boshqa yer qaʼridan foydalanuvchiga topshirilgan holda, kon qazib chiqarish va qayta ishlash korxonalarining chiqindilarini qayta ishlash uchun beriladi. 14. Yer qaʼridan foydalanish ruxsatnomada nazarda tutilgan yer qaʼri uchastkalaridan foydalanish shartlariga muvofiq amalga oshiriladi. 15. Noruda foydali qazilmalarni oʻz ichiga olgan yer qaʼri uchastkalaridan foydalanishning asosiy shartlariga yer qaʼridan foydalanish turlaridan kelib chiqqan holda “Yer osti boyliklari toʻgʻrisida”gi Oʻzbekiston Respublikasining Qonuni bilan belgilangan shartlar kiradi. Noruda foydali qazilmalarni oʻz ichiga olgan yer qaʼri uchastkalaridan foydalanishning namunaviy shartlari Yer qaʼridan foydalanish markazi va uni hududiy boʻlinmalarining rasmiy veb-saytlarida joylashtiriladi, shuningdek zarurat boʻlganda belgilangan tartibda ommaviy axborot vositalarida ham eʼlon qilinishi mumkin. 16. Noruda foydali qazilmalarni oʻz ichiga olgan yer qaʼri uchastkalaridan foydalanish shartlarida geologik oʻrganish uchun quyidagilar nazarda tutiladi: yer qaʼrini geologik oʻrganish boʻyicha yiriklashtirilgan texnik-iqtisodiy hisob-kitoblarni ishlab chiqish va Yer qaʼridan foydalanish markaziga topshirish muddati; atrof-muhitga taʼsir koʻrsatishi toʻgʻrisida ariza loyihasiga Ekologiya vazirligi tomonidan beriladigan ijobiy davlat ekologik ekspertiza xulosasini Yer qaʼridan foydalanish markaziga topshirish muddati; kon inshootlari va quduqlarni aholi hayoti va salomatligi, atrof-muhit xavfsizligini taʼminlaydigan holatga keltirish (rekultivatsiya qilish), shuningdek, foydalanishga yaroqsiz kon inshootlari va quduqlarni tugatish tartibi yoxud ushbu ishlarni bajarish dasturi (rejasi)ni ruxsatnoma muddati tugashidan bir yil avval Ekologiya vazirligi bilan kelishilgan holda Togʻ-kon, geologiya va sanoat xavfsizligini nazorat qilish inspeksiyasiga taqdim etish; yer qaʼri uchastkasidan foydalanish bilan bogʻliq toʻlovlar, shu jumladan, yillik litsenziya toʻlovi toʻgʻrisidagi majburiyatlar; geologik oʻrganishlar uchun ruxsatnomaga muvofiq ajratiladigan (ijaraga beriladigan) yer uchastkasining maydoni (gektarda); geologik oʻrganishlar uchun yer qaʼridan foydalanganlik uchun har yillik litsenziya toʻlovini toʻlash uchun maxsus hisob raqam; noruda foydali qazilmalar zaxiralarini tasdiqlash uchun materiallarni Kon-geologiya vazirligi huzuridagi Foydali qazilmalar zaxiralari boʻyicha Davlat komissiyasiga topshirish tartibi va muddatlari; yer qaʼri uchastkalaridan foydalanish huquqining cheklanishi, toʻxtatib qoʻyilishi yoki muddatidan oldin bekor qilinishi mumkin boʻlgan shartlar. 17. Yer qaʼri uchastkalaridan noruda foydali qazilmalarni qazib olish shartlarida quyidagilar nazarda tutiladi: foydali qazilmalarni qazib olish boʻyicha texnik-iqtisodiy asoslarni ishlab chiqish va Yer qaʼridan foydalanish markaziga topshirish muddati; atrof-muhitga taʼsir koʻrsatishi toʻgʻrisida ariza loyihasiga Ekologiya vazirligi tomonidan beriladigan ijobiy davlat ekologik ekspertiza xulosasini Yer qaʼridan foydalanish markaziga topshirish muddati; Togʻ-kon, geologiya va sanoat xavfsizligini nazorat qilish inspeksiyasiga toʻqson kun mobaynida yer qaʼridan foydalanish boʻyicha loyihalarni taqdim etish va belgilangan tartibda kelishish majburiyati; foydali qazilmalarni kavlab olish uchun yillik eng kam xarajatlar boʻyicha majburiyatlar miqdori, shu jumladan, Yer qaʼridan foydalanish markaziga yer qaʼri uchastkasidan foydalanish uchun texnik-iqtisodiy asoslarni taqdim etgan kundan boshlab ikki yil mobaynida bajariladigan minimal investitsiya majburiyatlari; texnik loyihalar va kon ishlarini rivojlantirish rejalarini, zaxiralarni qazib olish va kon maydoni (uchastkalar)da qulayliklar yaratish loyihalarini tuzish tartibi va muddatlari; marksheyderlik xizmatlari tomonidan tasdiqlangan choraklik va yillik foydali qazilmalarni kavlab olish hajmlari toʻgʻrisidagi hisobotlarni taqdim etish muddatlari; qazib olingan foydali qazilmaga egalik qilish huquqi; yer qaʼridan foydalanganlik uchun toʻlovlarni toʻlash shartlari; zarur malakali mutaxassislarga ega boʻlish; yer qaʼridan foydalanuvchining ijtimoiy majburiyatlari (mahalliy aholi uchun ish joylarini tashkil qilish, kerakli malakali mutaxassislarni jalb qilish va xodimlarni kasbga tayyorlash); texnik va texnologik imkoniyatlar, shuningdek, belgilangan tartibda shartnoma asosida jalb qilinadigan texnika va asbob-uskunalar mavjudligi; bir yil ichida yer qaʼri uchastkasidan foydalanishning boshlanish muddatlari; yangi ish oʻrinlarini yaratish majburiyatlari; texnogen mineral hosilalarni saqlash va qayta ishlash shartlari; yer qaʼridan foydalanuvchining investitsiya majburiyatlari; yer qaʼridan foydalanish sohasida, xavfli ishlar, ishlab chiqarish, xavfli tovarlar va moddalar aylanmasi, portlovchi moddalarga Togʻ-kon, geologiya va sanoat xavfsizligini nazorat qilish inspeksiyasida ruxsat berish jarayonlaridan oʻtish tartibi; ruxsatnomaning egasi yer qaʼri uchastkasidan foydalanish huquqini (toʻliq yoki qisman) boshqa shaxsga berishi mumkin boʻlgan shartlar; yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari, shuningdek, ushbu ishlarni bajarish dasturi (rejasi)ni ruxsatnoma muddati tugashidan besh yil avval Ekologiya vazirligi bilan kelishilgan holda Togʻ-kon, geologiya va sanoat xavfsizligini nazorat qilish inspeksiyasiga taqdim etish; yer qaʼri uchastkalaridan foydalanishning cheklanishi, toʻxtatib qoʻyilishi yoki muddatidan oldin bekor qilinishi mumkin boʻlgan shartlar. 18. Texnogen mineral hosilalardan foydalanish uchun yer qaʼri uchastkalaridan foydalanish shartlarida quyidagilar nazarda tutiladi: texnogen mineral hosilalardan foydalanish boʻyicha texnik-iqtisodiy asoslarni ishlab chiqish va Yer qaʼridan foydalanish markaziga topshirish muddati; atrof-muhitga taʼsir koʻrsatishi toʻgʻrisida ariza loyihasiga Ekologiya vazirligi tomonidan beriladigan ijobiy davlat ekologik ekspertiza xulosasini Yer qaʼridan foydalanish markaziga topshirish muddati; texnik loyihalar va kon ishlarini rivojlantirish rejalarini, texnogen mineral hosilalar (konlar) zaxiralarini qazib olish va kon maydoni (uchastkalar)da qulayliklar yaratish loyihalarini tuzish tartibi va muddatlari; qazib olingan foydali qazilmaga egalik qilish huquqi; zarur malakali mutaxassislarga ega boʻlish; yer qaʼridan foydalanuvchining ijtimoiy majburiyatlari (mahalliy aholi uchun ish joylarini tashkil qilish, xodimlarni kasb boʻyicha tayyorlash va zarur malakali mutaxassislarni jalb qilish); texnogen mineral hosilalarni saqlash va qayta ishlash shartlari; yer qaʼri uchastkalaridan foydalanishning cheklanishi, toʻxtatib qoʻyilishi yoki muddatidan oldin bekor qilinishi mumkin boʻlgan shart-sharoitlar. 19. “Yer osti boyliklari toʻgʻrisida”gi Oʻzbekiston Respublikasi Qonunida belgilangan hollarda Yer qaʼridan foydalanish markazi noruda foydali qazilmalarni qazib olish uchun yer qaʼridan foydalanish shartlariga oʻzgartirishlar kiritishi mumkin. Shuningdek, yer qaʼridan foydalanish shartlarida yer uchastkasining ijara shartnomasi, xususan, yer toʻgʻrisidagi qonunchilik hujjatlari talablari asosida undan foydalanish muddatlari va shartlari hamda yer qaʼridan foydalanish maqsadlari uchun olib qoʻyilayotgan (sotib olinayotgan) yer uchastkasi boʻyicha — mahalliy davlat hokimiyati organlari tomonidan ushbu yer uchastkasining egasi, foydalanuvchisi, ijarachisi yoki mulkdori bilan kelishilgan kompensatsiya miqdori va uni toʻlash muddati nazarda tutiladi. Yer qaʼridan foydalanish shartlari, shu jumladan yer uchastkasining ijara shartnomasi yer qaʼri uchastkalaridan foydalanish huquqi uchun ruxsatnomaning ajralmas qismi hisoblanadi. Geologik oʻrganish uchun yer qaʼridan foydalanganlik uchun yillik litsenziya toʻlovi miqdori geologik oʻrganiladigan yer qaʼrining bir gektari uchun qonunchilikda belgilangan bazaviy hisoblash miqdorining oʻn besh foizini tashkil etadi hamda quyidagilarga: 70 foizi — Oʻzbekiston Respublikasining respublika budjetiga; 15 foizi — viloyat mahalliy budjetiga; 15 foizi — tuman (shahar) mahalliy budjetiga yoʻnaltiriladi. 20. Mineral xom ashyo va uni qayta ishlash mahsulotlari konyunkturasining oʻzgarishi, yaʼni noruda foydali qazilmalarni qazib olish iqtisodiy jihatdan maqsadga muvofiq emasligi sababli, shuningdek ruxsatnoma berilgan vaqtdagiga nisbatan keskin farq qiluvchi vaziyat yuzaga kelgan hollarda yer qaʼridan foydalanuvchi soʻroviga muvofiq ham yer qaʼri uchastkalaridan foydalanish shartlari qayta koʻrib chiqilishi mumkin. Ruxsatnoma egasi noruda foydali qazilmalarni qazib olishni vaqtincha toʻxtatishi, bu haqda oltmish kun oldin Yer qaʼridan foydalanish markaziga “Litsenziya” axborot tizimi yoki Yagona interaktiv davlat xizmatlari portali (keyingi oʻrinlarda — YIDXP) orqali maʼlum qilgan holda, belgilangan tartibda kon inshootlarini va yer osti boyliklaridan foydalanish bilan bogʻliq infratuzilma obyektlarini konservatsiya qilishi mumkin. Konservatsiya qilish muddati ruxsatnomaning umumiy amal qilish muddatiga kiradi. Bunday hollarda ruxsatnomalarni qayta rasmiylashtirish ushbu Nizomning 11-bobida belgilangan tartibda amalga oshiriladi. 21. Geologik oʻrganish, noruda foydali qazilmalarni qazib olish va texnogen mineral hosilalardan foydalanish uchun yer qaʼri uchastkalari quyidagilar uchun belgilangan muddatlarga beriladi: a) geologik jihatdan oʻrganish uchun — besh yilgacha muddatga; b) foydali qazilmalarni kavlab olish va texnogen mineral hosilalardan foydalanish uchun: dastlab ruxsatnoma berilganda — besh yil muddatga, keyinchalik, texnik-iqtisodiy asoslar belgilangan muddatlarda taqdim etilgandan soʻng foydali qazilma konini yoki texnogen mineral hosilalarni ishga solish davrini inobatga olgan holda, uning muddatini uzaytirishni kafolatlash sharti bilan; texnik-iqtisodiy asoslar taqdim etilgandan soʻng — foydali qazilma konini yoki texnogen mineral hosilalarni ishga solishning texnik-iqtisodiy asoslarda belgilangan muddatiga, biroq yigirma besh yildan oshmaydigan muddatga beriladi. 22. Yer qaʼridan foydalanish muddatlari ruxsatnomada koʻrsatiladi va u berilgan kundan boshlab hisoblanadi. 23. Yer qaʼridan foydalanish muddati tugagunga qadar yer qaʼridan foydalanuvchi tomonidan Yer qaʼridan foydalanish markaziga “Litsenziya” axborot tizimi yoki YIDXP orqali yoʻllangan buyurtma boʻyicha yer qaʼridan foydalanuvchi tomonidan ruxsatnomada belgilangan shartlar bajarilgan taqdirda va yer qaʼrini geologik oʻrganishga doir ishlarni yakunlash, shuningdek, foydali qazilmalarni qazib olish, texnogen mineral hosilalardan foydalanish yoki foydali qazilmalarni qazib olish boʻyicha korxonalarni tugatish yoki konservatsiyalash boʻyicha ishlarni amalga oshirish zarur boʻlgan hollarda yer qaʼridan foydalanish muddatlari uzaytirilishi mumkin. Yer qaʼridan foydalanish muddatlarini uzaytirish yoki uni rad etish ushbu Nizomning 11-bobida belgilangan tartibda amalga oshiriladi. 24. Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnomalar “E-auksion” elektron savdo platformasida oʻtkaziladigan auksionlar yakunlari boʻyicha “Litsenziya” axborot tizimi yoki YIDXP orqali ushbu Nizomga 1-ilovada keltirilgan sxemaga muvofiq beriladi, mazkur Nizomning 25 va 26-bandlarida keltirilgan holatlar bundan mustasno. 25. Togʻ-kon sanoati va geologiya vazirligining investitsiya loyihalari boʻyicha hamda Kon-geologiya vazirligi va mahalliy ijro etuvchi hokimiyat organlari bilan tuzilgan ikki tomonlama kelishuv asosida noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnomalar “Litsenziya” axborot tizimi yoki YIDXP orqali “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijasida berilishi mumkin. Ikki tomonlama kelishuvlar Oʻzbekiston Respublikasi Prezidentining hududlarga tashriflari vaqtidagi topshiriqlari, Oʻzbekiston Respublikasi Prezidenti Administratsiyasining topshiriqlari, Vazirlar Mahkamasi qarorlari va bayonlarini hisobga olgan holda amalga oshirish maqsadga muvofiqligi boʻyicha xulosalarini inobatga olgan holda tuziladi. Bunday hollarda auksionga qoʻyilgan noruda foydali qazilmalarni oʻz ichiga olgan yer qaʼri uchastkasi boʻyicha “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish tashabbus qilinganda, u Kon-geologiya vazirligining qaroriga asosan auksiondan chiqarilishi mumkin. Ikki tomonlama kelishuvlar loyihalarini tayyorlash, kelishish va jamlash Yer qaʼridan foydalanish markaziga yuklatiladi. Yer qaʼridan foydalanish huquqini olish uchun talabgordan foydali qazilma turi va yer qaʼri uchastkasi maydoni (gektari) toʻgʻrisida murojaat qabul qilinadi. Bunda, yer qaʼri uchastkalaridan samarali foydalanish maqsadida Yer qaʼridan foydalanish markazi tomonidan maydonning kengligi koʻrib chiqiladi. 26. Yer qaʼrini geologik oʻrganishga oid ishlarni moliyalashtirgan yer qaʼridan foydalanuvchilar aniqlangan kon boʻyicha foydali qazilmalar zaxiralari belgilangan tartibda tasdiqlangan sanadan boshlab ikki yil mobaynida ular tomonidan aniqlangan konda noruda foydali qazilmalarni qazib olish huquqiga ruxsatnomalar olish uchun mutlaq huquqqa ega boʻladilar. Noruda foydali qazilmalarni qazib olish uchun yer qaʼri uchastkalaridan foydalanish huquqiga ruxsatnoma “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijasida, auksion oʻtkazilmasdan yer qaʼrini geologik oʻrganishga doir (toʻliq yoki qisman, noruda foydali qazilmalar zaxiralarini hisoblash va tasdiqlash bilan bogʻliq) ishlarni moliyalashtirgan shaxsning “Litsenziya” axborot tizimi yoki YIDXP orqali bergan buyurtmasi boʻyicha beriladi, buyurtmaga moliyalashtirish manbai koʻrsatilgan holda konni qidirish boʻyicha ishlarning moliyalashtirilganligini tasdiqlovchi hujjatlar ilova qilinishi lozim. Yer qaʼrini geologik oʻrganish ishlarini oʻz mablagʻlari hisobidan olib borgan shaxs u tomonidan qidirilgan konda noruda foydali qazilmalarni qazib olish huquqidan voz kechilgan holda kon mazkur nizomda nazarda tutilgan tartibda savdo platformasida oʻtkaziladigan auksionlar orqali boshqa shaxsga berilishi mumkin, bunda voz kechgan shaxsga u tomonidan sarflangan xarajatlar, shu jumladan yer qaʼri toʻgʻrisidagi geologik va boshqa maʼlumotlar qiymati qoplanadi. 27. Yer qaʼrini geologik oʻrganishga doir ishlarni moliyalashtirgan yer qaʼridan foydalanuvchida ushbu Nizomning 26-bandida nazarda tutilgan mutlaq huquq muddati tugagandan soʻng, tegishli kon boʻyicha foydali qazilmalar zaxiralari Oʻzbekiston Respublikasi foydali qazilmalar zaxiralarining Davlat balansiga qaytariladi va ulardan foydalanish huquqi ushbu Nizomda koʻzda tutilgan tartibda savdo platformasida oʻtkaziladigan auksionlar orqali realizatsiya qilinadi. 28. “E-auksion” elektron savdo platformasida auksion orqali realizatsiya qilinadigan noruda foydali qazilmalarni oʻz ichiga olgan yer qaʼri uchastkalari roʻyxati Yer qaʼridan foydalanish markazi tomonidan narxi aniqlangan holda shakllantiriladi va har yili bir martadan kam boʻlmagan va Ekologiya vazirligi bilan kelishilgan holda tasdiqlanadi. Noruda foydali qazilmalarni oʻz ichiga olgan yer qaʼri uchastkalarini auksion savdolariga chiqarishda foydali qazilmalarning turlariga qarab, ulardan samarali foydalanish, shuningdek, yer qaʼridan foydalanuvchilarga uzoq muddatli xom ashyo zaxirasi bilan hamda ishlab chiqarish faoliyatini uzluksiz taʼminlash maqsadida kon va maydonlar bir nechta uchastkalarga boʻlib qoʻyiladi. Yer qaʼridan foydalanish markaziga auksionga qoʻyilmagan yoki roʻyxatga kiritilmagan yer qaʼri uchastkasidan foydalanish huquqini olish uchun talabgordan murojaat kelib tushgan taqdirda, ushbu yer qaʼri uchastkasidan foydalanish huquqi uchun ruxsatnoma “E-auksion” elektron savdo platformasi orqali oʻrnatilgan tartibda auksionga qoʻyiladi. Yer qaʼri uchastkasidan foydalanish huquqini olish uchun talabgordan faqat geologik oʻrganish ishlarini amalga oshirish uchun yer qaʼri uchastkalari boʻyicha murojaat qabul qilinadi. Yer qaʼri uchastkalaridan samarali foydalanish maqsadida maydonning kengligiga (gektar) qarab, bir nechta yer qaʼri uchastkalariga boʻlib qoʻyilishi mumkin. Bunda, mazkur Nizomning 21-bandida belgilangan foydali qazilmalarni qazib olish va texnogen mineral hosilalardan foydalanish uchun beriladigan muddat inobatga olinadi. Yer qaʼridan foydalanish markazi yer uchastkasi unga ajratib berilgandan soʻng besh ish kuni davomida murojaat etilgan yer qaʼri uchastkalaridan foydalanish huquqini auksion savdolariga chiqarish muddatlari yoki ushbu yer uchastkalarini foydalanishga berishni rad etish toʻgʻrisida javob xatini talabgorga taqdim etadi. Yer qaʼridan foydalanish markazi “E-auksion” elektron savdo platformasida auksion orqali realizatsiya qilinadigan noruda foydali qazilmalarni oʻz ichiga olgan yer qaʼri uchastkalari roʻyxatini tasdiqlaganidan soʻng, oʻzining rasmiy veb-saytida va ijtimoiy tarmoqlardagi kanalida eʼlon qilinadi. 29. Noruda foydali qazilmalarni oʻz ichiga olgan yer qaʼri uchastkalaridan foydalanish huquqini savdoga qoʻyishning boshlangʻich narxi: geologik qidiruv ishlari uchun — bazaviy hisoblash miqdorining oʻttiz olti baravari miqdorida; foydali qazilmalarni qazib olish uchun — bazaviy hisoblash miqdorining yetmish ikki baravari miqdorida belgilanadi. “E-auksion” elektron savdo platformasida realizatsiya qilishdan olingan pul mablagʻlari, shu jumladan ushlab qolingan zakalat summasi auksionni tashkil qilish xizmatlari uchun yer qaʼri uchastkasining sotilgan narxidan bir foizi operator hisobvaragʻiga, qolgan pul mablagʻlari Kon-geologiya vazirligining hisobvaragʻiga hamda yer qaʼri uchastkasi joylashgan tegishli tuman (shahar)lar mahalliy budjetlari oʻrtasida avtomatik tarzda teng ulushlarda taqsimlanadi. Kon-geologiya vazirligiga oʻtkaziladigan mablagʻlar Oʻzbekiston Respublikasi hududida mineral xom ashyo bazasini rivojlantirish yillik davlat dasturlarini amalga oshirishga, auksion va tanlov savdolarini tashkil etish bilan bogʻliq xarajatlarni moliyalashtirishga, shuningdek vazirlikning moddiy-texnik bazasini mustahkamlash va ishchi-xodimlarini ragʻbatlantirishga maqsadli yoʻnaltiriladi. 30. Auksion natijalari haqidagi bayonnoma Yer qaʼridan foydalanish markaziga — auksion gʻolibiga tegishli yer qaʼri uchastkasi boʻyicha geologik va boshqa maʼlumotlar toʻplamini berish, hamda tegishli ruxsatnomani rasmiylashtirish uchun asos hisoblanadi. Auksion gʻolibiga soʻralayotgan yer qaʼri uchastkasi boʻyicha geologik va boshqa maʼlumotlar toʻplami bepul taqdim etiladi. Geologik va boshqa maʼlumotlar toʻplamida yer qaʼri uchastkasi maydonining konturi, kon-texnik, texnologik va boshqa maʼlumotlar yiriklashtirilgan texnik-iqtisodiy asoslash yoki texnik-iqtisodiy asoslashni ishlab chiqish uchun yetarli hajmda boʻlishi kerak. 31. Yer qaʼridan foydalanish maqsadlari uchun belgilangan tartibda olib qoʻyilgan (sotib olingan) yer uchastkasi bilan bogʻliq xarajatlar yer qaʼridan foydalanuvchi tomonidan Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga ruxsatnoma rasmiylashtirilgunga qadar qoplab berilishi lozim. 32. Auksion gʻolibi — yer qaʼri uchastkasidan foydalanish huquqiga onlayn-auksion natijalari boʻyicha ruxsatnoma rasmiylashtirilgan yer qaʼridan foydalanuvchi tomonidan 6 oy ichida tegishli yer qaʼri uchastkasi boʻyicha quyidagi hujjatlar toʻplami Yer qaʼridan foydalanish markaziga “Litsenziya” axborot tizimi yoki YIDXP orqali taqdim etiladi: yiriklashtirilgan texnik-iqtisodiy hisob-kitoblar — ruxsatnoma yer qaʼri uchastkasini geologik oʻrganish uchun berilganda; texnik-iqtisodiy asoslar — ruxsatnoma noruda foydali qazilmalarni qazib olish va texnogen mineral hosilalardan foydalanish uchun berilganda; Ekologiya, atrof-muhitni muhofaza qilish va iqlim oʻzgarishi vazirligi tomonidan atrof muhitga taʼsir koʻrsatishi toʻgʻrisidagi ariza loyihasiga berilgan ijobiy davlat ekologik ekspertiza xulosasining raqami va sanasi. Ushbu hujjatlar toʻplamini koʻrib chiqish uchun bazaviy hisoblash miqdorining toʻrt barobari miqdorida yigʻim undiriladi va Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 33. Yer qaʼridan foydalanish markazi oʻn ish kunida taqdim etilgan hujjatlar toʻplamini oʻrganib chiqadi va oʻrganish natijasi boʻyicha “Litsenziya” axborot tizimi yoki YIDXP orqali: geologik jihatdan oʻrganish uchun ruxsatnoma rasmiylashtirilgan yer qaʼridan foydalanuvchiga — ushbu hujjatlar asosida faoliyatni davom ettirish mumkinligi va hujjatlar toʻplami qabul qilingani toʻgʻrisida maʼlumotni; foydali qazilmalarni kavlab olish va texnogen mineral hosilalardan foydalanish uchun ruxsatnoma rasmiylashtirilgan yer qaʼridan foydalanuvchiga — texnik-iqtisodiy asoslarda koʻrsatilgan foydali qazilma konini yoki texnogen mineral hosilalarni ishga solish davrini inobatga olgan holda belgilangan yer qaʼridan foydalanish muddati toʻgʻrisida maʼlumotni hamda yangilangan yer qaʼri uchastkasidan foydalanish shartlarining, shu jumladan ijara shartnomasining loyihasini yuboradi. Taqdim etilgan hujjatlar boʻyicha kamchiliklar aniqlangan hollarda tegishli yer qaʼridan foydalanuvchilar oʻn ish kunida kamchiliklarni bartaraf etishlari va Yer qaʼridan foydalanish markaziga bu haqda “Litsenziya” axborot tizimi yoki YIDXP orqali maʼlumot taqdim etishlari lozim. Bunda, qayta taqdim etilgan hujjatlar kamchiliklar bartaraf etilgan va maʼlumot taqdim qilingan kundan boshlab besh ish kuni mobaynida qayta koʻrib chiqiladi. Kamchiliklarni koʻrsatilgan muddatda bartaraf etmaslik va Yer qaʼridan foydalanish markaziga maʼlumot taqdim etmaslik rasmiylashtirilgan ruxsatnoma va yer qaʼri uchastkasini ajratish haqidagi qarorni bekor qilish uchun asos boʻlishi mumkin. Ruxsatnoma rasmiylashtirilgan yer qaʼridan foydalanuvchi tomonidan 4 oy ichida ushbu Nizomning 32-bandida koʻrsatilgan hujjatlar toʻplami Yer qaʼridan foydalanish markaziga topshirilmagan taqdirda, rasmiylashtirilgan ruxsatnoma ushbu Nizomning 57-bandiga muvofiq muddatidan oldin bekor qilinadi. 34. Foydali qazilmalarni kavlab olish va texnogen mineral hosilalardan foydalanish uchun ruxsatnoma rasmiylashtirilgan yer qaʼridan foydalanuvchi uch ish kuni muddatda yer qaʼri uchastkasidan foydalanish shartlari loyihasini elektron raqamli imzosi bilan tasdiqlaydi va “Litsenziya” axborot tizimi yoki YIDXP orqali Yer qaʼridan foydalanish markaziga yuboradi. Yer qaʼridan foydalanuvchi tomonidan yer qaʼri uchastkasidan foydalanish shartlari bir oy muddatda imzolanmasa yer qaʼridan foydalanish uchun ruxsatnoma berish rad etiladi va yer qaʼri uchastkasi qaytadan auksionga qoʻyiladi. Yer qaʼridan foydalanish markazi yer qaʼridan foydalanuvchi tomonidan elektron raqamli imzo bilan tasdiqlangan yer qaʼri uchastkasidan foydalanish shartlari taqdim etilgandan soʻng bir ish kuni muddatda yer qaʼridan foydalanish uchun ruxsatnoma qayta rasmiylashtirilgani toʻgʻrisida tegishli reyestrga oʻzgartirishlar kiritadi va QR-kod (matrik shtrixli kod) qoʻyilgan yangi ruxsatnomani rasmiylashtiradi. 35. Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijalari asosida ruxsatnoma olish uchun ariza beruvchilarga soʻralayotgan yer qaʼri uchastkasi boʻyicha geologik va boshqa maʼlumotlar toʻplami Yer qaʼridan foydalanish markazi tomonidan taqdim etiladi. Geologik va boshqa maʼlumotlar toʻplami soʻralayotgan yer qaʼri uchastkasining ariza beruvchi bilan kelishilgan chegaralarini, u boʻyicha yiriklashtirilgan texnik-iqtisodiy hisob-kitoblarni yoki texnik-iqtisodiy asoslarni ishlab chiqish uchun yetarli boʻladigan hajmdagi kon-texnik, texnologik va boshqa maʼlumotlarni oʻz ichiga olgan boʻlishi zarur. 36. Ariza beruvchilar noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnoma olish uchun “Litsenziya” axborot tizimi yoki YIDXP orqali mazkur Nizomning 2-ilovasiga muvofiq buyurtma beradi va uni oʻz elektron raqamli imzosi bilan tasdiqlaydi. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun ruxsatnomalarni “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijasida berish mazkur Nizomning 3-ilovasida keltirilgan sxemaga muvofiq amalga oshiriladi. Yer qaʼridan foydalanish markazi zarur hujjatlarni va boshqa vakolatli organlardagi mavjud axborotlarni belgilangan tartibda hamkorlik qilish orqali, shu jumladan, elektron shaklda mustaqil ravishda oladi, mazkur bandda nazarda tutilgan hujjatlar va axborotlar bundan mustasno. 37. Buyurtmani koʻrib chiqish uchun Oʻzbekiston Respublikasi hududida belgilangan bazaviy hisoblash miqdorining toʻrt barobari miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 38. Mazkur Nizomning 36 va 37-bandlarida keltirilgan hujjatlar toʻplami ariza beruvchi tomonidan toʻliq taqdim etilmagan holda noruda foydali qazilmalarni oʻz ichiga olgan yer qaʼri uchastkasidan foydalanish uchun buyurtmalarni qabul qilish rad etilishi mumkin. Buyurtmani boshqa sabablar boʻyicha rad etilishiga yoʻl qoʻyilmaydi. 39. Kon-geologiya vazirligining hududiy boʻlinmalari oʻn kunlik muddatda: joylardagi mahalliy ijro hokimiyati organlari bilan birgalikda soʻralayotgan yer qaʼri uchastkasini, undan foydalanish imkoniyatlarini aniqlash uchun tekshirib chiqadilar; global pozitsion tizim asboblarini qoʻllab burchak koordinatlarini aniqlagan holda yer qaʼri uchastkasining joylashish oʻrnini aniqlashtiradilar; noruda foydali qazilmalar ruxsatsiz qazib olinganlik izlarining mavjud boʻlishi mumkinligini aniqlashtiradilar; ariza beruvchining taqdim etilgan hujjatlaridagi texnik va texnologik imkoniyatlarini muvofiqligini hamda zarur malakali mutaxassislarga ega boʻlishini oʻrganadilar. Olib borilgan ishlar natijalari boʻyicha Kon-geologiya vazirligining hududiy boʻlinmalari tegishli maʼlumotlarni tayyorlaydi va Kon-geologiya vazirligiga yuboradilar. 40. Noruda foydali qazilmalarni ruxsatsiz qazib olish hollari aniqlanganda, Kon-geologiya vazirligining hududiy boʻlinmalari ularni oldini olish va aybdor shaxslarni Oʻzbekiston Respublikasi qonunlariga muvofiq javobgarlikka tortish boʻyicha tegishli choralarni koʻradilar. 41. Yer qaʼridan foydalanish markazi besh ish kuni muddatda buyurtmani va Kon-geologiya vazirligining hududiy boʻlinmalarining tegishli maʼlumotlarini oʻrganib chiqadi hamda noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnoma berish yoki uni rad etish toʻgʻrisida qaror qabul qiladi. 42. Yer qaʼridan foydalanish markazi noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnoma berish toʻgʻrisida qaror qabul qilinganidan soʻng yer qaʼri uchastkasidan foydalanish shartlari imzolangan muddatni koʻrsatgan holda ariza beruvchiga “Litsenziya” axborot tizimi yoki YIDXP orqali maʼlum qiladi. 43. Ariza beruvchi uch ish kuni muddatda yer qaʼri uchastkasidan foydalanish shartlarini elektron raqamli imzosi bilan imzolaydi. Agar, ariza beruvchi oʻttiz kun ichida yer qaʼri uchastkasidan foydalanish shartlarini imzolamasa, Yer qaʼridan foydalanish markazi noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnoma berishni rad qilish toʻgʻrisida qaror qabul qilish huquqiga ega. 44. Yer qaʼridan foydalanish markazi ariza beruvchi tomonidan yer qaʼri uchastkasidan foydalanish shartlarini imzolagan kundan boshlab bir ish kuni muddatda QR-kod (matrik shtrixli kod) qoʻyilgan ruxsatnomani rasmiylashtiradi. Yiriklashtirilgan texnik-iqtisodiy hisobotlar va (yoki) texnik-iqtisodiy asoslar tegishli yer qaʼri uchastkalaridan foydalanish shartlariga kiritilishi shart. 45. Noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnomalarni berish quyidagi hollarda rad qilinishi mumkin, agar: ariza beruvchi oʻzi haqida yolgʻon yoki notoʻgʻri maʼlumotlar bersa; ariza beruvchi ishlarni samarali bajarish uchun malakali mutaxassislar, zarur moliya va texnik vositalarning mavjudligini tasdiqlovchi maʼlumotlarni taqdim etmasa; geologik va boshqa maʼlumotlarni olmasdan turib texnik hujjatlar ishlab chiqilgan boʻlsa; soʻralayotgan yer qaʼri uchastkasining chegaralari geologik va boshqa maʼlumotlar toʻplamida koʻrsatilgan chegaralarga mos kelmasa; yer qaʼri uchastkalaridan foydalanishga doir ish olib borish uslubiyoti geologiya-qidiruv ishlarini olib borish yoki yer qaʼri uchastkalarini oqilona oʻzlashtirishning belgilangan talablariga mos kelmasa; qazib olinayotgan xom ashyo tannarxi notoʻgʻri hisoblangan boʻlsa; geologiya qidiruv ishlari natijalari toʻgʻrisidagi hisobot Davlat geologiya fondiga taqdim etilmagan boʻlsa; ariza beruvchi yer qaʼridan foydalanish shartlarini oʻttiz kun muddatda imzolamaganda. Boshqa sabablar boʻyicha noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnomalar berishning rad qilinishiga yoʻl qoʻyilmaydi. Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnomalar berishning rad qilinishiga rozi boʻlmaslik holatida, ariza beruvchilar rad etilishi yuzasidan qonun bilan belgilangan tartibda shikoyat qilish huquqiga egalar. 46. Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnomalar berishning rad qilinishi haqida qaror qabul qilinganda, Yer qaʼridan foydalanish markazi bir ish kuni muddatda ariza beruvchiga “Litsenziya” axborot tizimi yoki YIDXP orqali rad etilish sabablari hamda ariza beruvchi tomonidan koʻrsatib oʻtilgan sabablarni bartaraf etish va qayta koʻrib chiqish uchun hujjatlarni topshirishi mumkin boʻlgan muddatlar koʻrsatilgan xabarnomani yoʻllaydi. Agar Yer qaʼridan foydalanish markazi ariza beruvchining ruxsatnomani berish toʻgʻrisidagi arizasini koʻrib chiqish, uni berish yoki berishni rad etish muddati mobaynida talabgorga ruxsatnomani bermasa va uni berishni rad etmasa, ushbu bobda nazarda tutilgan muddatlar oʻtganidan keyin ariza beruvchi amalga oshirilishi uchun ruxsatnoma olish niyatida boʻlgan faoliyatni (harakatni) amalga oshirish huquqiga, bu haqda Yer qaʼridan foydalanish markazini “Litsenziya” axborot tizimi yoki YIDXP orqali xabardor qilgan holda ega boʻladi. 47. Ariza beruvchi tomonidan noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun ruxsatnomalar berishning rad qilinish sabablari belgilangan muddatlarda bartaraf etilganda, rad qilinish sabablari bartaraf etilganligi toʻgʻrisidagi maʼlumot olingan kundan boshlab oʻn ish kunidan oshmagan muddatda hujjatlarni qayta koʻrib chiqish ishlari amalga oshiriladi. Hujjatlarni qayta koʻrib chiqish uchun toʻlov undirilmaydi. 48. Ruxsatnoma mazkur Nizomning 4-ilovasida keltirilgan shaklda QR-kod (matrik shtrixli kod) qoʻyib rasmiylashtiriladi. Noruda foydali qazilmalarni oʻz ichiga olgan yer qaʼri uchastkalaridan foydalanish huquqini olish uchun ruxsatnoma pasporti 5-ilovaga muvofiq tasdiqlansin. 49. Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga oid ruxsatnomalarga muvofiq Togʻ-kon, geologiya va sanoat xavfsizligini nazorat qilish inspeksiyasi tomonidan berilgan kon ajratish dalolatnomalari noruda foydali qazilmalarni qazib olish va texnogen hosilalardan foydalanish uchun yer qaʼridan foydalanuvchiga zarur yer uchastkasining ajratilishiga asos hisoblanadi. Noruda foydali qazilmalari yer uchastkalarining chegaralarini joyida belgilash ishlari Iqtisodiyot va moliya vazirligi huzuridagi Kadastr agentligi hamda Togʻ-kon, geologiya va sanoat xavfsizligini nazorat qilish inspeksiyasining hududlardagi boʻlinmalari tomonidan bir vaqtning oʻzida yer qaʼridan foydalanuvchi ishtirokida amalga oshiriladi. 50. Noruda foydali qazilmalarni oʻz ichiga olgan yer qaʼri uchastkasidan foydalanish huquqini amalga oshirish uni davlat roʻyxatidan oʻtkazilgandan soʻng amalga oshiriladi. Yer qaʼri uchastkasidan foydalanish huquqini davlat roʻyxatiga olish Yer qaʼridan foydalanish markazi tomonidan amalga oshiriladi. 51. Noruda foydali qazilmalarni oʻz ichiga olgan yer qaʼri uchastkasidan foydalanish huquqini davlat roʻyxatiga olish reyestrga tegishli qaydlarni kiritish yoʻli bilan amalga oshiriladi. 52. Har bir reyestrda quyidagilar koʻrsatilgan boʻlishi kerak: yer qaʼridan foydalanuvchi toʻgʻrisidagi asosiy maʼlumotlar (nomi, tashkiliy-huquqiy shakli, soliq toʻlovchining identifikatsiya raqami, joylashgan yeri (pochta manzili), telefon va faks raqamlari); foydalanishga berilgan yer qaʼri uchastkasi nomi; yer qaʼri uchastkasidan foydalanish turi va maqsadi; yer qaʼridan foydalanish va ruxsatnomaning amal qilish muddati; ruxsatnomaning qayta rasmiylashtirishga asos va uning sanasi; yer qaʼri uchastkasidan foydalanish huquqini cheklash, toʻxtatish yoki tugatish asosi va sanasi. 53. Noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnoma reyestriga kiritilgan maʼlumotlar, ochiq boʻlgan maʼlumotlar bazasi hisoblanib, mazkur reyestr bilan yuridik va jismoniy shaxslar tanishib chiqishi mumkin. 54. Foydalanishga berilgan tegishli yer qaʼri uchastkasidan foydalanish huquqi davlat hisobiga olinishi shart. 55. Foydalanishga berilgan noruda foydali qazilmalarni oʻz ichiga olgan yer qaʼri uchastkalarini davlat hisobiga olish Yer qaʼridan foydalanish markazining Davlat geologiya fondi tomonidan, noruda foydali qazilmalarni oʻz ichiga olgan yer qaʼri uchastkalaridan foydalanish huquqini davlat roʻyxatidan oʻtkazilishiga oid materiallar olingan kundan boshlab oʻn ish kuni muddatda amalga oshiriladi. 56. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi “Yer osti boyliklari toʻgʻrisida”gi Oʻzbekiston Respublikasi Qonunida nazarda tutilgan hollarda cheklanishi, toʻxtatib qoʻyilishi yoki muddatidan oldin bekor qilinishi mumkin. 57. Yer qaʼri uchastkalaridan foydalanish huquqini cheklash, toʻxtatib turish yoki muddatidan oldin toʻxtatish Yer qaʼridan foydalanish markazi tomonidan sudga berilgan arizalari asosida sud tartibida amalga oshiriladi. 58. Noruda foydali qazilmalarni oʻz ichiga olgan yer qaʼri uchastkalaridan foydalanish huquqining cheklanishi yuzaga kelgan xavf-xatarlarni oldini olish yoki yer qaʼridan foydalanishda yoʻl qoʻyilgan talablar va shartlar, ishlarni olib borish meʼyorlari va qoidalari bartaraf etilguncha butun uchastkada yoki uning bir qismida ishlarning maʼlum turlarini 3 oydan oshmagan muddatga cheklanishiga olib keladi. 59. Noruda foydali qazilmalarni oʻz ichiga olgan yer qaʼri uchastkalaridan foydalanish huquqini toʻxtatilishi yer qaʼri uchastkalaridan foydalanish bilan bogʻliq boʻlgan barcha turdagi ishlarni toʻxtatib qoʻyilish sabablari bartaraf etilgunga qadar olti oydan oshmaydigan muddatga amalga oshirish taqiqlanishiga olib keladi, bunda togʻ-kon inshootlari xavfsizligini taʼminlash, qurilishlarni, inshootlar va uskunalarni odamlar va atrof muhit uchun xavfsiz saqlab turishga oid ishlar bundan mustasno. 60. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi muddatidan oldin bekor qilinishiga asos boʻluvchi qoʻpol qoidabuzarliklarning roʻyxati: yer qaʼridan foydalanuvchi bir yil ichida yer qaʼri uchastkasidan foydalanishni boshlamagan; yillik foydali qazilmalarni qazib olish hajmlari toʻgʻrisidagi hisobotlarni ikki yil mobaynida taqdim etmagan; yer qaʼridan foydalanuvchi tomonidan yer qaʼri uchastkasidan foydalanishning asosiy shartlarining buzilishi, ekologiya talablariga rioya qilish, rejalashtirilgan ishlab chiqarish hajmini taʼminlash, investitsiya va ijtimoiy majburiyatlarni bajarish); yer qaʼri uchastkalaridan foydalanish bilan bogʻliq ishlarning taʼsir zonasida aholi hayoti va sogʻligʻiga, atrof-muhitga xavf-xatarning mavjudligi; yer qaʼridan foydalanish uchun toʻlovlarni muntazam toʻlamaslik; “Yer osti boyliklari toʻgʻrisida”gi Oʻzbekiston Respublikasi Qonunida nazarda tutilgan qoidalariga rioya qilmaslik; agar, yoʻl qoʻyilgan qoidabuzarliklar tizimli tavsifga ega boʻlsa yoki ushbu yer qaʼri uchastkasidan foydalanish huquqiga ilgari cheklov va (yoki) toʻxtatilish qoʻllangan boʻlsa. Yer qaʼridan foydalanuvchilarga berilgan ruxsatnomalarning amal qilish muddati tugaganda yoki muddatidan oldin bekor qilinganda Yer qaʼridan foydalanish markazi bu haqda uch ish kuni muddatda Soliq qoʻmitasi, Ekologiya vazirligi hamda tegishli mahalliy ijro etuvchi hokimiyat organlarini yozma xabardor qiladi. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun ruxsatnomaning amal qilish muddati tugaganda yoki muddatidan oldin bekor qilinganda tegishli yer maydonlari Yer qaʼridan foydalanish markazi tomonidan zaxiraga qaytariladi. Noruda foydali qazilmalarni qazib olish hajmlari yer qaʼridan foydalanuvchilar tomonidan uzluksiz ikki yil davomida bajarilmagan taqdirda (fors-major holatlaridan tashqari) haqiqatda qazib olingan hajmdan kelib chiqib oʻrtacha statistik miqdor hisoblanadi va bu orqali yillik qazib olish hajmi aniqlanadi. Ruxsatnomaning amal qilish muddati yakuniga qadar, yillik qazib olish hajmidan kelib chiqib, yer qaʼridan foydalanuvchining balansida qoladigan va davlat balansiga qaytariladigan zaxira miqdori aniqlanadi hamda oʻzlashtirilmay qoladigan qismi davlat balansiga va ular joylashgan yer uchastkalari zaxiraga qaytariladi. Bunda, ilgari berilgan ruxsatnoma qayta rasmiylashtirilmasdan yer qaʼri uchastkalaridan foydalanish shartlariga tegishli oʻzgartirishlar kiritiladi. Agar ushbu jarayon ruxsatnomaning muddati bilan bogʻliq boʻlsa, ruxsatnoma qayta rasmiylashtiriladi. Yer qaʼri uchastkasidan foydalanish huquqi tugaganda foydalanuvchi, yer qaʼridan foydalanish chogʻida buzilgan yer uchastkalarini va boshqa tabiiy obyektlarni keyinchalik ulardan foydalanishga yaroqli holga keltirish, shuningdek ushbu yer qaʼri uchastkasidan foydalanish bilan bogʻliq boʻlgan togʻ inshootlari va infratuzilma obyektlarini konservatsiya qilish yoki tugatish ishlarini bajarishga kirishishi shart. 61. Yer qaʼridan foydalanuvchi faoliyatining tugatilishi yoki bekor qilinishi munosabati bilan noruda foydali qazilmalarni oʻz ichiga olgan yer qaʼri uchastkalaridan foydalanish huquqi bekor qilinganda. Yer qaʼridan foydalanish markazi tomonidan Ekologiya vazirligi va boshqa manfaatdor organlarga togʻ inshootlari va infratuzilma obyektlarini konservatsiya qilish yoki tugatish tartibi va muddatlari toʻgʻrisida qaror qabul qilinganligi bildirilishi shart. Bunday holatlarda yer qaʼri uchastkalari Yer qaʼridan foydalanish markazi balansiga oʻtkaziladi. 62. Noruda foydali qazilmalarni qazib olish, texnogen mineral hosilalardan foydalanish uchun ruxsatnoma egasi Yer qaʼridan foydalanish markazi bilan kelishgan holda noruda foydali qazilmalarni oʻz ichiga olgan yer qaʼri uchastkasidan foydalanish huquqini (toʻliq yoki qisman) boshqa yuridik shaxsga berishi mumkin, agar ushbu yuridik shaxs ruxsatnoma bilan belgilangan shartlarni bajarishga doir majburiyatlarni oʻz zimmasiga olsa. Yer qaʼri uchastkasidan foydalanish huquqi qisman boshqa yuridik shaxsga berilganda foydali qazilmalarning qoldiq zaxirasining boʻlinishiga qarab, ikkala yuridik shaxsga ham texnik-iqtisodiy asos ishlab chiqish majburiyati yuklanadi hamda ruxsatnomalarning muddati ushbu texnik-iqtisodiy asosdan kelib chiqib rasmiylashtiriladi; Shu bilan birga, noruda foydali qazilmalarni oʻz ichiga olgan yer qaʼri uchastkasidan foydalanish huquqini olgan yuridik shaxs, ruxsatnomaning oldingi egasiga nisbatan qoʻyilgan talablarga mos kelishi zarur. “E-auksion” elektron savdo platformasida auksion orqali realizatsiya qilingan yer qaʼri uchastkalaridan foydalanish huquqi uchun ruxsatnomalarni ular berilgan sanadan boshlab ikki yil mobaynida boshqa shaxslar foydasiga voz kechish, shu jumladan yer qaʼri foydalanuvchilarining taʼsischilari (operatsion faoliyatini boshqarish ovoziga ega majoritar aksiyadorlari)ni toʻliq oʻzgartirish taqiqlanadi. 63. Noruda foydali qazilmalarni oʻz ichiga olgan yer qaʼri uchastkasidan foydalanish huquqini (toʻliq yoki qisman) boshqa yuridik shaxsga berishni kelishish ruxsatnoma egasining Yer qaʼridan foydalanish markaziga “Litsenziya” axborot tizimi yoki YIDXP orqali mazkur Nizomning 6-ilovasiga muvofiq beriladigan arizasi boʻyicha amalga oshiriladi. Arizada noruda foydali qazilmalarni oʻz ichiga olgan yer qaʼri uchastkasidan foydalanish huquqini boshqaga berilish sabablari, yer qaʼridan foydalanish huquqi qisman berilganda talabgor tomonidan foydali qazilmalarni yoki texnogen mineral hosilalarni qazib olish, qayta ishlash bilan bogʻliq nazarda tutilgan faoliyat turi keltiriladi. Arizaga yer qaʼri uchastkasidan foydalanish huquqi oʻtayotgan yuridik shaxsning ruxsatnoma egasiga nisbatan qoʻyilgan talablarga mos kelishini tasdiqlovchi hujjatlar ilova qilinadi. 64. Yer qaʼridan foydalanish markazi ariza olingan kundan boshlab oʻn besh kun muddatda yer qaʼri uchastkasidan foydalanish huquqi uchun ruxsatnomani (toʻliq yoki qisman) boshqa shaxsga qayta rasmiylashtirib beradi yoki asoslantirilgan xulosasini taqdim etgan holda rad etadi. Ruxsatnoma ariza beruvchiga qaror qabul qilingan kundan boshlab uch ish kuni mobaynida “Litsenziya” axborot tizimi yoki YIDXP orqali yuboriladi. Noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnomani qayta rasmiylashtirish rad etilganda xulosada asoslantirilgan boʻlishi kerak. Yer qaʼri uchastkasidan foydalanish huquqini berishni qayta kelishib olishda yer qaʼri uchastkasidan foydalanish huquqini berishni kelishib olish rad etilgan avvalgi sabablar koʻrsatilmagan yangi asoslar boʻyicha uni rad etishga yoʻl qoʻyilmaydi. 65. Noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnomani qayta rasmiylashtirish quyidagi hollarda amalga oshiriladi: yuridik shaxs qayta tashkil qilinganda va nomi oʻzgarganda; yer qaʼri uchastkasidan foydalanish huquqi boshqa shaxsga berilganda; yer qaʼri uchastkalaridan foydalanish shartlari oʻzgarganda; yer qaʼri uchastkalaridan foydalanish muddati uzaytirilganda. 66. Noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnomani qayta rasmiylashtirish Yer qaʼridan foydalanish markazi tomonidan ruxsatnoma egasining “Litsenziya” axborot tizimi yoki YIDXP orqali mazkur Nizomning 7-ilovasiga muvofiq bergan arizasi asosida amalga oshiriladi. Yuridik shaxsni qayta tashkil qilish yoki qayta tuzilishida ariza ruxsatnoma egasi tomonidan qayta roʻyxatdan oʻtkazilgandan soʻng yetti kun muddatda berilishi lozim. Noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnomani qayta rasmiylashtirish toʻgʻrisidagi arizaga tegishli tasdiqlovchi hujjatlar ilova qilinadi. 67. Ruxsatnomani qayta rasmiylashtirish quyidagi muddatlarda amalga oshiriladi: ariza kelib tushgan kundan boshlab besh ish kunidan koʻp boʻlmagan muddatda — yuridik shaxs qayta tashkil qilinganda va nomi oʻzgarganda, yer qaʼri uchastkasidan foydalanish huquqi boshqa shaxsga berilganda, yer qaʼri uchastkalaridan foydalanish shartlari oʻzgarganda; ariza kelib tushgan kundan boshlab yigirma ish kunidan koʻp boʻlmagan muddatda — yer qaʼri uchastkalaridan foydalanish muddatini uzaytirishda. 68. Yer qaʼri uchastkasidan foydalanish huquqi boshqa shaxsga berilganda Yer qaʼridan foydalanish markazi tomonidan bir ish kuni muddatda yer qaʼri uchastkasidan foydalanish shartlari loyihasi imzolash uchun ariza beruvchiga taqdim etiladi. Ariza beruvchi uch ish kuni muddatda yer qaʼri uchastkasidan foydalanish shartlari loyihasini elektron raqamli imzosi bilan tasdiqlaydi. 69. Yer qaʼridan foydalanish markazi tomonidan ruxsatnoma qayta rasmiylashtirilganda bir ish kuni muddatda tegishli reyestrga oʻzgartirishlar kiritiladi va QR-kod (matrik shtrixli kod) qoʻyilgan ruxsatnomani rasmiylashtiradi. 70. Noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnomani qayta rasmiylashtirishda, ruxsatnoma olishga doir buyurtmani koʻrib chiqish uchun toʻlangan summaning ellik foizi miqdorda yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 71. Yer qaʼrini geologik oʻrganish, yer osti boyliklaridan foydalanish va muhofaza qilish yuzasidan davlat nazorati mahalliy ijro etuvchi hokimiyat organlari, shuningdek, Togʻ-kon, geologiya va sanoat xavfsizligini nazorat qilish inspeksiyasi va Ekologiya vazirligi tomonidan qonunchilik hujjatlarida belgilangan tartibda amalga oshiriladi. 72. Ariza beruvchilar, noruda foydali qazilmalarni oʻz ichiga olgan yer qaʼri uchastkasidan foydalanish huquqiga oid ruxsatnoma olish uchun ular tomonidan tayyorlangan, Yer qaʼridan foydalanish markaziga taqdim etilgan hujjatlar ishonchliligi va qonunchilik hujjatlariga muvofiqligi uchun javobgardirlar. 73. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarMuddatlar1-bosqich(tayyorgarlik bosqichi)Yer qaʼridan foydalanish markaziNoruda foydali qazilmalarni oʻz ichiga olgan yer qaʼri uchastkalari roʻyxatini shakllantiradi va tasdiqlaydi. Har yili Yer qaʼridan foydalanish markaziYer qaʼridan foydalanish huquqini auksionda realizatsiya qilish uchun buyurtmanomalarni Oʻzbekiston Respublikasi Davlat aktivlarini boshqarish agentligi huzuridagi “Elektron onlayn-auksionlarni tashkil etish markazi” davlat unitar korxonasiga (operatorga) taqdim etadi.Tayyor boʻlishi bilan OperatorAuksion oʻtkazilishi toʻgʻrisidagi xabarnomani oʻz veb-portalida joylashtiradi.Buyurtma olingan kundan boshlab 2-bosqich(auksion oʻtkazish)TalabgorlarAuksionda ishtirok etish uchun elektron shaklda ariza topshiradi, unda lot raqami va yer qaʼri uchastkasi nomini koʻrsatadi.30 kun mobaynidaOperatorLot boʻyicha elektron auksion savdolari oʻtkazadi va auksion gʻolibini eʼlon qiladi.1 ish kuni mobaynidaAuksion gʻolibiAuksionda gʻolib deb topilgan summaning 100 foizini hamda yer uchastkasini ajratish materiallarini tayyorlash uchun sarflangan toʻlovlarni toʻlaydi. Sotilgan obyektning qiymati BHMning 5 ming baravarigacha boʻlganda 10 ish kuni, 5 ming baravariga teng yoki undan ortiq boʻlganda 15 ish kuni mobaynida 3-bosqich(ruxsatnoma berish) OperatorAuksion gʻolibi (zaxiradagi gʻolib) tomonidan sotib olish toʻlovlari toʻliq toʻlangandan soʻng auksion gʻolibiga bayonnoma rasmiylashtiradi hamda mazkur bayonnomani va u tomonidan imzolangan yer qaʼridan foydalanish shartlarini auksion gʻolibining va Togʻ-kon sanoati va geologiya vazirligining shaxsiy kabinetiga elektron shaklda yuboradi. 1 ish kuni mobaynidaYer qaʼridan foydalanish markaziBayonnoma asosida Yer qaʼri uchastkalaridan foydalanish huquqi uchun tegishli ruxsatnomani, ERI bilan imzolangan va QR-kod (matrik shtrixli kod) bilan rasmiylashtirilgan holda, “E-auksion” elektron savdo platformasi orqali Operatorga yuboradi. 1 ish kuni mobaynidaOperatorAuksion gʻolibiga rasmiylashtirilgan ruxsatnomani uning shaxsiy kabinetiga yuboradi. 1 ish kuni mobaynida I. Auksion natijariga koʻra ruxsatnoma olish uchun 1. Auksion gʻolibi auksion natijalari haqidagi bayonnoma tartib raqamini koʻrsatadi II. “Birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish orqali ruxsatnoma olish uchun 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Soʻralayotgan yer qaʼri uchastkasining nomi va yer qaʼridan foydalanishning nazarda tutilgan turi: 4. Texnik va texnologik imkoniyatlar, shuningdek, belgilangan tartibda shartnoma asosida jalb qilinadigan texnika va asbob-uskunalar mavjudligi: 5. Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnomani toʻgʻridan-toʻgʻri muzokaralar asosida olish uchun asos boʻladigan hujjatning nusxasi: (ilova qilinadi) 6. Yiriklashtirilgan texnik-iqtisodiy hisob-kitoblar — yer qaʼri geologik oʻrganish uchun berilganda: (yuklanadi) 7. Texnik-iqtisodiy asoslar — yer qaʼri noruda foydali qazilmalarni qazib olish va texnogen mineral hosilalardan foydalanish uchun berilganda: (yuklanadi) 8. Davlat ekologiya ekspertizasi vakolatli organlari tomonidan atrof-muhitga taʼsiri toʻgʻrisida ariza loyihasiga berilgan ijobiy xulosa: (yuklanadi) 9. Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga qoplab berilganligini tasdiqlovchi toʻlov. 10. Arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. Bosqichlar Subyektlar Tadbirlar Muddatlari 1-bosqich (ruxsatnoma olgunga qadar) Ariza beruvchi 1. Yer qaʼridan foydalanish markaziga noruda foydali qazilma konlarida qazish ishlarini olib borish uchun “Litsenziya” axborot tizimi yoki YIDXP orqali buyurtma beradi (yer qaʼrini geologik oʻrganishga oid ishlarni moliyalashtirgan yer qaʼridan foydalanuvchi). Zarur boʻlganda 2. Yer qaʼri uchastkalaridan foydalanish huquqini olish uchun Yer qaʼridan foydalanish markaziga ikki tomonlama tayyorlangan kelishuvga asosan “Litsenziya” axborot tizimi yoki YIDXP orqali buyurtma beradi. Kelishuvga asosan 1-bosqich (ruxsatnoma olgunga qadar) Yer qaʼridan foydalanish markazi Noruda foydali qazilmalarni oʻz ichiga olgan yer qaʼri uchastkalaridan foydalanish huquqiga toʻgʻridan-toʻgʻri muzokaralar asosida ruxsatnoma olish uchun buyurtma beruvchilarga soʻralayotgan yer qaʼri uchastkasi boʻyicha geologik yoki boshqa maʼlumotlar toʻplamini hamda yer uchastkasini ajratish materiallarini tayyorlash uchun sarflangan toʻlov qiymatini “Litsenziya” axborot tizimi yoki YIDXP orqali taqdim etadi. 20 kun mobaynida 2-bosqich (ruxsatnoma olishga buyurtma topshirish va uni koʻrib chiqish) Ariza beruvchi Ilova qilinayotgan hujjatlar roʻyxati bilan Yer qaʼridan foydalanish markaziga “Litsenziya” axborot tizimi yoki YIDXP orqali buyurtma beradi hamda yer uchastkasini ajratish materiallarini tayyorlash uchun sarflangan toʻlov qiymatini toʻlaydi. Zarur boʻlganda Yer qaʼridan foydalanish markazi Togʻ-kon, geologiya va sanoat xavfsizligini nazorat qilish inspeksiyasiga ariza beruvchi tomonidan taqdim etilgan buyurtma va ilova qilingan hujjatlarni oʻrganib chiqish uchun yuboradi. 2 kun mobaynida Togʻ-kon, geologiya va sanoat xavfsizligini nazorat qilish inspeksiyasi Joylardagi mahalliy ijro etuvchi hokimiyat organlari bilan birgalikda soʻralayotgan yer qaʼri uchastkasini, undan foydalanish imkoniyatlarini aniqlash uchun tekshirib chiqadi; global pozitsion tizim asboblarini qoʻllab burchak koordinatlarini aniqlagan holda yer qaʼri uchastkasining joylashish oʻrnini aniqlashtiradi; noruda foydali qazilmalar ruxsatsiz qazib olinganlik izlarining mavjud boʻlishi mumkinligini aniqlashtiradi; ariza beruvchining taqdim etilgan hujjatlaridagi texnik va texnologik imkoniyatlarining muvofiqligini hamda zarur malakali mutaxassislarga ega boʻlishini oʻrganadi. Olib borilgan ishlar natijalari boʻyicha maʼlumotlarni tayyorlaydi va Yer qaʼridan foydalanish markaziga yuboradi. 10 kun mobaynida 3-bosqich (ruxsatnoma berish) Yer qaʼridan foydalanish markazi Togʻ-kon, geologiya va sanoat xavfsizligini nazorat qilish inspeksiyasining tegishli axborotlarini oʻrganib chiqadi hamda noruda foydali qazilmalarni oʻz ichiga olgan yer qaʼri uchastkalaridan foydalanish huquqiga ruxsatnoma berish yoki uni rad qilish toʻgʻrisida qaror qabul qiladi. 5 kun mobaynida Ruxsatnoma berish va yer qaʼri uchastkasidan foydalanish shartlarini imzolash zarurligi toʻgʻrisida ariza beruvchiga “Litsenziya” axborot tizimi yoki YIDXP orqali maʼlum qiladi. 5 kun mobaynida Ariza beruvchi Yer qaʼri uchastkasidan foydalanish shartlarini elektron raqamli imzosi bilan imzolaydi. 3 kun mobaynida Yer qaʼridan foydalanish markazi Yer qaʼri uchastkasidan foydalanish huquqi uchun QR-kod (matrik shtrixli kod) qoʻyilgan ruxsatnomani rasmiylashtiradi 1 kun mobaynida 1.Ruxsat etish xususiyatiga ega hujjatning nomi:Noruda foydali qazilmalarni oʻz ichiga olgan yer qaʼri uchastkalaridan foydalanish huquqini olish uchun ruxsatnoma 2.Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar):Noruda foydali qazilmalarni oʻz ichiga olgan yer qaʼri uchastkalaridan foydalanish 3.Ariza beruvchilar toifasi:Yuridik shaxs 4.Ruxsat etish tartib-taomillari sohasidagi vakolatli organ:Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi 5.Ruxsat etish xususiyatiga ega hujjatni olish uchun taqdim qilinadigan hujjatlar:Ruxsatnomalar auksion savdolari yoki “birinchi kelgan birinchi oladi” tamoyiliga asosan beriladi: 1. Auksion savdolari natijalari boʻyicha bayonnoma asosida ruxsatnoma beriladi hamda yer qaʼridan foydalanuvchi tomonidan: yiriklashtirilgan texnik-iqtisodiy hisob-kitoblar — ruxsatnoma yer qaʼri uchastkasini geologik oʻrganish uchun berilganda; texnik-iqtisodiy asoslar — ruxsatnoma noruda foydali qazilmalarni qazib olish va texnogen mineral hosilalardan foydalanish uchun berilganda; Ekologiya, atrof-muhitni muhofaza qilish va iqlim oʻzgarishi vazirligi tomonidan atrof muhitga taʼsir koʻrsatishi toʻgʻrisidagi ariza loyihasiga berilgan ijobiy davlat ekologik ekspertiza xulosasining raqami va sanasi; 2. Ruxsatnomalarni “birinchi kelgan birinchi oladi” tamoyiliga binoan arizalarni toʻgʻridan-toʻgʻri koʻrib chiqish natijalari boʻyicha olish uchun mazkur Nizomning 2-ilovasiga muvofiq ariza shaklini toʻldiradi. 6.Arizani koʻrib chiqish uchun toʻlanadigan yigʻim miqdori: 1. Auksion savdolari natijalari boʻyicha beriladigan ruxsatnomaga yigʻim undirilmaydi. 2. “Birinchi kelgan birinchi oladi” tamoyiliga asosan arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. 7.Ruxsat etish xususiyatiga ega hujjat berilganligi uchun undiriladigan yigʻim miqdori:1. Auksion savdolari natijalari boʻyicha beriladigan ruxsatnomaga yigʻim undirilmaydi. 2. “Birinchi kelgan birinchi oladi” tamoyiliga asosan arizani koʻrib chiqish uchun bazaviy hisoblash miqdorining toʻrt barobar miqdoridagi toʻlov. 8.Arizani koʻrib chiqish muddati:1. Auksion savdolari natijalari boʻyicha beriladigan ruxsatnoma — 3 kun. 2. “Birinchi kelgan birinchi oladi” tamoyiliga asosan arizani koʻrib chiqish — 9 kun. 9.Ruxsat etishga oid talab va shartlar :a) geologik jihatdan oʻrganish uchun: Kon-geologiya faoliyatini nazorat qilish inspeksiyasiga toʻqson kun mobaynida yer qaʼridan foydalanish boʻyicha loyihalarini taqdim etish majburiyati;kon inshootlari va quduqlarni aholi hayoti va salomatligi, atrof muhit xavfsizligini taʼminlaydigan holatga keltirish (rekultivatsiya qilish), shuningdek foydalanishga yaroqsiz kon inshootlari va quduqlarni tugatish tartibi; yer qaʼri uchastkasidan foydalanish bilan bogʻliq toʻlovlar, shu jumladan yillik litsenziya toʻlovi toʻgʻrisidagi majburiyatlar;b) foydali qazilmalarni kavlab olish uchun: foydali qazilmalarni kavlab olish uchun yillik eng kam xarajatlar boʻyicha majburiyatlar miqdori, shu jumladan ikki yil mobaynida bajariladigan minimal investitsiya majburiyatlari; texnik loyihalar va kon ishlarini rivojlan?irish rejalarini, zaxiralarni qazib olish va kon maydoni (uchastkalar)da qulayliklar yaratish loyihalarini tuzish tartibi va muddatlari; foydali qazilmalarni kavlab olish hajmi;yer qaʼridan foydalanganlik uchun toʻlovlarni toʻlash shartlari; yer qaʼridan foydalanuvchining ijtimoiy majburiyatlari (mahalliy aholi uchun ish joylarini tashkil qilish, kerakli malakali mutaxassislarni jalb qilish va xodimlarni kasbga tayyorlash); texnik va texnologik imkoniyatlar, shuningdek, belgilangan tartibda shartnoma asosida jalb qilinadigan texnika va asbob-uskunalar mavjudligi; bir yil ichida yer qaʼri uchastkasidan foydalanishning boshlanish muddatlari; yangi ish oʻrinlarini yaratish majburiyatlari; texnogen mineral hosilalarni saqlash va qayta ishlash shartlari; yer qaʼridan foydalanish sohasida, xavfli ishlar, ishlab chiqarish, xavfli tovarlar va moddalar aylanmasi, portlovchi moddalarga ruxsat berish jarayonlaridan oʻtish tartibi;yer qaʼridan foydalanuvchining yer qaʼridan foydalanish oqibatlarini bartaraf qilish boʻyicha kafolatlarni taqdim etish va yangilab borish shartlari. v) noruda foydali qazilma konida avtotransport vositalarining ogʻirlik parametrlarini oʻlchashga moʻljallangan tarozilarni oʻrnatish hamda yuk avtotransport vositalari meʼyor talablarida yuklanishi va yoʻlga chiqishi boʻyicha majburiyatlar.10.Ruxsat etish xususiyatiga ega hujjatni berishda kelishiladigan organlar:Mavjud emas 11.Ruxsat etish xususiyatiga ega hujjatning amal qilish muddati:a) geologik jihatdan oʻrganish uchun — besh yilgacha muddatga; b) foydali qazilmalarni kavlab olish va texnogen mineral hosilalardan foydalanish uchun:dastlab ruxsatnoma berilganda — besh yil muddatga, keyinchalik, texnik-iqtisodiy asoslar belgilangan muddatlarda taqdim etilgandan soʻng foydali qazilma konini yoki texnogen mineral hosilalarni ishga solish davrini inobatga olgan holda, uning muddatini uzaytirishni kafolatlash sharti bilan; texnik-iqtisodiy asoslar taqdim etilgandan soʻng — foydali qazilma konini yoki texnogen mineral hosilalarni ishga solishning texnik-iqtisodiy asoslarda belgilangan muddatiga. 12.Izoh:Noruda foydali qazilmalarni oʻz ichiga olgan yer qaʼri uchastkalaridan foydalanish huquqi ruxsatnoma asosida: geologik oʻrganish;qazib olish;texnogen mineral hosilalardan foydalanish uchun beriladi. Noruda foydali qazilmalarni qazib olish va mineral xom ashyoni qayta ishlash jarayonida olingan texnogen mineral hosilalarga egalik huquqi noruda foydali qazilmalarni qazib olish uchun yer qaʼri uchastkasidan foydalanish huquqiga oid ruxsatnomaga muvofiq ruxsatnoma egasida yer qaʼri uchastkasidan foydalanish muddati mobaynida saqlab qolinadi. Bunday holda texnogen mineral hosilalardan foydalanish (qayta ishlash)ga ruxsatnoma olish talab qilinmaydi. Texnogen mineral hosilalardan foydalanishga oid yer qaʼri uchastkalaridan foydalanish huquqi uchun ruxsatnoma, yer qaʼridan foydalanuvchi balansida hisobda turmaydigan yoki texnogen mineral hosilalar sotilgan yoki belgilangan tartibda boshqa yer qaʼridan foydalanuvchiga topshirilgan holda, kon qazib chiqarish va qayta ishlash korxonalarining chiqindilarini qayta ishlash uchun beriladi. 1. Ruxsatnoma egasining Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi:3. Yer qaʼri uchastkasidan foydalanish huquqi (toʻliq yoki qisman) berilayotgan shaxsning Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 4. Yer qaʼri uchastkasidan foydalanish huquqini boshqa shaxsga berish sabablari:5. Yer qaʼridan foydalanish huquqi boshqa shaxsga qisman berilgan taqdirda — talabgorning foydali qazilmalarning strategik turlarini yoki texnogen mineral hosilalarni qazib olish, qayta ishlash bilan bogʻliq faoliyatining moʻljallanayotgan turi:6. Yer qaʼri uchastkasidan (shu jumladan, uning bir qismidan) foydalanishning texnik-iqtisodiy asosi (ilova qilinadi):7. Arizani koʻrib chiqish uchun bazaviy hisoblash miqdorining ikki baravari miqdoridagi toʻlov. 1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: 2. Manzili, telefon raqami, elektron pochtasi: 3. Yer qaʼri uchastkasidan foydalanish huquqi uchun ruxsatnomani qayta rasmiylashtirish sabablari: 4. Arizani koʻrib chiqish uchun bazaviy hisoblash miqdorining ikki barobar miqdoridagi toʻlov. 1. Ushbu Nizom yer qaʼri uchastkalarida yuridik va jismoniy shaxslar tomonidan qimmatbaho metallarni oltin izlovchilar usulida qazib olish faoliyatini amalga oshirish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: buzilgan yerlarni rekultivatsiya qilish (qayta tiklash) — yerlarning tabiiy landshaftini saqlash maqsadida yer qaʼridan foydalanish natijasida buzilgan (agʻdarilgan, kovlangan) yer uchastkalarini keyinchalik undan foydalanishga yaroqli holga keltirish bilan bogʻliq kompleks ishlarni bajarish; “E-auksion” elektron savdo platformasi (keyingi oʻrinlarda — savdo platformasi) — elektron onlayn-auksionlarni (keyingi oʻrinlarda — auksion) tashkil etish va oʻtkazish uchun zarur boʻlgan axborotni kiritish, saqlash va qayta ishlash, shuningdek, manfaatdor shaxslarning auksionlar jarayonlaridan operator veb-portali orqali bevosita foydalanish imkoniyatini taʼminlaydigan axborot tizimi; oltin izlovchilar usulida qazib olish — yer qaʼri uchastkalari, shu jumladan, sochma oltin konlaridan tadbirkorlik tavakkalchiligi asosida qimmatbaho metallarni nosanoat usulda qazib olish; operator — Oʻzbekiston Respublikasi Davlat aktivlarini boshqarish agentligi huzuridagi “Elektron onlayn-auksionlarni tashkil etish markazi” davlat unitar korxonasi; sochma oltin koni — tub oltin kon yoki oltin maʼdanli togʻ jinsi parchalanishi natijasida hosil boʻluvchi yer yuzasidagi yoki koʻmilgan togʻ jinsi va minerallari mayda boʻlaklarining toʻplamlari; elektron onlayn-auksion — salohiyatli xaridorlarga teng imkoniyat yaratgan holda mol-mulk va huquq Internet jahon axborot tarmogʻidagi “E-auksion” elektron savdo platformasida sotiladigan auksion shaklidagi elektron savdo usuli; qimmatbaho metallarni sotib oluvchi ixtisoslashtirilgan qabul kassalari (keyingi oʻrinlarda — qabul kassalari) — qimmatbaho metallarni qayta ishlash tashkiloti hamda shartnoma asosida yuridik va jismoniy shaxslardan tarkibida oltin boʻlgan xom ashyoni qabul qiluvchi punkt. 3. Qimmatbaho metallarni oltin izlovchilar usulida qazib olish uchun berilayotgan yer qaʼri uchastkalaridan foydalanish huquqi uchun ruxsatnomalar Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi (keyingi oʻrinlarda — Yer qaʼridan foydalanish markazi) tomonidan elektron onlayn-auksion natijalariga asosan ushbu Nizomning 1-ilovasiga muvofiq sxema boʻyicha beriladi. 4. Qimmatbaho metallarni oltin izlovchilar usulida qazib olishga ruxsat beriladigan yer qaʼri uchastkalaridan foydalanish huquqi uchun ruxsatnoma (keyingi oʻrinlarda — ruxsatnoma) uning egasiga belgilangan hududda qimmatbaho metallarni oltin izlovchilar usulida qazib olish huquqini beradi. 5. Qimmatbaho metallarni oltin izlovchilar usulida qazib olishga ruxsat beriladigan yer qaʼri uchastkalaridan foydalanish huquqi uchun ruxsatnoma Yer qaʼridan foydalanish markazi tomonidan har chorakda tasdiqlanadigan qimmatbaho metallarni oltin izlovchilar usulida qazib olishga ruxsat beriladigan yer qaʼri uchastkalari (keyingi oʻrinlarda — yer qaʼri uchastkalari) boʻyicha ularni qazib olish uchun beriladi. Talabgorlar hamda “Oʻzbekzargarsanoati” uyushmasi Yer qaʼridan foydalanish markaziga “E-auksion” elektron savdo platformasida auksion orqali realizatsiya qilinadigan yer qaʼri uchastkalari roʻyxatiga qoʻshimcha kiritish boʻyicha taklif kiritishi mumkin. Tasdiqlangan roʻyxatga kirmagan yer qaʼri uchastkalari boʻyicha talabgorlar yoki “Oʻzbekzargarsanoati” uyushmasidan ariza kelib tushgan hollarda Yer qaʼridan foydalanish markazi Qoraqalpogʻiston Respublikasi Vazirlar Kengashi va viloyatlar hokimliklari, vazirlik va idoralari bilan birgalikda bir oylik muddatda oʻrganib chiqib, auksionda realizatsiya qilinadigan yer qaʼri uchastkalari roʻyxatiga kiritish yoki rad etish toʻgʻrisida qaror qabul qiladi. Qimmatbaho metallarni oltin izlovchilar usulida qazib olish faoliyatini amalga oshirish uchun ishonchli, aniq konturlari va chegaralari koʻrsatilgan yer qaʼri uchastkalari va maydonlari, shu jumladan, oʻlchamlari 5 gektargacha boʻlgan sochma oltin konlari beriladi. 6. Qimmatbaho metallarni oltin izlovchilar usulida qazib olish faoliyatini amalga oshirish uchun yer qaʼri uchastkalaridan foydalanish huquqi uchun ruxsatnomalarga faqat Oʻzbekiston Respublikasi rezidentlari, xususan Oʻzbekiston Respublikasi fuqarosi boʻlgan yakka tartibdagi tadbirkor maqomiga ega jismoniy shaxslar hamda ustav kapitali (jamgʻarmasi)da Oʻzbekiston Respublikasi fuqarosi boʻlgan jismoniy shaxsning ulushi 70 va undan ortiq foizga ega boʻlgan yuridik shaxslar talabgor boʻlishi mumkin. Bunda bitta talabgorga ruxsatnoma asosida berilgan yer qaʼri uchastkalarining umumiy maydoni yil davomida 20 gektardan oshmasligi lozim. 7. Ruxsatnomani yoki yer qaʼri uchastkasidan (toʻliq yoki qisman) foydalanish huquqini uchinchi shaxsga berish (topshirish), shuningdek, bitta yer qaʼri uchastkasidan foydalanish huquqiga ruxsatnomani bir necha shaxsga berishga yoʻl qoʻyilmaydi. 8. Yer qaʼri uchastkalaridan foydalanish ruxsatnomada nazarda tutilgan yer qaʼri uchastkalaridan foydalanish shartlariga muvofiq amalga oshiriladi. 9. Yer qaʼri uchastkalaridan foydalanishning asosiy shartlariga Oʻzbekiston Respublikasi “Yer osti boyliklari toʻgʻrisida” Qonuni bilan belgilangan shartlar kiradi. Yer qaʼri uchastkalaridan foydalanishning namunaviy shartlari Yer qaʼridan foydalanish markazining rasmiy veb-saytida joylashtiriladi va zarurat boʻlganda belgilangan tartibda ommaviy axborot vositalarida eʼlon qilinishi mumkin. 10. Yer qaʼri uchastkalaridan foydalanish shartlarida: qimmatbaho metallarni oltin izlovchilar usulida qazib olishning ruxsat etilgan usullari va vositalari, shuningdek, foydalaniladigan asbob-uskunalar, mexanizmlar va texnikaga qoʻyiladigan talablar; qazib olingan qimmatbaho metallarga egalik qilish huquqi; yer qaʼri uchastkalaridan foydalanishning cheklanishi, toʻxtatib qoʻyilishi yoki muddatidan oldin toʻxtatilishi mumkin boʻlgan shartlar; yer qaʼri uchastkasidan foydalanish huquqi tugatilgandan soʻng yer qaʼridan foydalanuvchilar zimmasiga yer qaʼri uchastkalarini rekultivatsiya qilish va ularni keyinchalik foydalanish uchun yaroqli holatga keltirish majburiyati nazarda tutiladi. Shuningdek, yer qaʼridan foydalanish shartlarida yer uchastkasining ijara shartnomasi, xususan, yer toʻgʻrisidagi qonunchilik hujjatlari talablari asosida undan foydalanish muddatlari va shartlari hamda yer qaʼridan foydalanish maqsadlari uchun olib qoʻyilayotgan (sotib olinayotgan) yer uchastkasi boʻyicha — mahalliy davlat hokimiyati organlari tomonidan ushbu yer uchastkasining egasi, foydalanuvchisi, ijarachisi yoki mulkdori bilan kelishilgan kompensatsiya miqdori va uni toʻlash muddati nazarda tutiladi. Yer qaʼridan foydalanish shartlari, shu jumladan yer uchastkasining ijara shartnomasi yer qaʼri uchastkalaridan foydalanish huquqi uchun ruxsatnomaning ajralmas qismi hisoblanadi. 11. Ruxsatnomalar Yer qaʼridan foydalanish markazi tomonidan “E-auksion” elektron savdo platformasidagi auksion yakunlari boʻyicha 3 yil muddatga beriladi. Yer qaʼri uchastkalaridan foydalanish huquqi ruxsatnoma berilgan kundan boshlab hisoblanadi. 12. Ruxsatnoma muddati tugagandan soʻng uch oydan oshmagan muddatda yer qaʼridan foydalanuvchilar tomonidan yer qaʼri uchastkalari belgilangan tartibda rekultivatsiya qilinib, ular keyinchalik foydalanish uchun yaroqli holatga keltirilgan holda tegishli tuman (shahar) hokimligiga topshiriladi. 13. “E-auksion” elektron savdo platformasida auksion orqali realizatsiya qilinadigan yer qaʼri uchastkalari roʻyxati Yer qaʼridan foydalanish markazi tomonidan narxi aniqlangan holda shakllantiriladi va har chorakda bir martadan kam boʻlmagan holda tasdiqlanadi. Yer qaʼri uchastkalaridan foydalanish huquqini savdoga qoʻyishning boshlangʻich narxi har bir gektariga bazaviy hisoblash miqdorining 35 baravari miqdorida belgilanadi. Bunda toʻliq boʻlmagan gektarlar uchun boshlangʻich narx 1 gektar yer uchun belgilangan narxni yer maydonining oʻlchamiga koʻpaytirish orqali aniqlanadi. Yer qaʼridan foydalanish markaziga auksionga qoʻyilmagan yoki roʻyxatga kiritilmagan yer qaʼri uchastkasidan foydalanish huquqini olish uchun talabgordan yoki “Oʻzbekzargarsanoati” uyushmasidan murojaat kelib tushgan taqdirda, ushbu yer qaʼri uchastkasidan foydalanish huquqi uchun ruxsatnoma “E-auksion” elektron savdo platformasi orqali oʻrnatilgan tartibda auksionga qoʻyiladi. Yer qaʼridan foydalanish markazi yer uchastkasi unga ajratib berilgandan soʻng uch ish kuni davomida murojaat etilgan yer qaʼri uchastkalaridan foydalanish huquqi auksion savdolariga chiqarish muddatlari yoki ushbu yer uchastkalarini foydalanishga berishni rad etish toʻgʻrisida javob xatini talabgorga yoki “Oʻzbekzargarsanoati” uyushmasiga taqdim etadi. 14. Yer uchastkalarining chegaralarini joyida belgilash ishlari Oʻzbekiston Respublikasi Iqtisodiyot va moliya vazirligi huzuridagi Kadastr agentligi hamda Kon-geologiya vazirligi huzuridagi Togʻ-kon, geologiya va sanoat xavfsizligini nazorat qilish inspeksiyasining hududlardagi boʻlinmalari tomonidan bir vaqtning oʻzida yer qaʼridan foydalanuvchi ishtirokida amalga oshiriladi. 15. Yer qaʼridan foydalanish maqsadlari uchun belgilangan tartibda olib qoʻyilgan (sotib olingan) yer uchastkasi bilan bogʻliq xarajatlar yer qaʼridan foydalanuvchi tomonidan Vazirlar Mahkamasi huzuridagi Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika maqsadli jamgʻarmasiga ruxsatnoma rasmiylashtirilgunga qadar qoplab berilishi lozim. 16. Ruxsatnoma mazkur Nizomning 2-ilovasida keltirilgan shaklda QR-kod (matrik shtrixli kod) qoʻyib rasmiylashtiriladi. Qimmatbaho metallarni oltin izlovchilar usulida qazib olish faoliyatini amalga oshirish uchun ruxsatnoma pasporti 3-ilovaga muvofiq tasdiqlansin. Yer qaʼri uchastkalaridan foydalanish huquqiga berilgan ruxsatnomalarni boshqa shaxslarga berilishiga yoʻl qoʻyilmaydi. 17. Qimmatbaho metallarni oltin izlovchilar usulida qazib olish faoliyatini amalga oshirish uchun yer qaʼri uchastkasidan foydalanish huquqini amalga oshirish u davlat roʻyxatidan oʻtkazilgandan keyin amalga oshiriladi. Yer qaʼri uchastkalaridan foydalanishni Davlat roʻyxatiga olish Yer qaʼridan foydalanish markazi tomonidan ruxsatnoma berish jarayonida amalga oshiriladi. 18. Qimmatbaho metallarni oltin izlovchilar usulida qazib olish faoliyatini amalga oshirish uchun yer qaʼri uchastkasidan foydalanish huquqini Davlat roʻyxatiga olish reyestrga tegishli qaydlarni kiritish yoʻli bilan amalga oshiriladi. 19. Har bir reyestrda quyidagilar koʻrsatilgan boʻlishi kerak: yer qaʼridan foydalanuvchi toʻgʻrisidagi asosiy maʼlumotlar (nomi, yuridik shaxsning tashkiliy-huquqiy shakli, soliq toʻlovchining identifikatsiya raqami, pochta manzili, telefon va faks raqamlari); foydalanishga berilgan yer qaʼri uchastkasining nomi (raqami); yer qaʼri uchastkasidan foydalanish maqsadi; ruxsatnoma berilgan sana va uning raqami; ruxsatnomaning amal qilish muddati; ruxsatnomani qayta rasmiylashtirishning asosi va uning sanasi. 20. Reyestrga kiritilgan maʼlumotlar, ochiq boʻlgan maʼlumotlar bazasi hisoblanib, mazkur reyestr bilan yuridik va jismoniy shaxslar tanishib chiqishi mumkin. 21. Ruxsatnomani qayta rasmiylashtirish quyidagi hollarda amalga oshiriladi: yuridik shaxs qayta tashkil qilinganda va nomi oʻzgarganda; jismoniy shaxsning familiyasi, ismi yoki otasining ismi oʻzgarganda. Ruxsatnomani qayta rasmiylashtirish Yer qaʼridan foydalanish markazi tomonidan ruxsatnoma egasining “Litsenziya” axborot tizimi yoki Yagona interaktiv davlat xizmatlari portali (keyingi oʻrinlarda — YIDXP) orqali mazkur Nizomning 4-ilovasiga muvofiq bergan arizasi asosida tegishli tasdiqlovchi hujjatlar ilova qilingan holda 2 kun muddatda amalga oshiriladi. Yer qaʼridan foydalanish markazi tomonidan ruxsatnoma qayta rasmiylashtirilganda ikki kun muddatda tegishli reyestrga oʻzgartirishlar kiritiladi va QR-kod (matrik shtrixli kod) qoʻyilgan ruxsatnomani rasmiylashtiradi. Ruxsatnomani qayta rasmiylashtirishda bazaviy hisoblash miqdorining 2 barobari miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq Kon-geologiya vazirligining budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq Kon-geologiya vazirligining budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. 22. Yer qaʼridan foydalanish muddati tugagunga qadar foydalanuvchi tomonidan Yer qaʼridan foydalanish markaziga “Litsenziya” axborot tizimi yoki YIDXP orqali yoʻllangan ariza boʻyicha yer qaʼridan foydalanuvchi tomonidan ruxsatnomada belgilangan shartlar bajarilgan taqdirda va qimmatbaho metallarni oltin izlovchilar usulida qazib olish boʻyicha qoʻshimcha ishlarni amalga oshirish zarur boʻlgan hollarda yer qaʼridan foydalanish muddatlari bir marta 3 yilga uzaytirilishi mumkin. Ushbu holatda, Togʻ-kon sanoati va geologiya vazirligi huzuridagi Togʻ-kon, geologiya va sanoat xavfsizligini nazorat qilish inspeksiyasi tomonidan 1 oy muddatda ruxsatnomada belgilangan shartlarning bajarilishi oʻrganiladi va Togʻ-kon sanoati va geologiya vazirligiga tegishli xulosani kiritadi. Xulosa ijobiy boʻlganda, Yer qaʼridan foydalanish markazi tomonidan 10 kun muddatda yer qaʼridan foydalanuvchiga “Litsenziya” axborot tizimi yoki YIDXP orqali yer qaʼri uchastkalaridan foydalanish muddatini uzaytirish uchun toʻlov summasini joʻnatadi. Yer qaʼridan foydalanuvchi ruxsatnomada koʻrsatilgan yer qaʼri uchastkalaridan foydalanish muddati tugashga 10 kun qolgan muddatgacha Yer qaʼridan foydalanish markazi tomonidan koʻrsatilgan daromad gʻazna hisobvaragʻiga ruxsatnomani uzaytirish uchun toʻlov summasini toʻlaydi. Yer qaʼri uchastkalaridan foydalanish muddatini uzaytirish uchun toʻlov oxirgi 1 yil ichida auksion orqali realizatsiya qilingan yer qaʼri uchastkalaridan foydalanish huquqi qiymatlarining oʻrtacha arifmetik miqdoriga teng boʻlib, Yer qaʼridan foydalanish markazi tomonidan bayonnomalar tahlili asosida hisoblab chiqiladi. Yer qaʼridan foydalanish markazi tomonidan toʻlov summasi daromad gʻazna hisobvaragʻiga kelib tushganda quyidagicha taqsimlanadi: daromad gʻazna hisobvaragʻiga kelib tushgan mablagʻlar Yer qaʼridan foydalanish markazining budjetdan tashqari jamgʻarmasiga hamda yer qaʼri uchastkasi joylashgan tegishli tuman (shahar)lar mahalliy budjetlari oʻrtasida avtomatik tarzda teng ulushlarda taqsimlanadi. Yer qaʼridan foydalanuvchiga ruxsatnoma “Litsenziya” axborot tizimi yoki YIDXP orqali yangi 3 yillik muddatga qayta rasmiylashtirib beriladi. 23. Quyidagi hollarda yer qaʼridan foydalanish muddatlarini uzaytirish rad etilishi mumkin: qimmatbaho metallarni oltin izlovchilar usulida qazib olish boʻyicha qoʻshimcha ishlarni amalga oshirish zaruriyati boʻlmasa; yer qaʼridan foydalanuvchi tomonidan ruxsatnomada belgilangan shartlar oʻz vaqtida va toʻliq bajarilmagan boʻlsa; Yer qaʼridan foydalanish markazi tomonidan taqdim etilgan yer qaʼri uchastkalaridan foydalanish muddatini uzaytirish uchun toʻlov summasi oʻz vaqtida toʻlanmasa. Boshqa sabablar bilan yer qaʼridan foydalanish muddatlarini uzaytirishni rad etilishiga yoʻl qoʻyilmaydi. 24. Yer qaʼridan foydalanuvchilar tomonidan ruxsatnoma berilgan yer qaʼri uchastkalarida qimmatbaho metallarni qazish ishlari boshlanishidan oldin mahalliy ijro etuvchi hokimiyat organlari, Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi, Kon-geologiya vazirligi huzuridagi Togʻ-kon, geologiya va sanoat xavfsizligini nazorat qilish inspeksiyasi yozma ravishda xabardor qilinishi shart. 25. Ruxsatnoma bilan berilgan yer qaʼri uchastkalarida qimmatbaho metallarni oltin izlovchilar usulida qazib olishda: yer qaʼrini muhofaza qilish, tabiatni muhofaza qilish, atrof muhitni muhofaza qilish, yongʻin xavfsizligi boʻyicha qoidalar va chora-tadbirlarga amal qilish zarur; qimmatbaho metallarni oltin izlovchilar usulida qazib olish faoliyatini amalga oshirish uchun yer qaʼri uchastkalaridan foydalanish huquqi uchun ruxsatnomaga ega boʻlgan yuridik shaxslar ishchi-xodimlarining 70 foizi Oʻzbekiston Respublikasi fuqarosi boʻlishi lozim; sochma oltinga istiqbolli yer qaʼri uchastkalari va konlarida yer osti togʻ-kon qazilmalari yoʻlaklarisiz va portlovchi moddalardan foydalanmagan holda zinasimon shaklda xavfsiz (yoʻl qoʻyiladigan) chuqurlikkacha (tub jinslargacha) faoliyatni amalga oshirish mumkin; tub jinslar uchastkalarida togʻ-kon lahmlari tik tomonlarini 2 (ikki) metrdan koʻp boʻlmagan chuqurlikda oʻtishga yoʻl qoʻyiladi. Agar togʻ-kon lahmlarini zinasimon shaklida oʻtayotgan boʻlsa, bu holatda umumiy chuqurligi 6 (olti) metrgacha ruxsat etiladi. Bunda har bir zinaning balandligi 2 (ikki) metrdan oshmasligi va zinaning eni 0,5 (yarim) metrdan kam boʻlmasligi zarur; suvli hududlarda, shu jumladan, daryo qirgʻoqlarida va soylar oʻzanlarida oltin qazib olish hududida kovish sigʻimi (hajmi) 2 kubgacha boʻlgan ekskavatorlar yoki uning funksiyasini bajaradigan texnikadan foydalanish mumkin. Yer qaʼridan foydalanuvchilar oltin izlovchilar usulida qazib olingan qimmatbaho metallar boʻyicha quyidagilarni taqdim qilishlari zarur: xar yili hisobot davridan keyingi yilning 15-fevraliga qadar Togʻ-kon sanoati va geologiya vazirligi huzuridagi Togʻ-kon, geologiya va sanoat xavfsizligini nazorat qilish hududiy inspeksiyalariga qimmatbaho metallar zaxiralarining harakatlanish ishlari toʻgʻrisida yillik hisobot (sochma oltin konlari boʻyicha); har chorakda hisobot choragidan keyingi oyning 10-sanasiga qadar Oʻzbekiston Respublikasi Markaziy bankiga qabul kassalari, xarid qilish markazlari, affinaj korxonalar, shuningdek, qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga topshirilgan qimmatbaho metallar miqdori toʻgʻrisida hisobot. 26. Yer qaʼridan foydalanuvchilar qazib olingan togʻ jinslaridan qimmatbaho metallarni ajratib olishda faqat maydalash va gravitatsiya usulini qoʻllash, shuningdek, kichik yuvish uskunalari va nasoslardan foydalanish huquqiga ega. 27. Ruxsatnoma bilan berilgan yer qaʼri uchastkalarida qimmatbaho metallarni oltin izlovchilar usulida qazib olishda va ajratib olishda quyidagilar taqiqlanadi: ushbu Nizomning 24 va 25-bandlarida nazarda tutilmagan usullar, shu jumladan, yer osti togʻ-kon yoʻlaklarini qazish, portlatish ishlarini olib borish; qazib olingan togʻ jinslarini ajratilgan yer uchastkasi hududidan olib chiqib ketish yoki sotish (xarid qilish markazlari yoki affinaj korxonalarga topshirish yoki sotish maqsadida birlamchi gravitatsiyaviy usulda qayta ishlangan boʻsh togʻ jinslarini yer uchastkasi hududidan olib chiqish bundan mustasno); kimyoviy reagentlar qoʻllanilgan holda qimmatbaho metallarni ajratib olish texnologiyasidan foydalanish; ajratilgan yer uchastkasi hududida kapital qurilish ishlarini amalga oshirish; yer qaʼri uchastkasidan foydalanishda amaldagi qoidalar va normativ hujjatlar talablarini buzish. 28. Yer qaʼridan foydalanuvchilar tomonidan belgilangan tartibda qazib olingan qimmatbaho metallar qabul kassalari, xarid qilish markazlari, affinaj korxonalar, shuningdek, qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga kelishilgan narxlarda sotiladi. 29. Qabul kassasi yer qaʼridan foydalanuvchilardan tarkibida oltin boʻlgan xom ashyoni (shlix, konsentrat) qabul qiluvchi punkt hisoblanadi. 30. Qabul kassalari yer qaʼridan foydalanuvchilar tomonidan respublika hududida qazib olingan tarkibida qimmatbaho metallar boʻlgan xom ashyoni qabul qilish, saqlanishini taʼminlash va qayta ishlashga joʻnatish maqsadida tuziladi. 31. Qabul kassalari affinaj korxonalar, shuningdek, qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlari tomonidan ham tashkil etilishi mumkin. 32. Qabul kassalari tarkibida qimmatbaho metallar boʻlgan xom ashyolarni qayta ishlash va affinajga yuborishga majbur. 33. Yer qaʼridan foydalanuvchilar qazib qoʻlga kiritgan qimmatbaho metallar aralashmasining barchasini, jumladan, sof holda topilganlarini ham qabul kassalari, xarid qilish markazlari, affinaj korxonalar yoki qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga topshirishga majbur. 34. Qabul kassalari yer qaʼridan foydalanuvchidan tarkibida qimmatbaho metall boʻlgan xom ashyolarni qabul dalolatnomasini rasmiylashtirgan holda vositachilik asosida qabul qiladi. 35. Qimmatbaho metallar va ularning konsentratlarini saqlash joylarida oʻrnatilgan seyflarda, yaʼni maxsus jihozlangan qabul kassalarida, mustahkam devorli, beton polli, derazasiz, metalldan yasalgan yoki temir bilan qoplangan maxsus ichki qulfli eshikli xonalarda amalga oshirilishi kerak. 36. Qabul kassalariga kirish eshigi maxsus qulf bilan jihozlangan hamda saqlash joylarining eshiklaridagi ilgaklarni va muhrlarning holatini koʻzdan kechirish imkoni boʻlgan koʻrish darchasiga ega boʻlishi kerak. Qabul kassalarining eshigiga kirishgacha va undan keyin poʻlat simdan tayyorlangan panjarali eshiklar oʻrnatiladi. 37. Qabul kassalarida ish stoli, tushgan va joʻnatiladigan metallni oʻlchash uchun tarozi, metall idishi va asboblarni, boshqa uskunalarni saqlash shkaflari oʻrnatiladi. 38. Qabul kassalari telefon aloqasi, kamida ikki pogʻonali qoʻriqlov va yongʻin-qoʻriqlash signalizatsiyalari hamda tunu-kun qurollangan qoʻriqlov posti bilan taʼminlanadi. 39. Qabul kassalarining derazalari metall panjaralardan iborat boʻlishi kerak. Qabul kassalarining xonasi hamda uning posti simsiz, ishonchli ishlaydigan, binodan tashqariga, masʼul shaxslarning doimiy tunu kun navbatchilik joylariga chiqarilgan signalizatsiya bilan taʼminlanadi, masalan: militsiya boʻlimi, idoraviy harbiy qoʻriqlovning soqchi joyi, muassasa kommutatori. 40. Alohida hollarda qimmatbaho metallarni (konsentratlarni) saqlash uchun seyf oʻrniga ichki maxsus qulflar bilan jihozlangan metall shkaflarning ishlatilishiga vaqtincha yoʻl qoʻyiladi. 41. Ish kuni tamom boʻlgandan soʻng seyflar, qimmatbaho metallarni saqlash joyi hamda qabul kassalari yopiladi, muhrlanadi va qoʻriqlash uchun topshiriladi. Xonalarni qabul qilish va topshirish, rejimli xonalarni qoʻriqlash uchun qabul qilish va topshirish jurnalida rasmiylashtiriladi. 42. Qabul kassasiga kirish uchun ruxsat faqat chegaralangan doiradagi, roʻyxati muassasa rahbari yoki uning rejim va qoʻriqlash boʻyicha oʻrinbosari tomonidan aniqlanuvchi shaxslarga beriladi. Qabul kassasi xonalariga kirish uchun ruxsat berilgan shaxslarning roʻyxati ushbu obyektning tunu kun ishlaydigan qurollangan qoʻriqlash postida boʻlishi kerak. 43. Tarkibida qimmatbaho metall boʻlgan xom ashyoni qabul kassalariga yetkazish yer qaʼridan foydalanuvchilar tomonidan amalga oshiriladi. 44. Qimmatbaho metallarning xom ashyodagi narxi shartnoma asosida yer qaʼridan foydalanuvchilar va qabul kassalari tomonidan xom ashyoni qabul kassasiga topshirish paytida belgilanadi. Bunda, tarkibida qimmatbaho metallar boʻlgan qayta ishlangan massa, tahlil natijalariga koʻra qimmatbaho metallni tayyor koʻrinishgacha ajratib olishni hisobga olgan holda ogʻirlik hisob-kitobi tuziladi. 45. Tarkibida qimmatbaho metallar boʻlgan xom ashyo narxini hisoblashda quyidagi formula qoʻllanadi: Xom ashyo narxi qimmatbaho metallarning miqdori, ajratib olish koeffitsiyenti va qimmatbaho metallarning xalqaro bozorlardagi narxi — qayta ishlash xarajatlarini koʻpaytirish orqali aniqlanadi: Bunda, qimmatbaho metallar miqdori — ogʻirlik hisob-kitobiga koʻra; ajratib olish koeffitsiyenti — xom ashyoga koʻra qayta ishlash korxonalarida tasdiqlangan metallarni ajratib olish meʼyorlariga muvofiq aniqlanadi; qimmatbaho metallarning xalqaro bozorlardagi narxi — qimmatbaho metallarning London birjasidagi narxlardan kelib chiqib (AQSH dollarida, ertalabki oʻrnatilgan fiksingda), metallni realizatsiya qilish (topshirish) sanasi boʻyicha Oʻzbekiston Respublikasi Markaziy bankining rasmiy maʼlumotlariga koʻra chet el valyutasi kursi bilan soʻmga qayta hisoblangan narxda aniqlanadi; qayta ishlash xarajatlari (1 grammga) — zarur boʻlgan foydani hisobga olgan holda qayta ishlashga ketadigan xarajatlardan kelib chiqib qabul qilinadi. Har bir qabul kassasida ushbu formula va hisob-kitoblarning namunalari haqidagi maʼlumotlar joylashtirilishi shart. 46. Tarkibida qimmatbaho metallar boʻlgan xomashyo qabul kassalari, xarid qilish markazlari, affinaj korxonalar yoki qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga topshirilgandan soʻng yer qaʼridan foydalanuvchi bilan hisob-kitob shartnoma asosida 3 kundan oshmagan muddatda amalga oshirilishi lozim. 47. Qabul kassalariga tushadigan tarkibida qimmatbaho metallar boʻlgan xom ashyo uni topshiruvchi yer qaʼridan foydalanuvchining ishtirokida oʻlchab olinadi. Topshirish va qabul qilish maxsus jurnalda topshiruvchi hamda qabul qiluvchining imzolari asosida rasmiylashtiriladi. Bunda, topshirish va qabul qilish maxsus jurnalining varaqlari raqamlangan, tikilgan va muhrlangan boʻlishi shart. 48. Yer qaʼridan foydalanuvchilardan qabul kassalariga tushuvchi tarkibida qimmatbaho metallar boʻlgan xom ashyolar hisobi rahbarning buyrugʻi asosida muayyan ijrochiga yuklatiladi (javobgarlikni yuklash hamda mulkka javobgar shaxsning tegishli majburiyatini rasmiylashtirish bilan). 49. Namunalarni sinash va kimyoviy tahlilga tayyorlash qayta ishlovchi korxonalarning amaldagi standartlari, yoʻriqnomalari hamda sinash usullariga muvofiq texnik nazorat xizmati orqali amalga oshiriladi. 50. Namunani kimyoviy laboratoriyaga yetkazish texnik nazorat xizmati nazoratchisi tomonidan harbiy qoʻriqchi hamrohligida amalga oshiriladi. 51. Markaziy tahlil laboratoriyasi tasdiqlangan usulga asosan barcha turdagi xom ashyo tarkibidagi qimmatbaho metallarni aniqlash boʻyicha tahlil oʻtkazadi. 52. Tarkibida oltin boʻlgan xom ashyoni sinashda uch xil namuna shakllanadi: biri — qayta ishlash korxonalar tahlili uchun; ikkinchisi — yer qaʼridan foydalanuvchilar uchun; uchinchisi esa — arbitraj uchun. 53. Qabul kassasining moddiy javobgar shaxsi tarkibida qimmatbaho metallar boʻlgan xom ashyolarni kelgusi qayta ishlash va qimmatbaho metallarni ajratib olishga yuborgunga qadar barcha chora-tadbirlarni koʻradi. 54. Qabul kassalari tarkibida qimmatbaho metallar boʻlgan xom ashyolarni qabul qilish, sarf qilish hamda ularning qoldiqlari boʻyicha qatʼiy hisob olib borish va belgilangan muddatda inventarizatsiya oʻtkazishga majbur. 55. Qimmatbaho metallardan va qimmatbaho toshlardan zargarlik buyumlarini hamda boshqa buyumlarni ishlab chiqarish faoliyatini boshlaganlik haqida xabarnomaga ega boʻlgan yuridik shaxslar tomonidan tuzilgan qabul kassalarida qimmatbaho metallarni saqlash va qabul qilish tartibi va majburiyatlari ushbu yuridik shaxs tomonidan ishlab chiqiladi. Shu bilan birga, qimmatbaho metallarni oltin izlovchilar usulida qazib olish faoliyati bilan shugʻullanuvchi tadbirkorlarga qulaylik yaratish maqsadida qimmatbaho metallardan va qimmatbaho toshlardan zargarlik buyumlarini hamda boshqa buyumlarni ishlab chiqarish faoliyatini boshlaganlik haqida xabarnomaga ega boʻlgan yuridik shaxslar tomonidan sayyor qabul kassalari tashkil etishga ruxsat beriladi. 56. Ushbu Nizomning 35 — 42, 45, 50 — 54-bandlaridagi qimmatbaho metallarni saqlash, qabul qilish tartibi va majburiyatlar qabul kassalarini tashkil etgan tashkilotlarda davlat ulushi boʻlgan subyektlarga nisbatan majburiy hisoblanadi va qimmatbaho metallardan va qimmatbaho toshlardan zargarlik buyumlarini hamda boshqa buyumlarni ishlab chiqarish faoliyatini boshlaganlik haqida xabarnomaga ega boʻlgan davlat ulushiga ega boʻlmagan yuridik shaxslarga ixtiyoriy ravishda amal qilish tavsiya etiladi. 57. Yer qaʼri uchastkasidan foydalanish huquqi Oʻzbekiston Respublikasi “Yer osti boyliklari toʻgʻrisida”gi Qonunida nazarda tutilgan hollarda cheklanishi, toʻxtatib qoʻyilishi yoki muddatidan oldin bekor qilinishi mumkin. 58. Yer qaʼri uchastkasidan foydalanish huquqini cheklash, toʻxtatib qoʻyish yer qaʼrini geologik oʻrganish, undan foydalanish va muhofaza qilish yuzasidan davlat nazorat organlari tomonidan qonunchilik hujjatlarida belgilangan tartibda amalga oshiriladi. 59. Yer qaʼri uchastkasidan foydalanish huquqini muddatidan oldin bekor qilish sud tartibida Yer qaʼridan foydalanish markazining va boshqa davlat nazorati organlarining arizalari asosida amalga oshiriladi. 60. Yer qaʼri uchastkalaridan foydalanish huquqining cheklanishi yuzaga kelgan xavf-xatar yoki yer qaʼridan foydalanishda yoʻl qoʻyilgan talablar va shartlar, ishlarni olib borish meʼyorlari va qoidalari bartaraf etilishigacha ishlarning cheklanishiga olib keladi. Bunda cheklanish muddati 3 oydan oshmasligi shart. 61. Yer qaʼri uchastkalaridan foydalanish huquqining toʻxtatilishi yer qaʼri uchastkalaridan foydalanish bilan bogʻliq boʻlgan barcha turdagi ishlar toʻxtatib qoʻyilishi sabablari bartaraf etilguniga qadar amalga oshirilishi taqiqlanishiga, biroq 3 oydan oshmaydigan muddatga taqiqlanishiga olib keladi, uskunalarni odamlar va atrof muhit uchun xavfsiz saqlab turishga oid ishlar bundan mustasno. 62. Qimmatbaho metallarni yashirish, shu jumladan, uni 3 oy ichida realizatsiya qilmaslik, shuningdek, qimmatbaho metallarni oltin izlovchilar usulida qazib olish chogʻida ishlarni bexatar olib borish talablarining buzilishi oqibatida insonlarning ogʻir tan jarohati olishi yoki oʻlimiga olib kelishi yer qaʼri uchastkalaridan foydalanish huquqini muddatidan oldin bekor qilish va mazkur faoliyat bilan shugʻullanishni 1 yil davomida cheklash uchun asos boʻladi. Yer qaʼri uchastkalaridan foydalanish huquqi muddatidan oldin bekor qilingan kundan boshlab 1 oy muddat davomida ushbu yer qaʼri uchastkalari ularni rekultivatsiya qilinmagan holda elektron onlayn-auksion savdolariga chiqariladi. 63. Yer qaʼri uchastkalaridan foydalanish huquqi: yer qaʼridan foydalanuvchi 3 oy ichida yer qaʼri uchastkasidan foydalanishni boshlamagan; yer qaʼridan foydalanuvchi tomonidan yer qaʼri uchastkasidan foydalanishning asosiy shartlari buzilgan; yer qaʼri uchastkalaridan foydalanish bilan bogʻliq ishlarning taʼsir zonasida aholi hayoti va sogʻligʻiga, atrof muhitga xavf-xatarning mavjud boʻlishi; Oʻzbekiston Respublikasi “Yer osti boyliklari toʻgʻrisida”gi Qonunida nazarda tutilgan qoidalarga rioya qilinmasligi; agar yoʻl qoʻyilgan qoidabuzarliklar tizimli tavsifga ega boʻlsa yoki ushbu yer qaʼri uchastkasidan foydalanish huquqiga ilgari cheklov va (yoki) toʻxtatib turish qoʻllangan holatlarda muddatidan oldin bekor qilinishi mumkin; Yer qaʼri uchastkalaridan foydalanish huquqi muddatidan oldin bekor qilingan kundan boshlab 1 oy muddat davomida ushbu yer qaʼri uchastkalari ularni rekultivatsiya qilinmagan holda elektron onlayn-auksion savdolariga chiqariladi. 64. Yer qaʼri uchastkasidan foydalanish huquqi toʻxtatilganidan keyin foydalanuvchi yer qaʼridan foydalanish chogʻida buzilgan yer uchastkalarini keyinchalik ularni foydalanishga yaroqli holga keltirish ishlarini (qayta tiklash) bajarishga kirishishi shart. 65. Yer qaʼri uchastkasidan foydalanish huquqi tugatilgandan soʻng yer qaʼridan foydalanuvchilar oʻz hisoblaridan tegishli yer uchastkalarini rekultivatsiya qilish (qayta tiklash) yoʻli bilan keyinchalik foydalanish uchun yaroqli holatga keltirishga majbur. 66. Yer uchastkalarini rekultivatsiya qilish (qayta tiklash) loyihalari Oʻzbekiston Respublikasi Davlat soliq qoʻmitasi huzuridagi Kadastr agentligi tizimidagi “Oʻzdaverloyiha” davlat ilmiy-loyihalash instituti va uning hududiy boʻlinmalari tomonidan 15 kun ichida amalga oshiriladi. 67. Buzilgan yerlarni rekultivatsiya qilish (qayta tiklash) loyihalarida quyidagilar nazarda tutiladi: tuproqning hosildor qatlamining kesib olinishi va maxsus joyga joylashtirilishi (saqlanishi); toshloq va zaharli jinslarni potensial hosildor tuproqlardan ajratish maqsadida yer qaʼri yuzini ochishdagi qatlam jinslarining selektiv ishlanishi; zaharli jinslar koʻmilishini taʼminlaydigan agʻdarilgan tuproq qatlamlarini shakllantirish; oʻpirilgan joylarni toʻldirish; yer qaʼri uchastkasidan foydalanish tugagan maydonlarning nishablikda tekislanishi; tuproq qatlamining tekislangan yuzasi qirqish chuqurligiga teng yoki potensial hosildorlik darajasidan kam boʻlmagan miqdorda yotqizilishi; qiyaliklar (yon bagʻirlar)ni mustahkamlash boʻyicha maxsus tadbirlarni amalga oshirishi; rekultivatsiya qilish (qayta tiklash)ni amalga oshirish jarayonida va u yakunlangandan soʻng ishchilar va aholi xavfsizligini taʼminlash choralari. 68. Buzilgan yerlarni rekultivatsiya qilish (qayta tiklash) loyihalarining amalga oshirilishi yuzasidan loyihachi tomonidan mualliflik nazorati olib boriladi. Yer uchastkalarini rekultivatsiya qilish (qayta tiklash) ishlari tegishli loyihalar bilan koʻzda tutilgan muddatlarda bajariladi. Bunda yer uchastkalarini rekultivatsiya qilish (qayta tiklash) ishlarining muddati 3 oydan oshmasligi shart. Yerdan foydalangan yuridik yoki jismoniy shaxslar hisobidan buzilgan yerlarda rekultivatsiya qilish (qayta tiklash) loyihalari asosida ishlar amalga oshirilgandan soʻng vakolatli organlarning tegishli tartibdagi qarorlariga asosan mahalliy ijro etuvchi hokimiyat organlarining zaxira yer fondiga qaytariladi. 69. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarMuddatlar1-bosqich(tayyorgarlik bosqichi)Yer qaʼridan foydalanish markaziQimmatbaho metallarni oltin izlovchilar usulida qazib olish uchun beriladigan yer qaʼri uchastkalari roʻyxatini tasdiqlaydi. Har yili Yer qaʼridan foydalanish markaziYer qaʼridan foydalanish huquqini auksionda realizatsiya qilish uchun buyurtmalarni “Elektron onlayn-auksionlarni tashkil etish markazi” davlat unitar korxonasiga (operatorga) taqdim etadi.Tayyor boʻlishi bilan OperatorAuksion oʻtkazilish toʻgʻrisidagi xabarnomani oʻz veb-portalida joylashtiradi.Buyurtma olingan kundan boshlab 2-bosqich(auksion oʻtkazish bosqichi)Yuridik va jismoniy shaxslarAuksionda ishtirok etish uchun elektron shaklda ariza topshiradi, unda lot raqami va yer qaʼri uchastkasi nomini koʻrsatadi.30 kun mobaynidaOperatorLot boʻyicha elektron auksion savdolari oʻtkaziladi.1 ish kuni mobaynidaAuksion gʻolibiAuksionda gʻolib boʻlish uchun taklif etilgan summani 100 foiz toʻlaydi.Sotilgan obyektning qiymati BXMning 5 ming baravarigacha boʻlganda, 10 ish kuni, 5 ming baravariga teng yoki undan ortiq boʻlganda 15 ish kuni mobaynida toʻlaydi3-bosqich(ruxsatnoma berish bosqichi)OperatorAuksion gʻolibi (zaxiradagi gʻolib) tomonidan sotib olish toʻlovlari toʻliq toʻlangandan soʻng auksion gʻolibiga bayonnoma rasmiylashtiradi hamda mazkur bayonnomani va u tomonidan imzolangan yer qaʼridan foydalanish shartlarini auksion gʻolibining va Yer qaʼridan foydalanish markazining shaxsiy kabinetiga elektron shaklda yuboradi. 1 ish kuni mobaynidaYer qaʼridan foydalanish markaziBayonnoma asosida Yer qaʼri uchastkalaridan foydalanish huquqi uchun tegishli ruxsatnomani, ERI bilan imzolangan va QR-kod (matrik shtrixli kod) bilan rasmiylashtirilgan holda, “E-auksion” elektron savdo platformasi orqali Operatorga yuboradi. 1 ish kuni mobaynidaOperatorAuksion gʻolibiga rasmiylashtirilgan ruxsatnomani shaxsiy kabinetiga yuboradi. 1 ish kuni mobaynida 1. Ruxsat etish xususiyatiga ega hujjatning nomi: Qimmatbaho metallarni oltin izlovchilar usulida qazib olish faoliyatini amalga oshirish uchun ruxsatnoma 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Qimmatbaho metallarni oltin izlovchilar usulida qazib olish faoliyatini amalga oshirish 3. Ariza beruvchilar toifasi: Oʻzbekiston Respublikasi rezidentlari, xususan Oʻzbekiston Respublikasi fuqarosi boʻlgan yakka tartibdagi tadbirkor maqomiga ega jismoniy shaxslar hamda ustav kapitali (jamgʻarmasi)da Oʻzbekiston Respublikasi fuqarosi boʻlgan jismoniy shaxsning ulushi 70 va undan ortiq foizga ega boʻlgan yuridik shaxslar. 4. Ruxsat etish tartib-taomillari sohasidagi vakolatli organ: Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi 5. Ruxsat etish xususiyatiga ega hujjatni olish uchun taqdim qilinadigan hujjatlar: Auksion savdolari natijalari boʻyicha bayonnoma asosida ruxsatnoma beriladi 6. Arizani koʻrib chiqish uchun toʻlanadigan yigʻim miqdori: Yigʻim undirilmaydi 7. Ruxsat etish xususiyatiga ega hujjat berilganligi uchun undiriladigan yigʻim miqdori: Yigʻim undirilmaydi 8. Arizani koʻrib chiqish muddati: 3 kun 9. Ruxsat etishga oid talab va shartlar: Qimmatbaho metallarni oltin izlovchilar usulida qazib olishning ruxsat etilgan usullari va vositalari, shuningdek, foydalaniladigan asbob-uskunalar, mexanizmlar va texnikaga qoʻyiladigan talablar; qazib olingan qimmatbaho metallarga egalik qilish huquqi; yer qaʼri uchastkalaridan foydalanishning cheklanishi, toʻxtatib qoʻyilishi yoki muddatidan oldin toʻxtatilishi mumkin boʻlgan shartlar; yer qaʼri uchastkasidan foydalanish huquqi tugatilgandan soʻng yer qaʼridan foydalanuvchilar zimmasiga yer qaʼri uchastkalarini rekultivatsiya qilish va ularni keyinchalik foydalanish uchun yaroqli holatga keltirish. 10. Ruxsat etish xususiyatiga ega hujjatni berishda kelishiladigan organlar: Mavjud emas 11. Ruxsat etish xususiyatiga ega hujjatning amal qilish muddati: 3 yil 12. Izoh: Qimmatbaho metallarni oltin izlovchilar usulida qazib olish faoliyatini amalga oshirish uchun ishonchli, aniq konturlari va chegaralari koʻrsatilgan yer qaʼri uchastkalari va maydonlari, shu jumladan, oʻlchamlari 5 gektargacha boʻlgan sochma oltin konlari beriladi. Qimmatbaho metallarni oltin izlovchilar usulida qazib olish faoliyatini amalga oshirish uchun yer qaʼri uchastkalaridan foydalanish huquqi uchun ruxsatnomalarga faqat Oʻzbekiston Respublikasi rezidentlari, xususan Oʻzbekiston Respublikasi fuqarosi boʻlgan yakka tartibdagi tadbirkor maqomiga ega jismoniy shaxslar hamda ustav kapitali (jamgʻarmasi)da Oʻzbekiston Respublikasi fuqarosi boʻlgan jismoniy shaxsning ulushi 70 va undan ortiq foizga ega boʻlgan yuridik shaxslar talabgor boʻlishi mumkin. Bunda bitta talabgorga ruxsatnoma asosida berilgan yer qaʼri uchastkalarining umumiy maydoni yil davomida 20 gektardan oshmasligi lozim. Ruxsatnomani yoki yer qaʼri uchastkasidan (toʻliq yoki qisman) foydalanish huquqini uchinchi shaxsga berish (topshirish), shuningdek, bitta yer qaʼri uchastkasidan foydalanish huquqiga ruxsatnomani bir necha shaxsga berishga yoʻl qoʻyilmaydi. 1.1. Davlat roʻyxatidan oʻtganligi toʻgʻrisidagi guvohnomaga muvofiq toʻliq nomi: (yuridik shaxslar uchun) 1.2. F.I.O. (jismoniy shaxslar uchun) 2. Manzili, telefon raqami, elektron pochtasi: 3. Yer qaʼri uchastkasidan foydalanish huquqi uchun ruxsatnomani qayta rasmiylashtirish sabablari: 4. Arizani koʻrib chiqish uchun bazaviy hisoblash miqdorining ikki barobar miqdoridagi toʻlov. 1. Ushbu Reglament yuridik shaxslarga yer qaʼri boʻyicha geologik materiallarning loyiha-smeta hujjatlarining davlat ekspertizasi xulosasini (keyingi oʻrinlarda — ekspert xulosasi) “Litsenziya” axborot tizimi yoki Yagona interaktiv davlat xizmatlari portali (keyingi oʻrinlarda — YIDXP) orqali berish tartibini belgilaydi. 2. Ushbu Reglamentning asosiy maqsadi loyiha-smeta hujjatlarini tasdiqlash va keyinchalik Davlat geologiya fondidan roʻyxatdan oʻtkazish uchun ekspert xulosasini berish bilan bogʻliq jarayonlar va tartiblarni soddalashtirishdan iborat. 3. Ushbu Reglamentda quyidagi asosiy tushunchalar qoʻllaniladi: ariza beruvchi — ekspert xulosasini olish uchun elektron ariza bergan yuridik shaxs; geologik topshiriq — geologiya qidiruv ishlarini loyihalashtirish va natijalarini qabul qilish uchun asosiy hujjat hisoblanib, unda ishni tashkil qilish va rejalashtirish, foydali qazilma turi, hududning nomi va joylashgan joyi, ishning nomi, geologik topshiriqlar uchun asos, ishning maqsadi, hududning chegaralari, asosiy prognoz parametrlari, geologik vazifalarning ketma-ketligi va ularni hal qilishning asosiy usullari, kutilayotgan natijalar va ishning bajarilish muddatlari koʻrsatiladi; texnik topshiriq — buyurtmachi yoki investor tomonidan pudratchiga muhandislik-geologik tadqiqotlar oʻtkazish uchun beriladigan hujjat boʻlib, turli xildagi uchastkalarda foydali qazilmalarni qidirish, loyihani boshlash uchun ishchi hujjatlar loyihasini yaratish va rasmiylashtirishni oʻz ichiga oladi. 4. Ekspert xulosasi Oʻzbekiston Respublikasi Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi (keyingi oʻrinlarda — Yer qaʼridan foydalanish markazi) tomonidan “Litsenziya” axborot tizimi yoki YIDXP orqali beriladi. 5. Ekspert xulosasining amal qilish muddati geologik yoki texnik topshiriqqa muvofiq tuzilgan loyihada koʻrsatilgan davr uchun beriladi. 6. Ekspert xulosasi mazkur Reglamentga 1-ilovaga muvofiq sxema asosida beriladi. Yer qaʼri boʻyicha geologik materiallarning loyiha-smeta hujjatlarining davlat ekspertizasi xulosasini berish 2-ilovaga muvofiq tasdiqlansin. 7. Ekspert xulosasini olish uchun ariza beruvchi Yer qaʼridan foydalanish markaziga “Litsenziya” axborot tizimi yoki YIDXP orqali loyiha-smeta hujjatlarining elektron shaklini geologik ekspertiza tekshiruvidan oʻtkazish uchun taqdim etadi. Mineral xom ashyo bazasini rivojlantirish va qayta toʻldirish davlat dasturlari doirasida geologik loyiha-smeta hujjatlari boʻyicha ekspert xulosasini olish uchun Yer qaʼridan foydalanish markaziga toʻgʻridan-toʻgʻri murojaat qiladi. Geologiya qidiruv ishlari va uglevodorod xom ashyo uchun neft quduqlarini burgʻilash loyihasi va smetasi hamda ilmiy-tadqiqot, tajriba-metodik va tajriba-konstruktor ishlari dasturlari taqdim etiladi. 8. Loyiha-smeta hujjatlari ariza beruvchi tomonidan elektron raqamli imzo bilan tasdiqlangan boʻlishi kerak. 9. Loyihaga quyidagilar ilova qilinishi kerak: tasdiqlangan geologik yoki texnik topshiriq; korxona rahbari tomonidan tasdiqlangan korxona ilmiy kengashining bayonnomasi; loyihaning “Mehnatni muhofaza qilish va texnika xavfsizligi choralari boʻlimlari”; grafik ilovalar. 10. Smetaga quyidagilar ilova qilinishi kerak: xodimlarning ish haqi stavkasi boʻyicha sarflarning toʻliq shakli maʼlumotnomasi; transport xarajatlari va dala ishlari xarajatlari toʻgʻrisida maʼlumotnoma; xarajatlar davri koeffitsiyenti va standart foyda (10 foizi); boshqa ishlab chiqarish xarajatlari koeffitsiyenti; joriy yil uchun geologiya qidiruv ishlari dasturi. 11. Yer qaʼridan foydalanish markaziga yuridik shaxslar tomonidan taqdim qilingan loyiha-smeta hujjatlariga ekspert xulosasini berish shartnoma asosida amalga oshiriladi. Bunda bitta loyihaning ekspertizasi uchun xarajatlar loyihaning bir foizgacha boʻlgan qiymatida hisoblanadi. Ushbu qiymat shartnoma asosida toʻliq Yer qaʼridan foydalanish markazining hisobvaragʻiga oʻtkaziladi. Ekspertiza xulosasini berishdan tushgan mablagʻlar Yer qaʼridan foydalanish markazining moddiy-texnik bazasini mustahkamlash, ishchi-xodimlarini ragʻbatlantirish va ularning malakasini oshirishga maqsadli yoʻnaltiriladi. Davlat xizmatlarini koʻrsatish uchun bazaviy hisoblash miqdorining 30 foizi miqdorida yigʻim undiriladi. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga oʻtkaziladi; 11,25 foizi Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligini tasdiqlash Yagona billing tizimi orqali amalga oshiriladi. Yer qaʼridan foydalanish markazi yetti kun muddatda shartnomani ariza beruvchiga “Litsenziya” axborot tizimi orqali taqdim etadi. Ariza beruvchi oʻn kun muddatda shartnomada koʻrsatilgan pul mablagʻini Yer qaʼridan foydalanish markazining hisobvaragʻiga oʻtkazadi va oʻtkazilganligini tasdiqlovchi hujjatni “Litsenziya” axborot tizimi orqali taqdim qiladi. 12. Yer qaʼridan foydalanish markazi besh kun muddatda loyiha-smeta hujjatlari loyihasini Kon-geologiya vazirligi huzuridagi Togʻ-kon, geologiya va sanoat xavfsizligini nazorat qilish inspeksiyasiga kelishish uchun “Litsenziya” axborot tizimi orqali yuboradi. Togʻ-kon, geologiya va sanoat xavfsizligini nazorat qilish inspeksiyasi uch kun muddatda loyiha-smeta hujjatlari loyihasini koʻrib chiqadi va kelishilgan loyihani “Litsenziya” axborot tizimi orqali Yer qaʼridan foydalanish markaziga yuboradi. Yer qaʼridan foydalanish markazi besh kun muddatda loyiha-smeta hujjatlarini koʻrib chiqadi va natijasi boʻyicha ariza beruvchiga ekspert xulosasini “Litsenziya” axborot tizimi yoki YIDXP orqali yuboradi. 13. Ekspertizaga yuborilgan loyiha-smeta hujjatlarida kamchiliklar boʻlgan taqdirda, bu haqida ariza beruvchiga “Litsenziya” axborot tizimi yoki YIDXP orqali xabar beriladi. Kamchiliklar bartaraf etilgandan keyin loyiha-smeta hujjatlari Yer qaʼridan foydalanish markaziga “Litsenziya” axborot tizimi yoki YIDXP orqali taqdim etiladi. Loyiha ekspertiza qilish uchun qabul qilingan sana loyiha-smeta hujjatlari qabul qilingan sana hisoblanadi. 14. Loyiha-smeta hujjatlari koʻrib chiqish jarayonida aniqlangan va yetishmayotgan maʼlumotlar koʻrsatilgan holda boshqa hujjatlar bilan 10 kun ichida “Litsenziya” axborot tizimi yoki YIDXP orqali Yer qaʼridan foydalanish markaziga taqdim etilishi kerak. 15. Hududning loyiha-smeta hujjatlarini koʻrib chiqish muddati uning murakkabligi va hajmiga qarab belgilanadi, biroq ushbu muddat loyiha-smeta hujjatlari olingan kundan boshlab 30 kundan oshmasligi kerak. 16. Loyiha-smeta hujjatlarini koʻrib chiqish natijalari asosida ekspert xulosasi rasmiylashtiriladi. Ekspert xulosasi ariza beruvchiga “Litsenziya” axborot tizimi yoki YIDXP orqali yuboriladi. 17. Agar taqdim etilgan loyiha-smeta hujjatlari Yer qaʼridan foydalanish markazi tomonidan tasdiqlangan yoʻriqnoma va smeta normalar toʻplamlariga muvofiq tayyorlanmagan, hujjatlarning sifati qoniqarsiz boʻlsa, loyiha-smeta hujjatlari qayta koʻrib chiqish uchun ariza beruvchiga dastlabki ekspert xulosasi asosida qaytariladi. 18. Dastlabki ekspert xulosasida kamchiliklarning mohiyati koʻrsatiladi. Ekspertiza xulosalaridan kelib chiqib ariza beruvchi zarur oʻzgartirish va qoʻshimchalarni kiritadi va loyiha-smeta hujjatlarini qayta koʻrib chiqish uchun “Litsenziya” axborot tizimi orqali taqdim etadi. 19. Yer qaʼridan foydalanish markazi 15 kun ichida loyiha-smeta hujjatlariga kiritilgan oʻzgartish va qoʻshimchalarni koʻrib chiqadi, yakuniy ekspert xulosasini tuzadi va ushbu loyiha ariza beruvchining oʻzlarining Ilmiy-texnik kengashi boʻlimida muhokama qilinib tasdiqlanadi. 20. Ariza beruvchining loyiha-smeta hujjatlari ekspertizasi natijalaridan kelib chiqadigan bahsli masalalar Yer qaʼridan foydalanish markazining tegishli boʻlimlarida koʻrib chiqiladi. 21. Bahsli masalalarni koʻrib chiqish natijalari Yer qaʼridan foydalanish markazining ilmiy-texnik kengashi boʻlimining bayonnomalari bilan rasmiylashtiriladi. Yer qaʼridan foydalanish markazi ilmiy-texnik kengashi boʻlimi qarorining ijrosi mualliflar va ekspertlar uchun majburiydir. 22. Uchinchi tomon tashkilotlarining loyiha-smeta hujjatlari ekspertizasi natijalaridan kelib chiqadigan bahsli masalalar Yer qaʼridan foydalanish markazi ilmiy-texnik kengashining qoʻshma majlisida koʻrib chiqiladi. Qoʻshma yigʻilish qarori ijrosi har ikki tomon uchun ham majburiydir. 23. Yer qaʼridan foydalanish markazi ilmiy-texnik kengashi qoʻshma majlisining qarori hisobga olingan holda ekspert xulosasi qayta koʻrib chiqilishi mumkin. 24. Loyiha-smeta hujjatlari loyihalari Togʻ-kon sanoati va geologiya vazirligi tomonidan tasdiqlanadigan Geologiya-qidiruv ishlariga loyiha va smetalar tuzish boʻyicha yoʻriqnoma, Geologiya qidiruv uchun smeta normalari toʻplamlari va boshqa normativ-texnik hujjatlarga muvofiq tuzilishi kerak. 25. Neft va gaz quduqlari qurilishining loyiha-smeta hujjatlari Energetika vazirligi va “Oʻzbekneftgaz” AJ tomonidan tasdiqlanadigan normativ-texnik hujjatlarga muvofiq tuzilishi kerak. 26. Qidiruv xarajatlarini hisoblash Togʻ-kon sanoati va geologiya vazirligi tomonidan tasdiqlanadigan loyiha-smeta hujjatlari Qidiruv xarajatlarini amaldagi narxlarda hisoblash tartibi toʻgʻrisidagi yoʻriqnoma, Qidiruv xarajatlarini joriy narxlarda hisoblash tartibi toʻgʻrisidagi yoʻriqnoma va boshqa normativ-texnik hujjatlarga muvofiq amalga oshirilishi kerak. 27. Loyiha-smeta hujjatlarining smeta qiymati Togʻ-kon sanoati va geologiya vazirligi tomonidan tasdiqlanadigan smeta narxlari toʻplamida nazarda tutilgan Geologiya qidiruv ishlari narxlarini joriy narxlarda hisoblashning avtomatlashtirilgan dasturlari metodik qoʻllanmasiga va boshqa normativ-texnik hujjatlarga asosan hisoblanadi. 28. Smeta narxlarining toʻplamida koʻzda tutilmagan ishlarning qiymatlari smeta va moliyaviy hisob-kitob boʻyicha hisoblanadi. 29. Agar neft quduqlarini qurish loyihalari uchun smeta hujjatlarini ishlab chiqishga hojat boʻlmasa (qaror buyurtmachi tomonidan belgilangan tartibda qabul qilinadi), ish loyihasini ekspertiza oʻtkazish uchun smeta hisobisiz taqdim etishga ruxsat beriladi. 30. Yer qaʼridan foydalanish markazi tomonidan tasdiqlangan yoʻriqnoma va smeta normalar toʻplamlari Yer qaʼridan foydalanish markazining rasmiy veb-saytida joylashtiriladi. 31. Loyiha-smeta hujjatlari Oʻzbekiston Respublikasi Togʻ-kon sanoati va geologiya vazirligi tomonidan hudud uchun tasdiqlangan geologik, texnik topshiriqqa, tadqiqotning mukammalligiga (topshiriqni bajarish uchun zarur boʻlgan barcha turdagi ishlar kiritilishi), boshqa yoʻriqnoma va normativ hujjatlar talablariga muvofiqligini aniqlash hamda ilgari bajarilgan ishlar takrorlanishining oldini olish uchun koʻrib chiqiladi. 32. Ariza beruvchilar tayyorlagan va Yer qaʼridan foydalanish markaziga taqdim etilgan loyiha-smeta hujjatlarining ishonchliligi va qonunchilik hujjatlariga mosligi uchun javobgardirlar. 33. Ushbu Reglamentning talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Muddatlari 1-bosqich Ariza beruvchi Yer qaʼridan foydalanish markaziga “Litsenziya” axborot tizimi orqali loyiha-smeta hujjatlarini geologik ekspertiza tekshiruvidan oʻtkazish uchun taqdim etadi. Xohishga koʻra 2-bosqich Yer qaʼridan foydalanish markazi Shartnomani ariza beruvchiga “Litsenziya” axborot tizimi yoki YIDXP orqali taqdim etadi. 7 kun 3-bosqich Ariza beruvchi Shartnomada koʻrsatilgan pul mablagʻini Yer qaʼridan foydalanish markazining hisob varagʻiga oʻtkazadi va oʻtkazilganligini tasdiqlovchi hujjatni “Litsenziya” axborot tizimi yoki YIDXP orqali maʼlum qiladi. 10 kun 4-bosqich Yer qaʼridan foydalanish markazi Geologik qidiruv ishlari loyihasini Inspeksiyaga kelishish uchun “Litsenziya” axborot tizimi yoki YIDXP orqali yuboradi. 5 kun 5-bosqich Inspeksiya Geologik qidiruv ishlari loyihasini koʻrib chiqadi va kelishilgan loyihani “Litsenziya” axborot tizimi yoki YIDXP orqali Yer qaʼridan foydalanish markaziga yuboradi. 3 kun 6-bosqich Yer qaʼridan foydalanish markazi Geologik qidiruv ishlari loyiha-smetasini koʻrib chiqish natijalari boʻyicha ariza beruvchiga ekspert xulosasini “Litsenziya” axborot tizimi yoki YIDXP orqali yuboradi. 5 kun 1. Ruxsat etish xususiyatiga ega hujjatning nomi: Yer qaʼri boʻyicha geologik materiallarning loyiha-smeta hujjatlarining davlat ekspertizasi xulosasini berish 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Yer qaʼri uchastkalarida geologik ishlarni amalga oshirish 3. Ariza beruvchilar toifasi: Yuridik shaxs 4. Ruxsat etish tartib-taomillari sohasidagi vakolatli organ: Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasi 5. Ruxsat etish xususiyatiga ega hujjatni olish uchun taqdim qilinadigan hujjatlar: Yer qaʼri boʻyicha geologik materiallarning loyiha-smeta hujjatlari. a) loyihaga quyidagilar ilova qilinishi kerak: tasdiqlangan geologik yoki texnik topshiriq; korxona rahbari tomonidan tasdiqlangan korxona ilmiy kengashining bayonnomasi; loyihaning “Mehnatni muhofaza qilish va texnika xavfsizligi choralari boʻlimlari”; grafik ilovalar. b) Smetaga quyidagilar ilova qilinishi kerak: xodimlarning ish haqi stavkasi boʻyicha sarflarning toʻliq shakli maʼlumotnomasi; transport xarajatlari va dala ishlari xarajatlari toʻgʻrisida maʼlumotnoma; xarajatlar davri koeffitsiyenti va standart foyda (10 foizi); boshqa ishlab chiqarish xarajatlari koeffitsiyenti; joriy yil uchun geologiya qidiruv ishlari dasturi. 6. Arizani koʻrib chiqish uchun undiriladigan yigʻim miqdori: Bazaviy hisoblash miqdorining 30 foizi. 7. Ruxsat etish xususiyatiga ega hujjat berilganligi uchun undiriladigan yigʻim miqdori: Loyihaning bir foizgacha boʻlgan qiymati. Ushbu qiymat shartnoma asosida toʻliq Yer qaʼridan foydalanish markazining hisob varagʻiga oʻtkaziladi. 8. Arizani koʻrib chiqish muddati: 30 kun 9. Ruxsat etishga oid talab va shartlar: Loyiha-smeta hujjatlari loyihalari Togʻ-kon sanoati va geologiya vazirligi tomonidan tasdiqlanadigan Geologiya-qidiruv ishlariga loyiha va smetalar tuzish boʻyicha yoʻriqnoma, Geologiya qidiruv uchun smeta normalar toʻplamlari va boshqa normativ-texnik hujjatlarga muvofiq tuzilishi kerak. Neft va gaz quduqlari qurilishining loyiha-smeta hujjatlari Energetika vazirligi va “Oʻzbekneftgaz” AJ tomonidan tasdiqlanadigan normativ-texnik hujjatlarga muvofiq tuzilishi kerak. Qidiruv xarajatlarini hisoblash Togʻ-kon sanoati va geologiya vazirligi tomonidan tasdiqlanadigan loyiha-smeta hujjatlari Qidiruv xarajatlarini amaldagi narxlarda hisoblash tartibi toʻgʻrisidagi yoʻriqnoma, Qidiruv xarajatlarini joriy narxlarda hisoblash tartibi toʻgʻrisidagi yoʻriqnoma va boshqa normativ-texnik hujjatlarga muvofiq amalga oshirilishi kerak. Loyiha-smeta hujjatlarining smeta qiymati Togʻ-kon sanoati va geologiya vazirligi tomonidan tasdiqlanadigan smeta narxlari toʻplamida nazarda tutilgan Geologiya qidiruv ishlari narxlarini joriy narxlarda hisoblashning avtomatlashtirilgan dasturlari metodik qoʻllanmasiga va boshqa normativ-texnik hujjatlarga asosan hisoblanadi. 10. Ruxsat etish xususiyatiga ega hujjatni berishda kelishiladigan organlar: Mavjud emas 11. Ruxsat etish xususiyatiga ega hujjatning amal qilish muddati: Ekspert xulosasining amal qilish muddati geologik yoki texnik topshiriqqa muvofiq tuzilgan loyihada koʻrsatilgan davr uchun beriladi 12. Izoh: Togʻ-kon sanoati va geologiya vazirligi tomonidan tasdiqlangan yoʻriqnoma va smeta normalar toʻplamlari Togʻ-kon sanoati va geologiya vazirligining rasmiy veb-saytida joylashtiriladi. Loyiha-smeta hujjatlari Togʻ-kon sanoati va geologiya vazirligi tomonidan hudud uchun tasdiqlangan geologik, texnik topshiriqqa, tadqiqotning mukammalligiga (topshiriqni bajarish uchun zarur boʻlgan barcha turdagi ishlar kiritilishi), boshqa yoʻriqnoma va normativ hujjatlar talablariga muvofiqligini aniqlash hamda ilgari bajarilgan ishlar takrorlanishining oldini olish uchun koʻrib chiqiladi. 1. Vazirlar Mahkamasining 2011-yil 25-maydagi 146-son qaroriga 2-ilovaga muvofiq tasdiqlangan Yer uchastkalari egalari, foydalanuvchilari, ijarachilari va mulkdorlariga yetkazilgan zararlar, qishloq xoʻjaligi va oʻrmon xoʻjaligi ishlab chiqarishi nobudgarchiliklariga, shuningdek, yerlarning qishloq xoʻjaligi muomalasidan chiqishiga sabab boʻlgan hollarda yetkazilgan zarar oʻrnini qoplash tartibi toʻgʻrisidagi nizomning 18-bandida: quyidagi mazmundagi oʻninchi xatboshi qoʻshilsin: “yer qaʼri uchastkalarida geologik qidiruv ishlarini amalga oshirish”; oʻninchi — oʻn ikkinchi xatboshilar tegishincha oʻn birinchi — oʻn uchinchi xatboshilar deb hisoblansin. 4. Vazirlar Mahkamasining 2018-yil 23-maydagi 388-son qarori bilan tasdiqlangan Oʻzbekiston Respublikasi Davlat geologiya va mineral resurslar qoʻmitasi huzuridagi Foydali qazilmalar zaxiralari boʻyicha davlat komissiyasi toʻgʻrisidagi nizomda: a) 1-bandi quyidagi tahrirda bayon etilsin: “1. Ushbu Nizom yuridik shaxslar tomonidan taqdim etilgan foydali qazilmalar zaxiralarini hisoblab chiqishga oid materiallarni (yakuniy geologik hisobot) Oʻzbekiston Respublikasi Davlat geologiya va mineral resurslar qoʻmitasi huzuridagi Foydali qazilmalar zaxiralari boʻyicha davlat komissiyasida (keyingi oʻrinlarda Davlat komissiyasi deb ataladi) ekspertizadan oʻtkazib, natijada bayonnomani “Litsenziya” axborot tizimi yoki Oʻzbekiston Respublikasi Yagona interaktiv davlat xizmatlari portali orqali (keyingi oʻrinlarda YIDXP deb ataladi) berish tartibini, shuningdek, Davlat komissiyasining asosiy vazifalari, funksiyalari, huquqlari, javobgarligi va faoliyatining tashkiliy asoslarini belgilaydi”; b) 6-band “b” kichik bandining toʻrtinchi xatboshidagi “litsenziya” soʻzi “ruxsatnoma” soʻzi bilan almashtirilsin. v) quyidagi mazmundagi 28-band qoʻshilsin: “28. Davlat komissiyasining 5 ta hududiy zaxiralar komissiyasi (keyingi oʻrinlarda HZK deb ataladi) mavjud. HZK keng tarqalgan foydali qazilmalar geologik materiallarini koʻrib chiqadi va ularning zaxiralarini belgilangan tartibda tasdiqlaydi. Quyidagilar HZKning asosiy vazifalari hisoblanadi: yer qaʼridan foydalanuvchilarning oʻz mablagʻlari hisobidan geologiya qidiruv ishlarini olib borishda aniqlangan, keng tarqalgan foydali qazilmalar zaxiralarini hisoblash uchun geologik materiallar va konditsiyalarni koʻrib chiqish; foydali qazilmalar zaxiralarini hisoblash konditsiyalarni tasdiqlash; yer qaʼridan foydalanuvchilarning oʻz mablagʻlari hisobidan geologiya qidiruv ishlarini amalga oshirishda aniqlangan va keng tarqalgan foydali qazilmalar zaxiralarini tasdiqlash. HZKning nizomi va tarkibi Davlat komissiyasining raisi tomonidan tasdiqlanadi. HZKga koʻrib chiqish uchun taqdim etilgan mineral-xom ashyo konditsiyalari, foydali qazilmalar zaxiralarini hisoblash uchun materiallar va boshqa geologik materiallar loyihalari Davlat komissiyasi ekspertlari tomonidan ekspertizadan oʻtkaziladi. HZK tegishli blankalardan foydalanadi. HZK bayonnomalari ularning muhri bilan tasdiqlanadi”; g) quyidagi mazmundagi 5-bob qoʻshilsin: 29. Davlat komissiyasining bayonnomasini olish uchun ariza beruvchi Davlat geologiya qoʻmitasiga “Litsenziya” axborot tizimi yoki YIDXP orqali hisobotning elektron shaklini Davlat komissiyasida koʻrib chiqish uchun taqdim etadi. Davlat komissiyasining bayonnomasi ushbu Nizomga 1-ilovaga muvofiq sxema boʻyicha taqdim etiladi. Davlat komissiyasining bayonnomasini taqdim etish pasporti 2-ilovaga muvofiq tasdiqlansin. 30. Hisobot ariza beruvchi tomonidan elektron raqamli imzo bilan tasdiqlangan boʻlishi kerak. 31. Materiallarning tuzilish shakli, ularni tekshirish, zarur boʻlganda zaxiralarni mualliflarning ishtirokisiz qayta hisoblash imkonini taʼminlashi kerak. 32. Hisobotning matnli qismi quyidagilardan tuzilgan boʻlishi kerak: kirish; konning geologik tuzilishi; geologiya-qidiruv ishlarining uslubi, ularning samaradorligini baholash; foydali qazilmalarning moddiy tarkibi va texnologik xususiyatlari; konni oʻzlashtirishning gidrogeologik sharoitlari; konni oʻzlashtirishning togʻ-kon-geologik shart-sharoitlari va kon-texnik oʻziga xosligi; birga uchraydigan foydali qazilmalar; atrof muhitni muhofaza qilish masalalari; zaxiralarni hisoblash uchun konditsiyalarni texnik-iqtisodiy asoslash; zaxiralarni hisoblash; konni qidirib chamalash va oʻzlashtirish maʼlumotlarini qiyoslash; sanoat miqyosida oʻzlashtirish uchun konning oʻrganilganlik va tayyorlanganlik darajasini baholash; xulosa; foydalanilgan adabiyotlar roʻyxati. Matnli qism amalga oshirilgan ishlar natijalarining tahlilini, hisoblash parametrlarini, baholangan va qidirib chamalangan zaxiralarning ishonchliligini va konni (uchastkani) sanoatda oʻzlashtirishga tayyorlanganligini belgilovchi barcha masalalar boʻyicha chiqarilgan xulosalar asoslanishini oʻz ichiga olishi zarur. Zaxiralarni hisoblash materiallari matnli qismining hajmi 120 — 150 bet bilan cheklanishi tavsiya qilinadi. Geologik tuzilishi murakkab boʻlgan obyektlar uchun ushbu hajm 170 — 200 betgacha koʻpaytirilishi mumkin. Matnli qism hajmini qisqartirish uchun mualliflik konsepsiyasining asosiy maʼnosini yoritib beruvchi jadvallar va chizma materiallardan oqilona foydalanish tavsiya etiladi. Hisobotda keltiriladigan umumlashmalar va xulosalarning asosi boʻlgan yordamchi jadvalli materiallar ilovalarda joylashtiriladi. Har bir boʻlimning hajmi mualliflar tomonidan mustaqil tarzda, oʻtkazilgan geologiya-qidiruv ishlarining maqsadlari va xususiyatlarini, koʻrilayotgan masalalarning murakkabligini va konni sanoat miqyosida oʻzlashtirish uchun tayyorlanganlik darajasini ishonchli geologik-iqtisodiy baholash uchun ularning ahamiyatidan kelib chiqqan holda belgilanadi. Uslubi va uning natijalari ixtisoslashgan tashkilotlar tomonidan tuzilgan, mustaqil hisobotlarda bayon qilingan texnologik, gidrogeologik, muhandislik-geologik va boshqa maxsus tadqiqotlar turlari boʻyicha zaxiralarni hisoblash materiallarining matnli qismida faqat tadqiqotlarning uslubi, ishonchliligi baholangan holdagi umumlashtirilgan xulosalargina keltiriladi. 33. Hisobotning chizma ilovalari quyidagilardan tashkil topgan boʻlishi kerak: kon hududidagi suv tarmoqlari, aloqa yoʻllari, aholi punktlari, kon va boshqa foydali qazilma konlari tushirilgan 1:100000 — 1:200000 masshtabli izohli xaritasi. Oʻlchamlari kichik boʻlganda, u hisobotning matnli qismida (kirish) joylashtirilishi mumkin; hudud, maʼdan maydoni va konning geologik tuzilishini aks ettiruvchi materiallar; foydali qazilmalarning oʻrganilganlik darajasini, ularning zaxiralarini chegaralash va hisoblash usulini aks ettiruvchi grafik materiallar. 34. Hisobot bilan birgalikda konning oʻziga xos geologik tuzilishi va foydali qazilmalar zaxiralari hisobga olingan holda amalga oshirilgan geologiya-qidiruv ishlari natijalari toʻgʻrisidagi qisqacha maʼlumot taqdim qilinadi va ariza beruvchi tomonidan elektron raqamli imzo bilan tasdiqlanadi. 35. Davlat geologiya qoʻmitasiga yuridik shaxslar tomonidan taqdim qilingan hisobotni koʻrib chiqish va Davlat komissiyasi bayonnomasini berish shartnoma asosida amalga oshiriladi. Shartnomada koʻrsatilgan toʻlov miqdori quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligi Yagona billing tizimi orqali tasdiqlanadi. Davlat geologiya qoʻmitasi oʻn kun muddatda shartnomani ariza beruvchiga “Litsenziya” axborot tizimi orqali taqdim etadi. 36. Ariza beruvchi oʻn kun muddatda shartnomada koʻrsatilgan mablagʻni Davlat geologiya qoʻmitasining hisobvaragʻiga oʻtkazadi va oʻtkazilganligini tasdiqlovchi hujjatni “Litsenziya” axborot tizimi yoki YIDXP orqali taqdim etadi. 37. Davlat geologiya qoʻmitasi besh kun muddatda hisobotni Davlat komissiyasining ekspertiga koʻrib chiqish uchun taqdim etadi. 38. Davlat komissiyasining eksperti 30 kundan oshmagan muddatda foydali qazilmalar zaxiralarini hisoblab chiqishga oid materiallarni (yakuniy geologik hisobot) koʻrib chiqib, Davlat geologiya qoʻmitasiga ekspert xulosasini taqdim etadi. 39. Davlat geologiya qoʻmitasi Davlat komissiyasi ekspertining ijobiy xulosasi olingandan soʻng besh kun mobaynida hisobotni Davlat komissiyasida koʻrib chiqish uchun Davlat komissiyasining bayonnomasi loyihasini tayyorlaydi. Davlat geologiya qoʻmitasi foydali qazilmalar zaxiralarini hisoblab chiqishga oid materiallar yetarli boʻlmaganda va Davlat komissiyasi ekspertlari tomonidan salbiy xulosa olingan taqdirda, aniqlangan xato va kamchiliklarni bartaraf etish uchun ekspertlar xulosalarini 3 kun muddatda “Litsenziya” axborot tizimi yoki YIDXP orqali ariza beruvchiga yuboradi. 40. Davlat komissiyasi 10 kun muddatda Davlat komissiyasining yigʻilish kunini belgilaydi va hisobotni yigʻilishda koʻrib chiqadi. 41. Davlat geologiya qoʻmitasi 5 kun muddatda Davlat komissiyasining tasdiqlangan bayonnomasini “Litsenziya” axborot tizimi yoki YIDXP orqali ariza beruvchiga yuboradi. 42. Davlat komissiyasining bayonnomasi quyidagi talablar va shartlar asosida beriladi: Davlat komissiyasining 2015-yil 3-apreldagi 227-son bayonnomasi bilan tasdiqlangan Metall va nometall foydali qazilmalar zaxiralarini hisoblashga oid materiallarning tarkibi, rasmiylashtirilishi va ularni Davlat komissiyasiga taqdim qilish tartibi toʻgʻrisidagi yoʻriqnomaga muvofiq; Davlat komissiyasining 2015-yil 13-noyabrdagi 268-son bayonnomasi bilan tasdiqlangan Neft va yonuvchi gazlarning kon zaxiralari, istiqbolli va prognoz resurslari tasnifiga muvofiq; Davlat komissiyasining 2018-yil 18-avgustdagi 28-son bayonnomasi bilan tasdiqlangan Qattiq foydali qazilmalar konlarida yoʻldosh foydali qazilmalar va ular bilan bogʻliq foydali komponentlarni oʻrganish tartibi toʻgʻrisidagi nizomga muvofiq. 43. Davlat komissiyasi tomonidan tasdiqlangan normativ-huquqiy hujjatlar roʻyxati Davlat geologiya qoʻmitasining rasmiy veb-saytida joylashtiriladi”; d) Nizomning 5-bobi quyidagi mazmundagi 6-bob bilan almashtirilsin: 44. Ariza beruvchilar tayyorlagan va Davlat geologiya qoʻmitasiga taqdim etilgan hisobot va uning ilovalarining ishonchliligi hamda qonunchilik hujjatlariga mosligi uchun javobgardirlar. 45. Ushbu Nizomning talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar”; e) quyidagi mazmundagi 1-ilova qoʻshilsin: Bosqichlar Subyektlar Tadbirlar Muddatlari 1-bosqich Ariza beruvchi Davlat komissiyasiga “Litsenziya” axborot tizimi yoki YIDXP orqali foydali qazilmalar zaxiralarini hisoblab chiqishga oid materiallarni (yakuniy geologik hisobot) Davlat komissiyasida koʻrib chiqish uchun taqdim etadi. Xohishga koʻra 2-bosqich Davlat komissiyasi Shartnomani ariza beruvchiga “Litsenziya” axborot tizimi yoki YIDXP orqali taqdim etadi. 10 kunda 3-bosqich Ariza beruvchi Shartnomada koʻrsatilgan mablagʻni Davlat geologiya qoʻmitasining hisobraqamiga oʻtkazadi va oʻtkazilganligini tasdiqlovchi hujjatni “Litsenziya” axborot tizimi yoki YIDXP orqali taqdim etadi. 10 kunda 4-bosqich Davlat komissiyasi Foydali qazilmalar zaxiralarini hisoblab chiqishga oid materiallarni (yakuniy geologik hisobot) Davlat komissiyasi ekspertiga koʻrib chiqish uchun taqdim etadi. 5 kunda 5-bosqich Davlat komissiyasi eksperti Foydali qazilmalar zaxiralarini hisoblab chiqishga oid materiallarni (yakuniy geologik hisobot) koʻrib chiqib, Davlat komissiyasiga ekspert xulosasini taqdim etadi. 30 kunda 6-bosqich Davlat komissiyasi Davlat komissiyasi ekspertining ijobiy xulosasi olingandan soʻng foydali qazilmalar zaxiralarini hisoblab chiqishga oid materiallar (yakuniy geologik hisobot) Davlat komissiyasida koʻrib chiqish uchun Davlat komissiyasining bayonnomasi loyihasini tayyorlaydi. 5 kunda Foydali qazilmalar zaxiralarini hisoblab chiqishga oid materiallar yetarli boʻlmaganda va Davlat komissiyasi ekspertlari tomonidan salbiy xulosa olingan taqdirda, aniqlangan xato va kamchiliklarni bartaraf etish uchun ekspertlar xulosalarni “Litsenziya” axborot tizimi yoki YIDXP orqali ariza beruvchiga yuboradi. 3 kunda 7-bosqich Davlat komissiyasi Davlat komissiyasining yigʻilish kunini belgilaydi va foydali qazilmalar zaxiralarini hisoblab chiqishga oid materiallarni (yakuniy geologik hisobot) yigʻilishda koʻrib chiqadi. 10 kunda 8-bosqich Davlat komissiyasi Davlat komissiyasi aʼzolari bilan kelishilgan va uning raisi tomonidan tasdiqlangan bayonnomani “Litsenziya” axborot tizimi yoki YIDXP orqali ariza beruvchiga yuboradi. 5 kunda ”; j) quyidagi mazmundagi 2-ilova qoʻshilsin: 1. Ruxsat etish xususiyatiga ega hujjatning nomi: Davlat komissiyasining bayonnomasi. 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Davlat komissiyasi yigʻilishida foydali qazilmalar zaxiralarini tasdiqlash va Davlat balansiga qoʻyish. 3. Ariza beruvchilar toifasi: Yuridik shaxs. 4. Ruxsat etish tartib-taomillari sohasidagi vakolatli organ: Davlat komissiyasi. 5. Ruxsat etish xususiyatiga ega hujjatni olish uchun taqdim qilinadigan hujjatlar: Foydali qazilmalar zaxiralarini hisoblab chiqishga oid materiallar (yakuniy geologik hisobot) 1. Hisobotning matni. 2. Hisobotning chizma ilovalari. 3. Konning oʻziga xos geologik tuzilishi va foydali qazilmalar zaxiralarini hisobga olingan holda amalga oshirilgan geologiya-qidiruv ishlari natijalari toʻgʻrisida qisqacha maʼlumot. 6. Arizani koʻrib chiqish uchun toʻlanadigan yigʻim miqdori: Hisobotni Davlat komissiyasi yigʻilishida koʻrib chiqish hamda Davlat komissiyasi bayonnomasini ariza beruvchiga topshirish shartnoma asosida amalga oshiriladi. 7. Ruxsat etish xususiyatiga ega hujjat berilganligi uchun undiriladigan yigʻim miqdori: Hisobotni koʻrib chiqish uchun toʻlov miqdori koʻrilayotgan konning geologik tuzilishi murakkabligidan kelib chiqqan holda aniqlanadi. 8. Arizani koʻrib chiqish muddati: Davlat komissiyasiga taqdim etilgan materiallarni koʻrib chiqish muddati uch oydan oshmasligi kerak. 9. Ruxsat etishga oid talab va shartlar: Davlat komissiyasining 2015-yil 3-apreldagi 227-son bayonnomasi bilan tasdiqlangan Metall va nometall foydali qazilmalar zaxiralarini hisoblashga oid materiallarning tarkibi, rasmiylashtirilishi va ularni Davlat komissiyasiga taqdim qilish tartibi toʻgʻrisidagi yoʻriqnoma. Davlat komissiyasining 2015-yil 13-noyabrdagi 268-son bayonnomasi bilan tasdiqlangan Neft va yonuvchi gazlarning kon zaxiralari, istiqbolli va prognoz resurslari tasnifi. Davlat komissiyasining 2018-yil 18-avgustdagi 28-son bayonnomasi bilan tasdiqlangan Qattiq foydali qazilmalar konlarida yoʻldosh foydali qazilmalar va ular bilan bogʻliq foydali komponentlarni oʻrganish tartibi toʻgʻrisidagi nizom. 10. Ruxsat etish xususiyatiga ega hujjatni berishda kelishiladigan organlar: Mavjud emas. 11. Ruxsat etish xususiyatiga ega hujjatning amal qilish muddati: Doimiy. 12. Izoh: Davlat komissiyasi tomonidan tasdiqlangan normativ-huquqiy hujjatlar Davlat geologiya qoʻmitasining rasmiy veb-saytida joylashtiriladi. ”. 6. Vazirlar Mahkamasining “Yer qaʼrini geologik oʻrganish, foydalanish va muhofaza qilish sohasidagi boshqaruv va nazorat qilish tizimini yanada takomillashtirish toʻgʻrisida” 2018-yil 4-dekabrdagi 983-son qarorida: barcha matnlari boʻyicha tegishli son va kelishikdagi “kon ajratish” va “kon ajratmasi” soʻzlari tegishli son va kelishikdagi “kon ajratmasi ajratish dalolatnomasi” soʻzi bilan almashtirilsin; a) qarorga 1-ilovada: 2-banddagi “litsenziyada” soʻzi “ruxsatnomada” soʻzi bilan almashtirilsin; 3-bandda: birinchi xatboshidagi “litsenziyaga” soʻzi “ruxsatnomaga” soʻzi bilan almashtirilsin; 5-banddagi “litsenziyasiz” soʻzi “ruxsatnomasiz” soʻzi bilan almashtirilsin; 6 — 8-bandlardagi “litsenziya” soʻzi “ruxsatnoma” soʻzi bilan almashtirilsin; 9-banddagi “Davlat geologiya va mineral resurslari qoʻmitasi tomonidan uch yildan ortiq boʻlmagan muddatga beriladigan litsenziya” soʻzlari “Davlat geologiya va mineral resurslari qoʻmitasi tomonidan “Litsenziya” axborot tizimi orqali uch yildan ortiq boʻlmagan muddatga beriladigan ruxsatnoma” soʻzlari bilan almashtirilsin; 12 va 13-bandlar quyidagi tahrirda bayon etilsin: “12. Foydali qazilmalarni kavlab oluvchi va foydali qazilmalar konlarini ishlatuvchi korxonalarni qurish uchun yer uchastkasiga kon ajratmasi dalolatnomasi berilgandan keyin mahalliy ijro etuvchi hokimiyat organlarining yer uchastkasini ajratish toʻgʻrisidagi qarori talab etilmaydi. Kon ajratmasi dalolatnomasi yer uchastkasi ajratilganligini tasdiqlovchi hujjatdir. Uran va uglevodorod konlari boʻyicha kon ajratmasi dalolatnomasi berilganda, konga huquqi boʻlgan shaxs tomonidan yer uchastkasining chegaralari tuman (shahar) yer tuzish va koʻchmas mulk kadastr organlari bilan kelishiladi. 13. Yer qaʼridan foydalanuvchi tomonidan unga berilgan kon ajratmasini boshqa yuridik va jismoniy shaxslarga berish taqiqlanadi. Korxonaning nomi oʻzgargan taqdirda, QR-kod (matrik shtrixli kod) qoʻyilgan kon ajratmasi dalolatnomasi va topografiya rejasi nusxasidagi yozuv qayta rasmiylashtiriladi va uni oʻz elektron raqamli imzosi bilan tasdiqlaydi”; 18-bandning birinchi xatboshidagi “litsenziya” soʻzi “ruxsatnoma” soʻzi bilan almashtirilsin; 20-banddagi “litsenziyasi” soʻzi “ruxsatnomasi” soʻzi bilan almashtirilsin; 26-bandning ikkinchi xatboshidagi “litsenziyada” soʻzi “ruxsatnomada” soʻzi bilan almashtirilsin; 33-bandda: toʻrtinchi va beshinchi xatboshilar chiqarib tashlansin; oltinchi xatboshi tegishincha toʻrtinchi xatboshi deb hisoblansin; 34-band oʻz kuchini yoʻqotgan deb hisoblansin; 35-bandda: uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin; 36-band quyidagi tahrirda bayon etilsin: “36. Inspeksiya buyurtmanoma olingan kundan boshlab taqdim etilgan materiallarni 10 kun muddatda koʻrib chiqadi va tegishli qaror chiqaradi”; 39-band quyidagi tahrirda bayon etilsin: “39. Inspeksiya tomonidan 2 kun muddatda QR-kod (matrik shtrixli kod) qoʻyilgan kon ajratmasi berilganligini tasdiqlovchi dalolatnoma rasmiylashtiradi va “Litsenziya” axborot tizimi orqali” beriladi”; 40-band oʻz kuchini yoʻqotgan deb hisoblansin; 41-band quyidagi tahrirda bayon etilsin: “41. Inspeksiya tomonidan foydali qazilmalar konini ishlatish uchun berilgan kon ajratmasini hisobga olish ushbu Nizomga 4-ilovada keltirilgan shaklda (reyestr) elektron tarzda toʻldirib boriladi. Foydali qazilmalarni qazib olish uchun kon ajratmasi dalolatnomasining pasporti 5-ilovaga muvofiq tasdiqlansin”; 43-banddagi “litsenziyani” soʻzi “ruxsatnomani” soʻzi bilan almashtirilsin; 44-band oʻz kuchini yoʻqotgan deb hisoblansin; Nizomga 1-ilova matni quyidagi tahrirda bayon etilsin: Nizomga 2-ilova matni quyidagi tahrirda bayon etilsin: Nizomga 3-ilova matni quyidagi tahrirda bayon etilsin: Bosqichlar Subyektlar Tadbirlar Bajarish muddatlari 1-bosqich Ariza beruvchi Foydali qazilmalar konini yoki uning uchastkasini qazish huquqini beradigan litsenziyani olgan yuridik yoki jismoniy shaxslar Inspeksiyaga “Litsenziya” axborot tizimi orqali buyurtma beradi. Zarur boʻlganda Inspeksiya Inspeksiya buyurtmanoma olingan kundan boshlab taqdim etilgan materiallarni 10 kun muddatda koʻrib chiqadi va tegishli qaror chiqaradi. 10 kunda 2-bosqich Inspeksiya QR-kod (matrik shtrixli kod) qoʻyilgan kon ajratmasi berilganligini tasdiqlovchi dalolatnomani rasmiylashtiradi va “Litsenziya” axborot tizimi orqali beradi. 2 kunda ”; Nizomga 4-ilovada: nomi quyidagi tahrirda bayon etilsin: izoh chiqarib tashlansin; Nizomga quyidagi mazmundagi 5-ilova qoʻshilsin: 1. Ruxsat etish xususiyatiga ega hujjatning nomi: Foydali qazilmalarni qazib olish uchun kon ajratmasi dalolatnomasi. 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Foydali qazilmalarni qazib olish uchun kon kon ajratmasini berish. 3. Ariza beruvchilar toifasi: Yuridik shaxs. 4. Ruxsat etish tartib-taomillari sohasidagi vakolatli organ: Oʻzbekiston Respublikasi Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi 5. Ruxsat etish xususiyatiga ega hujjatni olish uchun taqdim qilinadigan hujjatlar: Buyurtmanomada yuridik yoki jismoniy shaxslarning nomlanishi, ularning idoraviy mansubligi va manzili, kon joylashgan joy koʻrsatiladi. Buyurtmanomaga ikki nusxada zarur ilovalar bilan birgalikda kon ajratmasi loyihasi ilova qilinadi. 6. Arizani koʻrib chiqish uchun toʻlanadigan yigʻim miqdori: Yigʻim undirilmaydi. 7. Ruxsat etish xususiyatiga ega hujjat berilganligi uchun undiriladigan yigʻim miqdori: Yigʻim undirilmaydi. 8. Arizani koʻrib chiqish muddati: 12 ish kuni. 9. Ruxsat etishga oid talab va shartlar: Tushuntirish xatida soʻralayotgan kon ajratmasini berish nazarda tutilgan maqsad koʻrsatiladi hamda uni olish zarurligi asoslanadi, shuningdek, quyidagi maʼlumotlar bayon qilinadi: foydali qazilmalarni qazuvchi korxonani loyihalashtiruvchi, loyihani kelishgan va tasdiqlagan tashkilotning nomi, shuningdek, kon ajratmasi loyihasini tayyorlagan tashkilotning nomi; soʻralayotgan kon ajratmasi hududi toʻgʻrisidagi umumiy maʼlumotlar (geografik va maʼmuriy holati, maydonning kattaligi, qishloq xoʻjaligi ekinlari va oʻrmonzorlar tavsifi, obodligi, foydalanishdaligi va boshqalar); konning qisqacha geologik tavsifi (qatlamlar, ruda jismlari, togʻ jinslari va boshqalarning oʻlchami va elementlari), konni qazishning kon-geologiya va gidrogeologiya shart-sharoitlari, yondosh kon ajratmalari toʻgʻrisidagi umumiy maʼlumotlar; konning qidirilganligi, asosiy foydali qazilmalar va ular bilan birga joylashgan foydali qazilmalar zaxiralarining qidirilgan va tasdiqlangan, operativ hisobga olingan miqdori, sifati, toifaliligi va ashyoviy tarkibi toʻgʻrisidagi maʼlumotlar, ochiq usulda qazishda esa foydali qazilma ustida joylashgan jinslar haqidagi maʼlumotlar; kon ajratmasi chegaralarini asoslash; qazish chogʻida va keyinchalik ishlov berishda mineral xom ashyodan kompleks foydalanish chora-tadbirlari. 10. Ruxsat etish xususiyatiga ega hujjatni berishda kelishiladigan organlar: Mavjud emas. 11. Ruxsat etish xususiyatiga ega hujjatning amal qilish muddati: Foydali qazilmalar konlarini ishlatish uchun kon ajratmasini berish muddati cheklanmagan va cheklangan muddatli boʻlishi mumkin. Foydalanish muddati cheklangan hollarda kon ajratmasi ruxsatnomada koʻrsatilgan muddatga, neft va gaz konlari uchun esa — 5 yildan koʻp boʻlmagan muddatga beriladi. 12. Izoh: Kon ajratmasi yer osti boyliklaridan foydalanuvchiga konni sanoat yoʻli bilan oʻzlashtirish maqsadida berish-qabul qilib olish dalolatnomasiga asosan sanoat yoʻli bilan oʻzlashtirish uchun beriladigan tasdiqlangan zaxiralar joylashgan butun maydonga va uning chuqurligiga beriladi. Ushbu talab foydali qazilmalarning birgalikda joylashgan bir necha turlaridan iborat boʻlgan kompleks konlarga nisbatan ham tatbiq etiladi. Yirik konlarni ishlatish uchun kon ajratmasi mustasno xollarda ushbu konning muayyan uchastkasidan foydalanish huquqiga litsenziyasi boʻlgan ikki yoki bir necha yer qaʼridan foydalanuvchilarga berilishi mumkin. Bir maydonda joylashgan har xil turdagi foydali qazilma konlarini ishlatish zarurati tugʻilganda, kon ajratmasi har bir konni ishlatish uchun alohida beriladi. Ushbu holda, shuningdek, yirik foydali qazilma konlari bir necha yer qaʼridan foydalanuvchilar tomonidan qazilganda, konni yoki uning qismlarini qazish izchilligi hamda kon ishlarining oʻzaro bogʻliqligi yer qaʼridan topilgan zaxiralarning eng toʻliq, kompleks va iqtisodiy jihatdan maqsadga muvofiq qazib olinishini, yer osti boyliklari toʻgʻrisidagi qonun hujjatlari va ishlarni bexatar olib borish talablari bajarilishini taʼminlashi kerak. Bir maydondagi neft va gaz gorizontlari ikkita yer qaʼridan foydalanuvchi tomonidan qazib olingan hollarda, ushbu Nizomda belgilangan tartibda ikkita mustaqil kon ajratmasi rasmiylashtirilishi zarur. ”; b) qarorga 2-ilovada: 1-banddagi “litsenziyaga” va “litsenziyada” soʻzlari tegishincha “ruxsatnomaga” va “ruxsatnomada” soʻzlari bilan almashtirilsin; 3-bandda: birinchi xatboshidagi “litsenziyaga” soʻzi “ruxsatnomaga” soʻzi bilan almashtirilsin; 5-banddagi “litsenziyalarga” soʻzi “ruxsatnomalarga” soʻzi bilan almashtirilsin; 12-banddagi “litsenziya” soʻzi “ruxsatnoma” soʻzi bilan almashtirilsin; 13-bandning ikkinchi xatboshi quyidagi tahrirda bayon etilsin: “Korxonaning nomi oʻzgargan taqdirda, QR-kod (matrik shtrixli kod) qoʻyilgan kon ajratmasi dalolatnomasi va topografiya rejasi nusxasidagi yozuv qayta rasmiylashtiriladi”; 16-banddagi “litsenziya” soʻzi “ruxsatnoma” soʻzi bilan almashtirilsin; 20-band quyidagi tahrirda bayon etilsin: “20. Yer qaʼridan muddatli foydalanishda kon ajratmasi litsenziyada koʻrsatilgan muddatga, gazni yer ostida saqlash va neftni yer ostida saqlash uchun 8 yildan koʻp boʻlmagan muddatga beriladi. Zarurat boʻlganda, kon ajratmasining amal qilish muddati uzaytirilishi mumkin. Kon ajratmasining amal qilish muddati uzaytirilganda, faqat kon ajratmasi dalolatnomasi va topografiya rejalaridagi yozuvlar qayta rasmiylashtiriladi. Bunda yer qaʼridan foydalanuvchi “Litsenziya” axborot tizimi orqali Inspeksiyaga ariza beradi. Inspeksiya 10 kun muddatda arizani oʻrganib chiqib, QR-kod (matrik shtrixli kod) qoʻyilgan kon ajratmasi dalolatnomasini rasmiylashtiradi”; 30-band oʻz kuchini yoʻqotgan deb hisoblansin; 33-banddagi “Litsenziya olgan korxona Inspeksiyaga buyurtmanoma” soʻzlari “Ruxsatnoma olgan korxona Inspeksiyaga “Litsenziya” axborot tizimi orqali buyurtmanoma” soʻzlari bilan almashtirilsin; 34 va 35-bandlar quyidagi tahrirda bayon etilsin: “34. Foydali qazilmalarni qazib olish bilan bogʻliq boʻlmagan maqsadlarda kon ajratmasi ushbu Nizomga 3-ilovadagi sxemaga muvofiq beriladi. 35. Inspeksiya buyurtmanoma olingan kundan boshlab taqdim etilgan materiallarni 10 kun muddatda koʻrib chiqadi va tegishli qaror chiqaradi”; 38-banddagi “kon ajratmasi” soʻzlari chiqarib tashlansin; 39-band quyidagi tahrirda bayon etilsin: “39. Inspeksiya 2 kun muddatda QR-kod (matrik shtrixli kod) qoʻyilgan kon ajratmasi berilganligini tasdiqlovchi dalolatnomani rasmiylashtiradi va “Litsenziya” axborot tizimi orqali beradi”; 40-band oʻz kuchini yoʻqotgan deb hisoblansin; 41-band quyidagi tahrirda bayon etilsin: “41. Inspeksiya tomonidan foydali qazilmalar konini ishlatish uchun berilgan kon ajratmasini hisobga olish ushbu Nizomga 4-ilovada keltirilgan shaklda (reyestr) elektron tarzda toʻldirib boriladi. Foydali qazilmalarni qazib olish bilan bogʻliq boʻlmagan maqsadlar uchun kon ajratmasi dalolatnomasining pasporti 5-ilovaga muvofiq tasdiqlansin.”; 44-banddagi “litsenziyani” soʻzi “ruxsatnomani” soʻzi bilan almashtirilsin; 45-band oʻz kuchini yoʻqotgan deb hisoblansin; Nizomga 1-ilova matni quyidagi tahrirda bayon etilsin: Nizomga 2-ilova matni quyidagi tahrirda bayon etilsin: Bosqichlar Subyektlar Tadbirlar Bajarish muddatlari 1-bosqich Ariza beruvchi Foydali qazilmalar konini yoki uning uchastkasini qazish huquqini beradigan litsenziyani olgan yuridik yoki jismoniy shaxslar Inspeksiyaga “Litsenziya” axborot tizimi orqali buyurtma beradi. Zarur boʻlganda Inspeksiya Inspeksiya buyurtmanoma olingan kundan boshlab taqdim etilgan materiallarni 10 kun muddatda koʻrib chiqadi va tegishli qaror chiqaradi. 10 kunda 2-bosqich Inspeksiya QR-kod (matrik shtrixli kod) qoʻyilgan kon ajratmasi berilganligini tasdiqlovchi dalolatnomani rasmiylashtiradi va “Litsenziya” axborot tizimi orqali beradi. 2 kunda ”; Nizomga 3-ilova matni quyidagi tahrirda bayon etilsin: Nizomga 4-ilovada: nomi quyidagi tahrirda bayon etilsin: izoh chiqarib tashlansin; Nizomga quyidagi mazmundagi 5-ilova qoʻshilsin: 1. Ruxsat etish xususiyatiga ega hujjatning nomi: Foydali qazilmalarni qazib olish bilan bogʻliq boʻlmagan maqsadlar uchun kon ajratmasi dalolatnomasi. 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Foydali qazilmalarni qazib olish bilan bogʻliq boʻlmagan maqsadlar uchun kon kon ajratmasini berish. 3. Ariza beruvchilar toifasi: Yuridik shaxs. 4. Ruxsat etish tartib-taomillari sohasidagi vakolatli organ: Oʻzbekiston Respublikasi Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi. 5. Ruxsat etish xususiyatiga ega hujjatni olish uchun taqdim qilinadigan hujjatlar: Buyurtmanomaga yer qaʼridan foydali qazilmalarni qazib olish bilan bogʻliq boʻlmagan maqsadlarda foydalanadigan korxonaning rahbari yoki yuqori turuvchi tashkilot rahbari imzo chekadi. Buyurtmanomaga ilovalar bilan birgalikda ikki nusxada kon ajratmasi loyihasi ilova qilinadi. 6. Arizani koʻrib chiqish uchun toʻlanadigan yigʻim miqdori: Yigʻim undirilmaydi. 7. Ruxsat etish xususiyatiga ega hujjat berilganligi uchun undiriladigan yigʻim miqdori: Yigʻim undirilmaydi. 8. Arizani koʻrib chiqish muddati: 12 ish kuni. 9. Ruxsat etishga oid talab va shartlar: Yer qaʼridan foydali qazilmalarni qazib olish bilan bogʻliq boʻlmagan maqsadlarda foydalanish uchun qon ajratmasi loyihasi quyidagi boʻlimlardan iborat boʻlishi kerak: tushuntirish xati; kon ajratmasining uch oʻlchamli chegaralarini va oʻlchamlari hisob-kitobini asoslash; soʻralayotgan kon ajratmasi chegaralarida yuza topografik rejasi, geologiya xaritalari va kesimlari nusxalari. Tushuntirish xatida quyidagilarni koʻrsatish zarur: kon ajratmasini soʻrashdan maqsad, uning maʼmuriy joylashgan joyi, yer osti inshootini loyihalashtirgan va kon ajratmasi loyihasini tayyorlagan tashkilotning nomi; soʻralayotgan kon ajratmasi ustidagi hudud toʻgʻrisidagi, shu jumladan, qishloq xoʻjaligi va oʻrmon yer maydonlari, daryolar, koʻllar va boshqa suv obyektlari, aholi punktlari va sanoat obyektlari, alohida imoratlar va inshootlar, shuningdek, yer toʻgʻrisidagi qonun hujjatlariga muvofiq yer qaysi toifaga kiritilganligi toʻgʻrisidagi umumiy maʼlumotlar; kon ajratmasi doirasida, shuningdek, unga tutashib ketgan zonalarda yer qaʼri uchastkasining qisqacha geologik tavsifi, shuningdek, ushbu uchastkaning geologik tuzilishi, kon-texnika va gidrogeologik sharoitlar hamda ularning oʻrganilganligi darajasi aks ettirilishi kerak; uning uchun kon ajratmasi soʻralayotgan yer osti inshooti qurilishi moʻljallanayotgan joydagi foydali qazilmalar konlari, shuningdek, foydali qazilmalar qazib olish bilan bogʻliq boʻlmagan maqsadlar uchun va foydali qazilmalarni qazib olish uchun yer qaʼridan foydalanish maqsadida berilgan aralash kon ajratmasi toʻgʻrisidagi maʼlumotlar. 10. Ruxsat etish xususiyatiga ega hujjatni berishda kelishiladigan organlar: Mavjud emas. 11. Ruxsat etish xususiyatiga ega hujjatning amal qilish muddati: Kon ajratmasi muddatsiz yoki muddatli foydalanishga beriladi. Yer qaʼridan muddatli foydalanishda kon ajratmasi litsenziyada koʻrsatilgan muddatga, gazni yer ostida saqlash va neftni yer ostida saqlash uchun 8 yildan koʻp boʻlmagan muddatga beriladi. Zarurat boʻlganda, kon ajratmasining amal qilish muddati uzaytirilishi mumkin. Kon ajratmasining amal qilish muddati uzaytirilganda faqat kon ajratmasi dalolatnomasi va topografiya rejalaridagi yozuvlar qayta rasmiylashtiriladi. 12. Izoh: Kon ajratmasi faqat yer qaʼrining, geologik tuzilishning, kon-texnik va gidrogeologiya sharoitlarining zarur darajada sinchiklab oʻrganilgan qismigagina beriladi, undan foydali qazilmalar qazib olish bilan bogʻliq boʻlmagan maqsadlarda foydalanish esa shu yaqin oradagi foydali qazilma konlarini qazishni qiyinlashtirmaydi hamda kon ishlanmalariga, yer yuzasi va suv obyektlariga neft, gaz va boshqa moddalar va materiallarning ularni saqlashda singib kirishini, yer osti boyliklariga tashlanadigan oqova suvlar, yer qaʼriga koʻmilgan zararli moddalar va ishlab chiqarish chiqindilarini istisno etadi. Kon ajratmasi chegaralari togʻ jinslarining siljish va qulash zonalarini, shuningdek, ushbu inshootlarning normal ishlab turishini taʼminlaydigan saqlovchi va toʻsuvchi qismlarni (seliklarni) hisobga olgan holda loyihalashtirilayotgan yer osti inshootining texnik chegaralari bilan belgilanadi. Zararli moddalarni, radioaktiv chiqindilar va ishlab chiqarish chiqindilarini koʻmishda, oqova suvlarni chiqarib tashlashda kon ajratmasi konturi ularni qatʼiy belgilangan chegaralarda lokalizatsiya qilish mumkin boʻlgan yer qaʼri qismi bilan belgilanadi. Gazni yer ostida saqlash uchun taqdim etilgan kon ajratmasi chegaralari bunday saqlash joyi qurilishi uchun loyiha hujjatlariga muvofiq bugʻ qatlamlari bilan tugallanadigan gazning eng koʻp hajmda tarqalish konturlari bilan, pyezometrik quduqlar mavjud boʻlgan taqdirda esa — ushbu quduqlarni qamrab oluvchi konturlar bilan belgilanadi. Gazni yer ostida saqlash omborlarini qurish uchun ular joylashgan bir maydonga toʻgʻrilangan bir yoki bir necha bugʻ qatlamlaridan, shuningdek, ishlangan neft, gaz yeki suvli qatlamlardan (gorizontlardan) foydalanish mumkin. Neft, gaz hamda boshqa moddalar va materiallarni yer ostida saqlash uchun berilgan kon ajratmasi chegaralari zararli moddalar va ishlab chiqarish chiqindilarini koʻmish, oqova suvlarni chiqarib yuborish aholi yashash joylari, xalq xoʻjaligi obyektlari, tabiiy obyektlar va boshqa obyektlar uchun belgilangan sanitariya zonalarini hisobga olgan holda belgilanishi kerak. Foydali qazilmalarni qazib olish boʻyicha ishlab turgan korxonalarning kon qazilmalarida, shuningdek, foydali qazilma konlari yaqinidagi yer qaʼri uchastkalarida yer osti inshootlarini qurish va ulardan foydalanishga kon ajratmasini berish uchun foydalanilayotgan inshootlar va ishlanayotgan konlarning oʻzaro zararli taʼsiri istisno etilgan hollarda yoʻl qoʻyiladi. ”; v) qarorga 3-ilovada: barcha matnlari boʻyicha tegishli son va kelishikdagi “litsenziya” soʻzi tegishli son va kelishikdagi “ruxsatnoma” soʻzi bilan almashtirilsin; 1-banddagi “foydalanuvchining balansidan” soʻzlaridan keyin “Litsenziya” axborot tizimi orqali” soʻzlari qoʻshilsin; 7-bandga quyidagi mazmundagi xatboshilar qoʻshilsin: “Foydali qazilmalar zaxiralari yer qaʼridan foydalanuvchining hisobidan sxema asosida ushbu Nizomga 1-ilovaga muvofiq chiqariladi. Foydali qazilmalar zaxiralarini yer qaʼridan foydalanuvchining hisobidan chiqarish pasporti 2-ilovaga muvofiq tasdiqlansin”; 8-bandda: birinchi xatboshi quyidagi tahrirda bayon etilsin: “8. Sanoat uchun ahamiyatini yoʻqotgan yoki keyinchalik oʻtkazilgan geologiya-qidiruv ishlarida yoxud konni qazishda tasdiqlanmagan foydali qazilma zaxiralarini yer qaʼridan foydalanuvchining balansidan chiqarish uchun yer qaʼridan foydalanuvchi “Litsenziya” axborot tizimi orqali DZKga tushuntirish xatini taqdim etadi. Tushuntirish xatida quyidagilar boʻlishi kerak”; “g” kichik bandining uchinchi xatboshi chiqarib tashlansin; 9 va 10-bandlar quyidagi tahrirda bayon etilsin: “9. DZK tushuntirish xati kelib tushgan kundan boshlab oʻn kun muddatda uni Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi bilan kelishish uchun taqdim etadi. 10. Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi yigirma kun muddatda tushuntirish xatini koʻrib chiqib, DZKga foydali qazilma zaxiralarini yer qaʼridan foydalanuvchining balansidan chiqarish toʻgʻrisida xulosa beradi. Taqdim etilgan materiallar DZKda Oʻzbekiston Respublikasi Davlat geologiya va mineral resurslar qoʻmitasi bilan yer qaʼridan foydalanuvchi oʻrtasida tuziladigan shartnoma asosida koʻrib chiqiladi. DZK bir hafta muddatda shartnomani yer qaʼridan foydalanuvchiga taqdim etadi. Yer qaʼridan foydalanuvchi oʻn kun muddatda shartnomada koʻrsatilgan mablagʻni Oʻzbekiston Respublikasi Davlat geologiya va mineral resurslar qoʻmitasining hisobvaragʻiga oʻtkazadi. DZKga taqdim etilgan konditsiyalar loyihalarini va foydali qazilmalar zaxiralari hisob-kitobi materiallarini koʻrib chiqish, shuningdek, geologik materiallarning davlat ekspertizasi tegishli tashkilotlardan hamda jalb etiladigan ekspertlar bilan tuzilgan shartnomaga muvofiq amalga oshiriladi. Ekspertlar tomonidan materiallarni koʻrib chiqish muddati ularning hajmiga va murakkabligidan kelib chiqqan holda belgilanadi, biroq bir oydan oshmasligi kerak”; 19-band quyidagi tahrirda bayon etilsin: “19. DZKning foydali qazilmalar zaxiralarini yer qaʼridan foydalanuvchi balansidan chiqarish toʻgʻrisidagi qarori bayonnoma bilan rasmiylashtiriladi va bir hafta muddatda yer qaʼridan foydalanuvchiga uning elektron nusxasi “Litsenziya” axborot tizimi orqali yuboriladi. Materiallarni koʻrib chiqish muddati yer qaʼridan foydalanuvchi bilan tuzilgan shartnomada belgilanadi, biroq uch oydan oshmasligi kerak. Taqdim etilgan hujjatlar boʻyicha kamchiliklar aniqlangan hollarda, tegishli yer qaʼridan foydalanuvchilar oʻn ish kunida kamchiliklarni bartaraf etishlari va DZKga “Litsenziya” axborot tizimi orqali bu haqda maʼlumot taqdim etishlari lozim”; 20-banddagi “protokoli” soʻzi “bayonnomasi” soʻzi bilan almashtirilsin; 21-band oʻz kuchini yoʻqotgan deb hisoblansin; Nizomga quyidagi mazmundagi 1-ilova qoʻshilsin: Bosqichlar Subyektlar Tadbirlar Muddatlar 1-bosqich Yer qaʼridan foydalanuvchi Sanoat uchun ahamiyatini yoʻqotgan yoki keyinchalik oʻtkazilgan geologiya-qidiruv ishlarida yoxud konni qazishda tasdiqlanmagan foydali qazilma zaxiralarini yer qaʼridan foydalanuvchining balansidan chiqarish uchun “Litsenziya” axborot tizimi orqali DZKga tushuntirish xatini taqdim etadi. Zarur boʻlganda Davlat zaxiralari komissiyasi Tushuntirish xatini Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi bilan kelishish uchun taqdim etadi. 10 kunda Kon-geologiya faoliyatini nazorat qilish inspeksiyasi Tushuntirish xatini koʻrib chiqib, DZKga foydali qazilma zaxiralarini yer qaʼridan foydalanuvchining balansidan chiqarish toʻgʻrisida xulosa beradi. 20 kunda 2-bosqich Davlat zaxiralari komissiyasi Shartnomani yer qaʼridan foydalanuvchiga taqdim etadi. 7 kunda Yer qaʼridan foydalanuvchi Shartnomada koʻrsatilgan mablagʻni Oʻzbekiston Respublikasi Davlat geologiya va mineral resurslar qoʻmitasining hisobvaragʻiga oʻtkazadi. 10 kunda 3-bosqich Davlat zaxiralari komissiyasi Taqdim etilgan konditsiyalar loyihalarini va foydali qazilmalar zaxiralari hisob-kitobi materiallarini koʻrib chiqish, shuningdek, geologik materiallarning davlat ekspertizasini oʻtkazish uchun ekspertlarni jalb qiladi. 1 kunda Ekspertlar Taqdim etilgan materiallarni koʻrib chiqadi va ekspert xulosasini DZKga taqdim etadi. 1 oyda Davlat zaxiralari komissiyasi Bayonnomani rasmiylashtiradi va yer qaʼridan foydalanuvchiga uning elektron nusxasini “Litsenziya” axborot tizimi orqali yuboradi. 7 kunda ”; Nizomga quyidagi mazmundagi 2-ilova qoʻshilsin: 1. Ruxsat etish xususiyatiga ega hujjatning nomi: Foydali qazilmalar zaxiralarini yer qaʼridan foydalanuvchining hisobidan chiqarish. 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Sanoat uchun ahamiyatini yoʻqotgan yoki keyinchalik oʻtkazilgan geologiya-qidiruv ishlarida yoxud konni qazishda tasdiqlanmagan foydali qazilma zaxiralarini yer qaʼridan foydalanuvchining balansidan chiqarish. 3. Ariza beruvchilar toifasi: Yuridik shaxs. 4. Ruxsat etish tartib-taomillari sohasidagi vakolatli organ: Davlat geologiya va mineral resurslar qoʻmitasi huzuridagi Foydali qazilmalar zaxiralari boʻyicha davlat komissiyasi. 5. Ruxsat etish xususiyatiga ega hujjatni olish uchun taqdim qilinadigan hujjatlar: Yer qaʼridan foydalanuvchi Davlat zaxiralari komissiyasiga Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi bilan kelishilgan tushuntirish xatini taqdim etadi. Tushuntirish xatida quyidagilar boʻlishi kerak: a) foydali qazilmalar zaxiralarining moʻljallangan hisobdan chiqarilishini Davlat zaxiralari komissiyasi tomonidan tasdiqlangan konturlarda hamda geologiya va marksheyderlik hujjatlari maʼlumotlarini tezkor hisobga olish, zaxiralarni sinab koʻrish va qayta hisoblash konturlarida alohida asoslash; b) ushbu Nizomning 4-bandi “a” kichik bandida koʻrsatilgan sabablar boʻyicha sanoat ahamiyatini yoʻqotgan foydali qazilmalar zaxiralarini hisobdan chiqarishda — tegishli texnik-iqtisodiy hisob-kitoblar; v) qazib olinayotgan kon toʻgʻrisidagi qisqacha maʼlumotlar (qazib olish tizimi, foydali qazilmalarni kavlab olishda nobud boʻlish va yaroqsiz holga kelish koʻrsatkichlari, neft, gaz, kondensat va boshqalarni qazib olish koeffitsiyentlari); g) chizmalar va boshqa ilovalar: foydali qazilmalar zaxiralari ular boʻyicha hisobdan chiqariladigan uchastkalar, ruda jismlarining (hisoblangan bloklar) joylashish sxemasi, proyeksiyalar, gorizont boʻyicha natijalar, qidiruv va ishlatib sinab koʻrish maʼlumotlari hamda DZK tomonidan tasdiqlangan foydali qazilmalar zaxiralari konturlari, shuningdek, ekspluatatsiya-qidiruv ishlari natijalari boʻyicha hisoblab chiqilgan zaxiralar konturlari bilan birga; kon ajratmasi nusxasi. 6. Arizani koʻrib chiqish uchun toʻlanadigan yigʻim miqdori: Yer qaʼridan foydalanuvchi bilan tuziladigan shartnomada belgilanadi. 7. Ruxsat etish xususiyatiga ega hujjat berilganligi uchun undiriladigan yigʻim miqdori: Yer qaʼridan foydalanuvchi bilan tuziladigan shartnomada belgilanadi. 8. Arizani koʻrib chiqish muddati: Materiallarni koʻrib chiqish muddati yer qaʼridan foydalanuvchi bilan tuzilgan shartnomada belgilanadi, biroq uch oydan oshmasligi kerak. 9. Ruxsat etishga oid talab va shartlar: Foydali qazilmalar zaxiralari: a) quyidagilar: Foydali qazilmalar zaxiralari boʻyicha davlat komissiyasi tomonidan yangidan tasdiqlangan qidiruv yoki foydalanish kondensiyalariga muvofiq emasligi tufayli (neft, neft-gaz, neft-gaz kondensati, gaz kondensati, gaz va bitum konlari uchun — Foydali qazilmalar zaxiralari boʻyicha davlat komissiyasi tomonidan yangidan tasdiqlangan tegishli foydali qazilmalarni yer ostidan qazib olish koeffitsiyentiga muvofiq emasligi tufayli); ayrim uchastkalarda aniqlangan kon-geologik, gidrogeologik, muhandislik-geologik, ekologik murakkabliklar va boshqa tabiiy shart-sharoitlar oqibatida zaxiralarga texnik-iqtisodiy sabablar boʻyicha ishlov berishning maqsadga muvofiq emasligi tufayli; agar foydali qazilmalarni qazib olishda ularning saqlanishini taʼminlash mumkin boʻlmasa, aholi hayotiga va sogʻligiga yoki obyektlarga zarar yetkazish xavfini tugʻdirsa, ularni buzib tashlash yoki kon ishlari taʼsiri doirasi chegarasidan tashqariga koʻchirish mumkin boʻlmasa yoki bu iqtisodiy jihatdan maqsadga muvofiq boʻlmasa, zaxiralarni sanoat inshootlari, turar joylar va jamoat binolari, tarix va madaniyat yodgorliklari, tabiiy obyektlar uchun saqlash ustunlari sifatida qoldirish tufayli; b) foydali qazilmalarning miqdori, sifati va joylashish shart-sharoitlari toʻgʻrisida yangi maʼlumotlar olinishi natijasida zaxiralarning keyinchalik geologiya-qidiruv ishlari chogʻida va (yoki) foydali qazilmalar konlarini qazishda tasdiqlanmasligi tufayli yer qaʼridan foydalanuvchilar balansidan chiqarilishi mumkin. Foydali qazilmalarni kavlab oluvchi korxonalarni qurishni loyihalashtirish, rekonstruksiya qilish, kengaytirish va konservatsiya qilishda balansdagi zaxiralar balansdan tashqari zaxiralarga oʻtkazilmaydi. Foydali qazilmalarni kavlab oluvchi korxonalarni konservatsiya qilishda foydali qazilmalar zaxiralari hisobdan chiqarilmaydi. 10. Ruxsat etish xususiyatiga ega hujjatni berishda kelishiladigan organlar: Mavjud emas. 11. Ruxsat etish xususiyatiga ega hujjatning amal qilish muddati: Mavjud emas. 12. Izoh: Sanoat uchun ahamiyatini yoʻqotgan foydali qazilmalarning balansdagi zaxiralari yer qaʼridan foydalanuvchi balansidan ularni balansdan tashqari zaxiralarga oʻtkazishning maqsadga muvofiq emasligi toʻgʻrisida belgilangan tartibda tasdiqlangan texnik-iqtisodiy asoslash mavjud boʻlgan taqdirda chiqariladi. Foydali qazilmalar zaxiralarining tasdiqlanmagan zaxiralarini hisobdan chiqarishda, yer qaʼridan foydalanuvchi tomonidan DZK tasdiqlagan zaxiralar konturlari doirasida konni qidirish va qazib olish maʼlumotlari qiyoslanishi kerak. Qiyoslash kon jismlari (qatlamlari), hisoblangan bloklar, zaxiralar toifalari boʻyicha alohida-alohida amalga oshirilishi kerak. Qiyoslash asosida konni qidirib topgan (baholagan) korxona bilan birgalikda foydali qazilmalar zaxiralarining tasdiqlanmaganligi sabablari tahlil qilinadi. Foydali qazilmalar balansdagi zaxiralarining hisobdan chiqarilganlari va (yoki) hisobdan chiqarishga moʻljallanayotganlarining jami miqdori tasdiqlangan zaxiralarning (neft va gaz, shu jumladan, ularning qazib olinadigani uchun) 20 foizidan ortiq boʻlgan hollarda, umuman kon boʻyicha zaxiralar belgilangan tartibda qayta hisoblab chiqiladi va qayta tasdiqlanadi. DZKning foydali qazilmalar zaxiralarini yer qaʼridan foydalanuvchi balansidan chiqarish toʻgʻrisidagi qarori bayonnoma bilan rasmiylashtiriladi, uning nusxalari ekspertiza materiallari bilan birgalikda bir hafta muddatda yer qaʼridan foydalanuvchiga va Oʻzbekiston Respublikasi Davlat geologiya va mineral resurslar qoʻmitasiga yuboriladi. DZKning foydali qazilmalar zaxiralarini yer qaʼridan foydalanuvchi balansidan chiqarish toʻgʻrisidagi qarori Foydali qazilmalar zaxiralarining davlat balansiga belgilangan tartibda zarur tuzatishlar kiritish uchun asos hisoblanadi. ”; g) qarorga 4-ilovaning 7-bandi ikkinchi xatboshidagi va 10-bandining oʻn toʻqqizinchi xatboshidagi “litsenziyalarda” soʻzi “ruxsatnomalarda” soʻzi bilan almashtirilsin; d) qarorga 5-ilovada: 3-bandning ikkinchi xatboshidagi, 5 va 7-bandlarning birinchi xatboshilaridagi litsenziya” soʻzi “ruxsatnoma” soʻzi bilan almashtirilsin; 6-band quyidagi tahrirda bayon etilsin: “6. Foydali qazilmalarni qazib oladigan va foydali qazilmalar konlarini ishlatadigan korxonalarni qurish uchun yer uchastkasiga kon ajratmasi dalolatnomasi berilgandan keyin mahalliy ijro etuvchi hokimiyat organlarining yer uchastkasini ajratish toʻgʻrisidagi qarori talab etilmaydi”; 8-band quyidagi tahrirda bayon etilsin: “8. Kon ishlarini rivojlantirish rejasi yer qaʼridan foydalanuvchi tomonidan tuziladi va “Litsenziya” axborot tizimi orqali Inspeksiyaga va Oʻzbekiston Respublikasi Sanoat xavfsizligi davlat qoʻmitasiga kelishish uchun taqdim etiladi. Kon ishlarini rivojlantirish rejalari yer qaʼrining muhofaza qilinishini taʼminlash qismi boʻyicha — Inspeksiya bilan va sanoat xavfsizligini taʼminlash qismi boʻyicha — Oʻzbekiston Respublikasi Sanoat xavfsizligi davlat qoʻmitasi bilan kelishiladi. Inspeksiya va Oʻzbekiston Respublikasi Sanoat xavfsizligi davlat qoʻmitasi taqdim etilgan materiallarni bir vaqtning oʻzida 10 kun muddatda koʻrib chiqadi va kon ishlarini rivojlantirish rejasini oʻz elektron raqamli imzosi bilan tasdiqlab, “Litsenziya” axborot tizimi orqali yuboradi. Kon ishlarini rivojlantirish rejalari loyihaga muvofiq bir yilga ishlab chiqiladi. Kon ishlarini rivojlantirishning yillik rejasiga har bir yer ajratmasi boʻyicha hisoblangan nobudgarchilik va sifatning buzilish normativlari kiritiladi. Kon ishlarini rivojlantirish rejalarida qazib chiqarish, qazishga jalb etishda foydali qazilmalarning kamayishi va sifatining buzilishini optimallashtirish chora-tadbirlari, zarur boʻlganda ilgari konservatsiya qilingan va balansdan tashqari zaxiralar, birgalikda joylashgan foydali qazilmalardan foydalanish va yuzasi ochilgan jinslar, maxsus agʻdarilgan tuproqdagi nokonditsion mineral xom ashyoning yigʻilishi, fan va texnika yutuqlarini ishlab chiqarishga joriy etish, shuningdek, istiqbolli texnologik qarorlar va yer qaʼrini muhofaza qilish sohasidagi ilmiy-tadqiqot va tajriba ishlarining natijalari nazarda tutilishi lozim. Kon ishlarini rivojlantirish rejalari hamda kamayish va sifatning buzilish normativlarini tuzish va kelishish tartibi Inspeksiya tomonidan tasdiqlangan namunaviy metodik koʻrsatmalar, shuningdek, vazirliklar va idoralar tomonidan Inspeksiya bilan kelishgan holda tasdiqlangan tarmoq metodik koʻrsatmalari bilan belgilanadi”; 22-band quyidagi tahrirda bayon etilsin: “22. Korxona loyihasi va konni tajriba-sanoat yoʻli bilan qazish loyihasi yer qaʼridan foydalanuvchi tomonidan ishlab chiqiladi va “Litsenziya” axborot tizimi orqali Inspeksiyaga va Oʻzbekiston Respublikasi Sanoat xavfsizligi davlat qoʻmitasiga kelishish uchun taqdim etiladi. Korxona loyihasi va konni tajriba-sanoat yoʻli bilan qazish loyihasi yer qaʼrining muhofaza qilinishini taʼminlash qismi boʻyicha — Inspeksiya bilan va sanoat xavfsizligini taʼminlash qismi boʻyicha — Oʻzbekiston Respublikasi Sanoat xavfsizligi davlat qoʻmitasi bilan kelishiladi. Inspeksiya va Oʻzbekiston Respublikasi Sanoat xavfsizligi davlat qoʻmitasi taqdim etilgan materiallarni bir vaqtning oʻzida 10 kun muddatda koʻrib chiqadi va korxona loyihasi va konni tajriba-sanoat yoʻli bilan qazish loyihasini oʻz elektron raqamli imzosi bilan tasdiqlab, “Litsenziya” axborot tizimi orqali yuboradi”; 150-bandda: birinchi xatboshi quyidagi tahrirda bayon etilsin: “Korxona yoki uning bir qismini tugatish va konservatsiya qilish maxsus loyiha asosida amalga oshiriladi. Maxsus loyiha yer qaʼridan foydalanuvchi tomonidan ishlab chiqiladi va “Litsenziya” axborot tizimi orqali Inspeksiyaga va Oʻzbekiston Respublikasi Sanoat xavfsizligi davlat qoʻmitasiga kelishish uchun taqdim etiladi”; quyidagi mazmundagi ikkinchi xatboshi qoʻshilsin: “Inspeksiya va Oʻzbekiston Respublikasi Sanoat xavfsizligi davlat qoʻmitasi taqdim etilgan materiallarni bir vaqtning oʻzida 10 kun muddatda koʻrib chiqadi va maxsus loyihani oʻz elektron raqamli imzosi bilan tasdiqlab, “Litsenziya” axborot tizimi orqali yuboradi”; ikkinchi — toʻqqizinchi xatboshilar tegishicha uchinchi — oʻninchi xatboshilar deb hisoblansin; 152-bandning ikkinchi xatboshi chiqarib tashlansin. 8. Vazirlar Mahkamasining 2019-yil 15-yanvardagi 29-son qarori bilan tasdiqlangan Oʻzbekiston Respublikasi Ekologiya va atrof muhitni muhofaza qilish davlat qoʻmitasi toʻgʻrisidagi nizomda: a) 11-bandning “g” kichik bandi “7” kichik bandining uchinchi xatboshidagi “litsenziyalarni” soʻzi “ruxsatnomalarni” soʻzi bilan almashtirilsin; b) 13-band “28” kichik bandining uchinchi xatboshidagi “litsenziyalarni” soʻzi “ruxsatnomalarni” soʻzi bilan almashtirilsin. 9. Vazirlar Mahkamasining “Yer qaʼridan foydalanish shartlarini ishlab chiqish boʻyicha davlat komissiyasi faoliyatini yanada takomillashtirish chora-tadbirlari toʻgʻrisida” 2019-yil 12-dekabrdagi 989-son qarorida: a) qarorga 1-ilovaning 6-bandi “b” kichik bandining oʻninchi xatboshidagi “litsenziyani” soʻzi “ruxsatnomani” soʻzi bilan almashtirilsin; b) qarorga 2-ilovaning matni quyidagi tahrirda bayon etilsin: J.A. Qoʻchqorov — Oʻzbekiston Respublikasi Bosh vazirining oʻrinbosari, Komissiya raisi lavozimi boʻyicha — Oʻzbekiston Respublikasi Bosh vazirining maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshligʻi, Komissiya raisining oʻrinbosari B.F. Islamov — Oʻzbekiston Respublikasi Davlat geologiya va mineral resurslar qoʻmitasi raisi, Komissiya raisining oʻrinbosari A.S. Sultanov — Oʻzbekiston Respublikasi energetika vaziri L.Sh. Qudratov — Oʻzbekiston Respublikasi investitsiyalar va tashqi savdo vazirining birinchi oʻrinbosari O.Z. Nasritdinxodjayev — Oʻzbekiston Respublikasi moliya vazirining birinchi oʻrinbosari A.K. Abdinazarov — Oʻzbekiston Respublikasi iqtisodiy taraqqiyot va kambagʻallikni qisqartirish vaziri oʻrinbosari lavozimi boʻyicha — Oʻzbekiston Respublikasi Davlat soliq qoʻmitasi huzuridagi Kadastr agentligi direktori Sh.K. Mirxadiyev — Oʻzbekiston Respublikasi Vazirlar Mahkamasining Geologiya, energetika, sanoat va uning bazaviy tarmoqlarini rivojlantirish masalalari departamenti bosh mutaxassisi, Komissiya kotibi 10. Vazirlar Mahkamasining 2020-yil 18-fevraldagi 95-son qarori bilan tasdiqlangan Ekologik xavfsizlik toʻgʻrisida umumiy texnik reglamentning 44-bandi yettinchi xatboshidagi “litsenziyaning” soʻzi “ruxsatnomaning” soʻzi bilan almashtirilsin. 11. Vazirlar Mahkamasining “Yer osti suvlaridan foydalanishga oid ruxsat etuvchi hujjatlarni berish tartibini yanada takomillashtirish chora-tadbirlari toʻgʻrisida” 2021-yil 8-yanvardagi 9-son qarorida: a) qarorga 2-ilovada: barcha matnlari boʻyicha tegishli son va kelishikdagi “Davlat xizmatlari markazlari” soʻzlari tegishli son va kelishikdagi ““Litsenziya” axborot tizimi” soʻzi bilan almashtirilsin; 8-bandidagi “Davlat xizmatlari markaziga oʻzi kelib murojaat etadi” soʻzlari ““Litsenziya” axborot tizimi” soʻzlari bilan almashtirilsin; 9-bandda: birinchi xatboshidan “Ariza beruvchi oʻzi kelib murojaat etgan taqdirda, Davlat xizmatlari markazi xodimi ariza beruvchi nomidan,” soʻzlari ““Litsenziya” axborot tizimi yoki” soʻzlari bilan almashtirilsin; quyidagi mazmundagi toʻrtinchi xatboshi qoʻshilsin: “yer osti suvlariga quduqlarni burgʻilash uchun loyiha hujjatlarining elektron nusxalari;”; toʻrtinchi va beshinchi xatboshilar tegishincha beshinchi va oltinchi xatboshilar deb hisoblansin; 10-bandning ikkinchi xatboshisi chiqarib tashlansin; 12-band quyidagi tahrirda bayon etilsin: “12. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi vakolatli organning budjetdan tashqari jamgʻarmasiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi vakolatli organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligi Yagona billing tizimi orqali tasdiqlanadi”; 16-band quyidagi tahrirda bayon etilsin: “16. Ariza beruvchi tomonidan ariza tasdiqlangandan soʻng ushbu Reglamentning 9-bandida nazarda tutilgan maʼlumotlar ilova qilingan holda, avtomatik tarzda Davlat geologiya qoʻmitasiga elektron shaklda yuboriladi”; 18-bandidagi “uch” soʻzi “ikki” soʻzi bilan almashtirilsin; 19-bandidagi “Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron tarzda murojaat etgan taqdirda)” soʻzlari ““Litsenziya” axborot tizimi yoki” soʻzlari bilan almashtirilsin; 21-band quyidagi tahrirda bayon etilsin: “21. Ruxsatnoma “Litsenziya” axborot tizimi yoki YIDXP orqali avtomatik tarzda elektron shaklda ariza beruvchining elektron manziliga yuboriladi”; 26-band quyidagi tahrirda bayon etilsin: “26. Texnik pasport “Litsenziya” axborot tizimi yoki YIDXP orqali avtomatik tarzda elektron shaklda ariza beruvchining elektron manziliga yuboriladi”; 35-banddagi “va Davlat xizmatlari markazlari” soʻzlari chiqarib tashlansin; Maʼmuriy reglamentga 1-ilovada “Bajarish muddatlari” boʻlimida “3 kun” soʻzlari “2 kun” soʻzlari bilan almashtirilsin; Maʼmuriy reglamentga 2-ilovada: uchinchi qismidagi “3. Rekvizitlari (STIR yoki INN)” soʻzlari “3. Yuridik shaxsning nomi, STIRi, pochta manzili, elektron pochta manzili (agar mavjud boʻlsa), xizmat koʻrsatuvchi bankning nomi va hisobvaragʻi, telefon raqami” soʻzlari bilan almashtirilsin; toʻrtinchi qismidagi “Ariza beruvchi bilan bogʻlanish maʼlumotlari (telefon, elektron pochta va boshqalar)” soʻzlari “4. Tegishli mutaxassisining (gidrogeolog) F.I.O., diplom seriyasi raqami va sanasi” soʻzlari bilan almashtirilsin; b) qarorga 3-ilovada: “Davlat xizmatlari markazlari” soʻzlari tegishli ravishda ““Litsenziya” axborot tizimi” soʻzlari bilan almashtirilsin; 3-band quyidagi tahrirda bayon etilsin: “3. Ruxsatnoma Oʻzbekiston Respublikasi Davlat geologiya va mineral resurslar qoʻmitasi tizimidagi gidrogeologiya korxonalari (keyingi oʻrinlarda — gidrogeologiya korxonalari) tomonidan “Litsenziya” axborot tizimi” yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali beriladi”; 8-banddagi “Davlat xizmatlari markaziga oʻzi kelib murojaat etadi” soʻzlari ““Litsenziya” axborot tizimi” soʻzlari bilan almashtirilsin; 9-banddagi “Ariza beruvchi oʻzi kelib murojaat etgan taqdirda, Davlat xizmatlari markazi xodimi ariza beruvchi nomidan,” soʻzlari ““Litsenziya” axborot tizimi yoki” soʻzlari bilan almashtirilsin; 10-bandning ikkinchi xatboshisi chiqarib tashlansin; 12-band quyidagi tahrirda bayon etilsin: “12. Davlat xizmatlarini koʻrsatish uchun undirilgan yigʻim summasi quyidagi tartibda taqsimlanadi: a) “Litsenziya” axborot tizimi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga; 0,5 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasi shaxsiy gʻazna hisobvaragʻiga; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq ruxsatnoma beruvchi Vakolatli organning budjetdan tashqari jamgʻarmasiga oʻtkaziladi. Davlat xizmatlarini koʻrsatish uchun yigʻim toʻlanganligi Yagona billing tizimi orqali tasdiqlanadi”; 16-band quyidagi tahrirda bayon etilsin: “16. Ariza beruvchi tomonidan ariza tasdiqlangandan soʻng ushbu Reglamentning 9-bandida nazarda tutilgan maʼlumotlar ilova qilingan holda, avtomatik tarzda gidrogeologiya korxonalariga elektron shaklda yuboriladi”; 17-band quyidagi tahrirda bayon etilsin: “17. Gidrogeologiya korxonalari bir ish kuni mobaynida ariza, ruxsatnoma loyihalari va hujjatlarni Davlat geologiya qoʻmitasining hududiy gidrogeologiya stansiyalariga (keyingi oʻrinlarda — gidrogeologiya stansiyalari) ularda keltirilgan maʼlumotlarni oʻrganib chiqish, shuningdek, tegishli suv xoʻjaligi ekspluatatsiya tashkilotlariga ularning oʻz vakolatlari doirasida sugʻorish maqsadlarida suv olish limitlarini kelishish uchun yuboradi”; 18-bandda: birinchi xatboshidagi “Gidrogeologiya korxonalari” soʻzlari “gidrogeologiya stansiyalari” soʻzlari bilan almashtirilsin; 19-band quyidagi tahrirda bayon etilsin: “19. Gidrogeologiya korxonalari suv xoʻjaligi ekspluatatsiya tashkilotlarining tegishli maʼlumotlari asosida bir ish kuni mobaynida ruxsatnoma berish yoki berishni rad etish boʻyicha xulosa tayyorlab, ruxsatnomani mazkur Reglamentga 4-ilovaga muvofiq shaklda QR-kod (matrik shtrixli kod) qoʻyib rasmiylashtiradi va uni oʻz ERIsi bilan tasdiqlaydi hamda “Litsenziya” axborot tizimi yoki YIDXP orqali yuboradi”; 20-bandda: ikkinchi xatboshidagi “Davlat xizmatlari markaziga” soʻzlari ““Litsenziya” axborot tizimi” soʻzlari bilan almashtirilsin; 21-band quyidagi tahrirda bayon etilsin: “21. Ruxsatnoma “Litsenziya” axborot tizimi yoki YIDXP orqali avtomatik tarzda elektron shaklda ariza beruvchining elektron manziliga yuboriladi.”; 24-bandning oltinchi xatboshidagi “Davlat xizmatlari markaziga” soʻzlari ““Litsenziya” axborot tizimi” soʻzlari bilan almashtirilsin; 28-banddagi “Davlat xizmatlari markazlari” soʻzlari “Davlat xizmatlari agentligi” soʻzlari bilan almashtirilsin; 29-banddagi “va Davlat xizmatlari markazlari” soʻzlari chiqarib tashlansin; Maʼmuriy reglamentga 1-ilovada: “Subyektlar” boʻlimida: “Davlat xizmatlari markazi” soʻzlari tegishli ravishda “Litsenziya axborot tizimi” soʻzlari bilan almashtirilsin; “Davlat geologiya qoʻmitasi” soʻzlari tegishli ravishda “Gidrogeologiya korxonalari” soʻzlari bilan almashtirilsin; “Gidrogeologiya korxonalari” soʻzlari “Gidrogeologiya stansiyalari” soʻzlari bilan almashtirilsin; “Tadbirlar” boʻlimida: 1-bosqichdagi “Davlat xizmatlari markaziga oʻzi kelgan holda” soʻzlari ““Litsenziya” axborot tizimi” soʻzlari bilan almashtirilsin; 2-bosqichdagi “Davlat geologiya qoʻmitasiga” soʻzlari “Gidrogeologiya korxonalariga” soʻzlari bilan almashtirilsin; 3-bosqichdagi “Davlat geologiya qoʻmitasiga” soʻzlari “Gidrogeologiya korxonalariga” soʻzlari bilan almashtirilsin; 4-bosqichdagi “Davlat xizmatlari markaziga” soʻzlari ““Litsenziya” axborot tizimiga” soʻzlari bilan almashtirilsin; 5-bosqichdagi “2. Ariza beruvchi oʻzi kelib murojaat qilganda, ruxsatnomani elektron yoki qogʻoz shaklda ariza beruvchiga taqdim etadi.” soʻzlari chiqarib tashlansin; “Bajarish muddatlari” boʻlimining 5-bosqichidagi “2. Ariza beruvchining soʻroviga koʻra” soʻzlari chiqarib tashlansin. Maʼmuriy reglamentga 4-ilovada “OʻZBEKISTON RESPUBLIKASI DAVLAT GEOLOGIYA VA MINERAL RESURSLAR QOʻMITASI” soʻzlaridan keyin quyidagi tahrirdagi xatboshi qoʻshilsin: “________________________________________________________________________________________________________________________________________________________________________________________ Maʼmuriy reglamentga quyidagi mazmundagi 6-ilova qoʻshilsin: 1. Ruxsat etish xususiyatiga ega hujjatning nomi: Yer osti suvlaridan maxsus foydalanish yoki ularni maxsus isteʼmol qilish uchun ruxsatnoma berish. 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar): Yer osti suvlaridan maxsus foydalanish yoki ularni maxsus isteʼmol qilish. 3. Ariza beruvchilar toifasi: Jismoniy va yuridik shaxs. 4. Ruxsat etish tartib-taomillari sohasidagi vakolatli organ: Oʻzbekiston Respublikasi Davlat geologiya va mineral resurslar qoʻmitasi tizimidagi gidrogeologiya korxonalari. 5. Ruxsat etish xususiyatiga ega hujjatni olish uchun taqdim qilinadigan hujjatlar: Maʼmuriy reglamentga 3-ilovaga muvofiq maʼlumotlar. 6. Arizani koʻrib chiqish uchun toʻlanadigan yigʻim miqdori: Yigʻim undirilmaydi. 7. Ruxsat etish xususiyatiga ega hujjat berilganligi uchun undiriladigan yigʻim miqdori: Bazaviy hisoblash miqdorining 30 foizi miqdori. 8. Arizani koʻrib chiqish muddati: 6 ish kuni. 9. Ruxsat etishga oid talab va shartlar: Ruxsatnoma olgan yer osti suvlaridan foydalanuvchilar yoki ularni isteʼmol qiluvchilar ruxsat berishning quyidagi talab va shartlariga rioya qilishi shart: suv obyektlaridan ruxsatnomada keltirilgan maqsadlarda foydalanishi; belgilangan yer osti suv olish limitlariga rioya etishi; ifloslantiruvchi moddalar mavjud boʻlgan oqova suvlarning suv obyektlariga chiqarib yuborilishini butunlay tugatish choralarini koʻrishi; suv obyektlari texnik qurilmalarini texnik jihatdan soz holatda saqlashi, ularni ishlatish sifatini yaxshilashi hamda ulardan foydalanishning belgilangan qoidalariga rioya etishi; suv obyektlarining suvni muhofaza qilish zonalari, sohilboʻyi mintaqalari va sanitariya muhofazasi zonalarini saqlashning belgilangan rejimiga rioya qilishi; yer osti suvlarining va suv obyektlarining holatiga taʼsir etadigan favqulodda vaziyatlar yuzaga kelganligi toʻgʻrisida gidrogeologiya korxonalari va mahalliy davlat hokimiyati organlarini oʻz vaqtida xabardor qilishi, ularning oqibatlarini bartaraf etish ishlarini amalga oshirishda, shuningdek, suv obyektlarida taʼmirlash va tiklash ishlarida qonunchilik hujjatlarida belgilangan tartibda ishtirok etishi; yer osti suvlaridan foydalanish va ularni muhofaza qilish boʻyicha davlat nazoratini amalga oshiruvchi organlarning vakillarini oʻz suv xoʻjaligi obyektlariga belgilangan tartibda kiritishi hamda ularga zarur axborotni taqdim etishi; yer osti suvlarini olish va berishda suv miqdori hisobini yuritishi, shuningdek, gidrogeologiya korxonalariga yillik hisobotni yil yakunlari boʻyicha keyingi yilning 15-fevraliga qadar Maʼmuriy reglamentga 5-ilovaga muvofiq shaklda taqdim etishi. 10. Ruxsat etish xususiyatiga ega hujjatni berishda kelishiladigan organlar: Oʻzbekiston Respublikasi Davlat geologiya va mineral resurslar qoʻmitasi tizimidagi hududiy gidrogeologiya stansiyalari. 11. Ruxsat etish xususiyatiga ega hujjatning amal qilish muddati: Ruxsatnomaning amal qilish muddati yer osti suvlarini olish texnologiyasi va limiti, sanitariya-gigiyena va atrof muhitni muhofaza qilish talablariga rioya qilgan holda, yakka quduqlar yoki zaxiralari tasdiqlangan guruhli suv olish inshootlari uchun 5 yil (bunda yer osti suvlari zaxiralari baholanmagan hollarda 2 yil) muddatga beriladi. Guruhli suv olish inshootlari boʻyicha yer osti suvlaridan maxsus foydalanish yoki ularni maxsus isteʼmol qilish uchun 2 yil muddatda yer osti suvlari zaxiralarini baholash majburiydir. 12. Izoh: Ruxsatnoma berishning asosiy maqsadi yer osti suvlaridan maxsus foydalanish yoki ularni maxsus isteʼmol qilish bilan bogʻliq jarayonlarni tartibga solish, yer osti suvlaridan oqilona foydalanish, yer osti suvlari zaxiralarining kamayib ketishi yoki sathining koʻtarilib ketishining oldini olish, suv olish miqdori va sifatini nazorat qilib borish hamda yer osti suvlaridan foydalanuvchilar yoki ularni isteʼmol qiluvchilar hisobini yuritishdan iborat. Ikki va undan ortiq suv olish obyektlari bitta tizimga ulanganda va bir obyektning suv taʼminoti uchun yer osti suvlaridan maxsus foydalanish yoki ularni maxsus isteʼmol qilish uchun ishlatilganda, yagona ruxsatnoma rasmiylashtiriladi. Agar jismoniy va yuridik shaxslarning suv olish inshootlari bir tizimga ulanmagan hollarda yoki ikki va undan ortiq obyektlarning suv taʼminoti uchun ishlatilganda, alohida ruxsatnomalar olinadi. Ushbu Reglament talablari kommunal suv quvurlari va kanalizatsiyaning markazlashtirilgan tarmoqlaridan foydalanishga, jismoniy shaxslar tomonidan chuqurligi 25 (yigirma besh) metrgacha boʻlgan quduqlardan sutkasiga 5 (besh) kub metr hajmdagi yer osti suvlaridan umumiy foydalanilganda tatbiq etilmaydi (bunda quduqda oʻrnatilgan asbob-uskunalarning texnik quvvati koʻrsatkichlari asos qilib olinadi). Ruxsatnoma olmasdan yer osti suvlaridan maxsus foydalanish yoki ularni maxsus isteʼmol qilish qatʼiyan taqiqlanadi, bunda zax qochirish (drenaj) maqsadlari uchun ruxsatnoma olish talab qilinmaydi. ”. 1. Vazirlar Mahkamasining “Gʻisht xom ashyosini geologik jihatdan oʻrganish, tajriba-sanoat va sanoat asosida kavlab olish uchun yer qaʼri uchastkalaridan foydalanish huquqini beradigan litsenziyalar berishning soddalashtirilgan tartibi toʻgʻrisidagi vaqtinchalik nizomni tasdiqlash haqida” 2009-yil 27-oktabrdagi 284-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2010-yil 17-dekabrdagi 301-son qaroriga ilovaning 37-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2017-yil 14-noyabrdagi 915-son qaroriga 1-ilovaning 36-bandi. 4. Vazirlar Mahkamasining “Qimmatbaho metallarni oltin izlovchilar usulida qazib olish faoliyatini amalga oshirish tartibi toʻgʻrisidagi nizomni tasdiqlash haqida” 2019-yil 16-martdagi 224-son qarori. 5. Vazirlar Mahkamasining “Qimmatbaho metallarni oltin izlovchilar usulida qazib olish uchun 2019-yilda foydalanishga beriladigan yer qaʼri uchastkalarining roʻyxatini tasdiqlash toʻgʻrisida” 2019-yil 16-martdagi 225-son qarori. 6. Vazirlar Mahkamasining “Noruda foydali qazilmalarni oʻz ichiga olgan yer qaʼri uchastkalaridan foydalanish huquqini berish jarayonini yanada takomillashtirish chora-tadbirlari toʻgʻrisida” 2019-yil 1-iyuldagi 546-son qarori. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 28-dekabrdagi 1046-son qaroriga ilovaning 90 va 278-bandlari. 8. Vazirlar Mahkamasining “Yer qaʼri uchastkalaridan foydalanish huquqi uchun litsenziyalar berish tartibini yanada takomillashtirish chora-tadbirlari toʻgʻrisida” 2020-yil 23-iyundagi 403-son qarori. 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2020-yil 26-iyundagi 411-son qaroriga 1-ilovaning 68-bandi.